text
stringlengths 25
17.4k
|
|---|
ART & CULTURE MINISTER-IN INTERNATIONAL SEMINAR ON MIZO TOBUL CHHUINA KHUALLIAN NIIN HMANPUI,"1305/2024-2025 Aizawl 25th July, 2024 : Vawiin khan N.J. Yasaswy Memorial Auditorium, ICFAI University, Durtlang North-ah International Seminar on Mizo Tobul Chhuina (Tracing the History and Origin of the Mizo People), Tribal Research Institute, Art & Culture Dept. Govt. of Mizoram leh Department of History and Department of Mizo & Cultural Studies, ICFAI University, Mizoram tangkawpin an buatsaih chu Pu C. Lalsawivunga, Art & Culture Minister-in khuallian niin a hmanpui. K huallian chuan Mizote hian kan nihna tak tak hrechiang tur chuan kan paltlang tawh te kan hriatchian a ngai a. Thlang kan tlakna kalkawnga hnam hrang hrang te nen kan inawmpawlh dan te thlengin zir tur leh chhut tur a tam em em a ni tiin Zohnahthlak unaute'n harsatna namen lo an tawk a, kan ram ngeiah pawh Zofate In pui tiin mi tam tak an rawn tlan khawm a, hetiang anih avang hian mi tam tak thinlungah hnam chungchanga harh tharna - hnam movement a thleng mek a ni a ti. Kan History chu ziaka inhlanchhawn ni lovin thu a inhlanchhawn a ni a. Rilru tihtakzeta seng a, kan tobul ziaka dah that en let tur awm lo mahse, kan pipute sulhnu leh tobul document te awmna a hmun ngeiah kalchilh a, kan chhui chian a pawimawh hle a. Rilru awn bik leh herlam nei lova kan history te kan historian te'n chhui se a duh thu a sawi a. Seminar avang hian hnamah harhna thleng se, Zohnahthlak te pawh hmun dangah awmin tawng te danglam hlek mahse unau vek kan ni tih hre thar tura chahin Seminar chu kan tobul, kan history dik chhuina bultanna ni turin duhsakna a hlan a ni. Seminar hi nihnih awh tur niin a ni khatna vawiin hian Prof. Jangkhomang Guite, Nagaland University hnen atangin ""Myth, Legend and History : Recent Trends in the Study of Origin and Migration in Notheast India"" tih thupui hmanga paper buatsaih ngaihthlak a ni a. Dr. Lalrinnunga Hmar, Mizoram University hnen atangin "" Early Migration of the Mizo People"" tih thupui hmanga paper buatsaih ngaihthlak a ni bawk. Ni khatna-ah hian Moderator atan Dr. Laithangpuii, Asst. Professor, ICFAI University leh Pu Vanlaltana Khiangte, Asst. Professor, ICFAI University te hman an ni. Ruahman lawk ang chuan naktuk Seminar hi Pu Gen Khan Do, Jt. Director, Art & Culture Department chuan a kaihruai ang a. Pu Laldova, Mizo Historian, Myanmar chuan ""History of Chittagong Hill Tracts: A chhunga Zofate Chanchin"" tih thupui a sawi ang a. Pu Liandova, Aizawl chuan ""Hmasang Pipute Chanchin"" tih thupui a sawi bawk ang. Pu Lalrammawia Ngente, Associate Professor, Govt. Johnson College leh Dr. Laithangpuii, Asst. Professor, ICFAI University te Moderator niin thupui sawihawnna an kaihruai dawn a ni. Tun dinhmunah ICFAI University-ah hian zirlai 400, Teaching Staff 60 leh Non Teaching Staff 20 an awm mek a ni. Seminar hi Pi Carol VLMS Dawngkimi, Director, Art & Culture Department chuan a kaihruai a. Pi Lalhmangaihi, Translator, Tribal Research Institute, Art & Culture Department chuan Seminar report tawi a pe bawk. He hunah hian Mizo Academy Letters (MAL) Mizo Writers Association, INTACH Mizoram Chapter, Mizo History Association, Zoram Research Foundation leh MZU a Department of History & Ethnography bakah Mizo Department Faculty leh Research scholar leh ICFAI University zirlaite an tel a ni. Attachment Loading attachment...",Dated: 25 th Jul 24 2:10 PM,https://dipr.mizoram.gov.in/post/art-culture-minister-in-international-seminar-on-mizo-tobul-chhuina-khuallian-niin-hmanpui |
Home Minister Pu K.Sapdanga hovin JICA leh NDMA Chhiatrupna lo thleng thulh a Mizoram dinhmun sawiho,"1304/2024-2025 Aizawl, the 25th July, 2024 : Japan International Corporation Agency (JICA) leh National Disaster Management Authority (NDMA) lam mithiam ten Mizoram rawn tlawhin, chhiatrupna thleng palh thei lakah Mizoram dinhmun an rawn zir chiang dawn a. Vawiin (25.07.2024) khan Disaster Management & Rehabilitation Department Minister Pu K.Sapdanga chu a office-ah kawmin, Japan International Corporation Agency (JICA) leh India hmarchhak-a State hrang hrang te nen kum 2026 thleng a thawh ho dan turte an sawiho a ni. Japan International Corporation Agency (JICA)-te hian Mizoram leh India hmarchhak a State hrang hrang ten khuarel chhiatna hrang hrang kan tawrhna a lo ziaawm theih nan technical support min pe dawn a ni. An cham chhung hian Aizawl leh a chheh vela khuarel chhiatna/chhiatrupna thlenna hmun hrang hrangte leh hmun himlo laite an tlawh nghal bawk ang. Attachment Loading attachment...",Dated: 25 th Jul 24 2:00 PM,https://dipr.mizoram.gov.in/post/home-minister-pu-ksapdanga-hovin-jica-leh-ndma-chhiatrupna-lo-thleng-thulh-a-mizoram-dinhmun-sawiho |
"Hnahthial Bawrhsap thar Pi Rita Lalnunmawii Pachuau in MJA te, NGO hrang hrang hruaitute a kawm","1303/2024-2025 Dated Hnahthial the 25th July, 2024: Vawiin chawhma dar 11:00 khan DC Conference Hall Hnahthialah Hnahthial District Bawrhsap thar Pi Rita Lalnunmawii Pachuau chuan Hnahthial District MJA te, Sub Hqrs YMA, Sub Hqrs MHIP leh Sub Hqrs MUP hruaitute kawmin thawhho puiah a sawm. Hnahthial District Bawrhsap Pi Rita Lalnunmawii Pachuau chuan MJA te leh NGO hrang hrang hruaitute nen inkawm ho tura ruahmanna a siam chhan sawiin, thawhhona tha leh inpawh tlanna tha an neih theihna atan a nih thu te, chona nasa tak nen Hnahthial District ah a rawn awm thu te, Hnahthial District chu district lian lo tak mihring pawh tam lutuk lo, Mizo hlang awmna a nih avangin MJA te leh NGO ten theih tawp chhuaha an tanrual phawt chuan District hmasawn tak a nih theih a rin thu leh a beisei thu a sawi a. Mihringte hi tumah tha leh dik famkim kan awm lova, hnung lam atanga insawisel mai lovin hmaichhanah thil inhrilh a, infinchhuah thin ang u, tiin infuih tawna theih tawp chhuaha khawtlang, bial leh ram hmasawnna atan hnathawhpuiah a sawm a ni. Pi Rita-i chuan environment humhalh a tul thu te, disaster management lama tan lak a tul thu te tarlangin tunlai khawvel-ah media a chak tawh em em a, thil kan in hre pawh zung zung theih tawh a, thu chiang leh dik zawk tarlan fo a tul ta hle mai a, chutiangah pawh chuan tan kan lak thar a tul a, tun hnaiah kan ram thenawm a kan unau ten harsatna an tawk a, kan ramah engemaw zat sahimna zawngin an rawn lut a, kan enkawl tur an nih rualin ram mi leh sa dik tak anga chhanvo an neih erawh a thiang lova, fimkhur takin certificate te pawh kan pe chhuak thin tur a ni ang tiin lehkha chhiar a pawimawh zia leh a tul zia pawh a sawitel bawk a ni. He hunah hian MJA leh NGO hrang hrang hruaitute pawhin an pawl kalphung te, hmalak tawh dan te, hmachhawp an neih dinhmun te tarlangin inpawh tlang takin an inkawm ho a ni. He hunah hian Addl. DC Pu Zothanmawia Khiangte, DRDO Project Director Dr. Malsawmtluanga Fanchun, Pu Lalbiakfela, SDO Sadar, Pi Betty Lalrinfeli, SDC te pawh an tel a ni. Attachment Loading attachment...",Dated: 25 th Jul 24 1:52 PM,https://dipr.mizoram.gov.in/post/hnahthial-bawrhsap-thar-pi-rita-lalnunmawii-pachuau-in-mja-te-ngo-hrang-hrang-hruaitute-a-kawm |
CHIEF MINISTER-IN IIMC AIZAWL COMMUNITY RADIO STATION HAWNNA HMANPUI,"1302/2024-2025 Dated Aizawl, the 25th July, 2024: Vawiin khan IIMC Aizawl, MZU Campus -a India rama Community Radio Station 500 na chu Union Minister of Information & Broadcasting Pu Ashwini Vaishnaw chuan online in Delhi atangin a rawn hawng a. A hawnna programme hi Chief Minister Pu Lalduhoma chuan a office atangin a lo zawm ve. Thu a sawinaah Chief Minister chuan, Mizoramah Community Radio Station hawn a ni ve ta chu lawmawm a tih thu a sawi a. IIMC Aizawla zirlai te tan leh Radio in a huam phak chin mipuite tan tangkai taka hman a nih chhoh a beisei dawn tih a tarlang. A bial, Serchhip chu a chhehvel ram ten azir avangin lo leh huan nei (farmers) an tam a. Anni puala Community Radio Station din ve a nih theih chuan loneitute zirtirna atan te, khaw chin leh an tana hriattur thil pawimawh te hrilhhriat nan a tangkai hle a rin thu pawh a tarlang a ni. Community Radio station hi ram bial zim deuh zawk, 12-15 km radius huam thei FM radio a ni a, non - profit organisation/institutions, KVKs, NGOs, registered society leh Charitable Trust ang chiten an dil thei a. A senso hi Rs. 10 - 15 lakh vel a ni thin. Vawiina hawn tak IIMC Aizawl channel hi FM 90.0 a ni. Attachment Loading attachment...",Dated: 25 th Jul 24 1:36 PM,https://dipr.mizoram.gov.in/post/chief-minister-in-iimc-aizawl-community-radio-station-hawnna-hmanpui |
MIPUITEN RILRU THAR PUA AN DIN SAWRKAR KAN NI A. HUAISEN TAKIN LANG TLANG LEH HUAPZO TAKIN KAN KAL ZEL DAWN - CHIEF MINISTER,"1301/2024-2025 Dated Aizawl, the 25th July, 2024: Vawiin khan Chief Minister Pu Lalduhoma chuan a office-ah Mizoram Peoples' Forum hruaitute a kawm a. Sawrkar kal zel dan tur an thurawn te ngaihthlaksakin, a kaihhruai sawrkar chu mipuiten rilru thar pua an din anih angin, lang tlang leh huapzo taka an kal zel tur thu a lo hrilh. Chief Minister hian, MPF ten an lawmpuina leh duhsaknaah lawmthu a lo hrilh a. Sawrkar nitin kal dan uluk taka lo thlira, lo zirchiang a, tihdan tur tha zawk nia lang te sawiho hi a tangkai em em a ni, a ti. State Project Monitoring Committee kal chhoh mek dan te, tun hnaia hnathawh chhia mediaa lo lang thenkhat thawktute chunga hma an lak dan te, tender thenkhata sawrkar thutlukna siam dan te, leiba chhawm an ngah avanga harsatna an tawh dan leh hma an lakzui dan te, central sawrkarin puk theih chin a siam chhungah chauh sum puk an tum thu te, chumi atana inrenchemna lama hma an lakna te, tun hnaia special drawing facility hmanga ni 5 emaw vel chauh an puk belh chhan chu state sawrkar tana a hlawk zawkna a awm vang a ti an nih thu te, CBI chu ram dan tharin a phut ang thlapa General Consent pek an nih thu te a lo hrilhfiah a. Aikal pawh kan titawp dawn a, dan awmsa kan kengkawh ang. Chutiang bawkin Non Practicing Allowances pawh dan ang taka kal kan tum. Mipuiten rilru thar puin sawrkar thar an siam tawh a, huaisen takin, langtlang leh huapzo rorelna kalpui hi kan tum tlat a ni, tiin a lo hrilh. Rev. Lalramliana Pachuau, General Secretary, MPF chuan kum chanve chhung lekin sawrkar hmalakna tha leh duhawm tak tak hmuh tur a tam avangin an lawm hle tih a sawi a. Tha taka ram inrelbawlna leh hmasawnna a kal zel theih nan; an pawl thiltumin a sawi angin; MPF in a ngaih pawimawh thil te a hnena thlen an nih thu a tarlang. Hruaitu dangte pawhin thusawiin, media hmanga inbeihna a nasa a, mipuite kan phawklek fo ni tein kan hria. Sawrkar sawiselna tam tak hi chu thu taka ngaih tlak loh te, thu tling lutuk lo nasa taka han vawrh lar luih te an ni tih a hmuh theih a. Chutihrualin fimkhur lehzuala sawrkar a kal a tulna te pawh a awmin kan hria. Sawrkar hi kan thlawp a, kan duhsak em avangin kan vei zawngte hi kan rawn sawi a ni, an ti. Attachment Loading attachment...",Dated: 25 th Jul 24 1:25 PM,https://dipr.mizoram.gov.in/post/mipuiten-rilru-thar-pua-an-din-sawrkar-kan-ni-a-huaisen-takin-lang-tlang-leh-huapzo-takin-kan-kal-zel-dawn-chief-minister |
District Disputes Redressal Commission member dil theih,"1300/2024-2025 Champhai, 25th July 2024: Food, Civil Supplies & Consumer Affairs Department chuan March ni 15, 2024-a thuchhuah a siam tawh sutna thu a siam a. State Commission-ah leh District pali–Champhai, Kolasib, Lunglei leh Mamit-a District Disputes Redressal Commission Member ni duh tan dilna hun July ni 31, 2024 thleng hawn a ni tih a tarlang. Champhai, Lunglei leh Mamit a post ruak te hi hmeichhe tana hauh a ni a, State Commission leh Kolasib District bik hi a duh apiang tan dil theih a ni thung. Hrechiang duh tan Department website https://fcsca.mizoram.gov.in/page/public-notice-for-district-commission-members ah enfiah theih a ni a, dilna application hi download theih a ni bawk. Dilna hi [email protected] ah emaw FCS&CA Department Director hnenah emaw July ni 31, 2024 hmain thehluh theih a ni. Public Notice-2-8.pdf",Dated: 25 th Jul 24 12:58 PM,https://dipr.mizoram.gov.in/post/district-disputes-redressal-commission-member-dil-theih1721892520 |
KOLASIB-IN MIZORAM GOVERNMENT ONLINE EXCELLENCE AWARDS 2023-24 AH LAWMMAN DAWNG,"1299/2024-2025 Dated Kolasib the 24th July, 2024: July ni 23 khan Assembly House Annexe Conference Hall, Aizawl-ah Information, Communication & Technology Department buatsaihin Information Technology (IT) hmang tangkai Department leh Office-te hnenah Government Online Excellence Awards, 2024 hlan an ni a, Kolasib district DC Pu Robert C Lalhmangaiha leh Pu Raphael Hauzel, District Informatics Officer ten he lawmman hi Kolasib District aiawhin an dawng a ni. Chief Minister Pu Lalduhoma chuan he hun hi a telpui a, Dr. Vanlalthlana, Minister, ICT chu khualzahawm niin Dr. Renu Sharma, Chief Secretary, Pu SM Ali, IAS, Secretary, ICT leh District tin DC ten he hun hi an telpui bawk. Chief Minister chuan thu sawiin khawvel kalphung hi IT hian a thlak danglam chho zel a, khawvel ram zau tak ni thin kha a lo tizim ta a a ni tih sawiin sawrkar inrelbawlna lamah pawh an chhawr hle thu a sawi. Dr. Vanlalthlana I&PR Minister pawhin thu sawiin IT lama hmasawnna chuan lam hla zawk atanga sawrkar office dawrtute tan remchang zawk a chhawpsak a, tunlai khawvelah chuan IT hman tangkai hi tihmakmawh a ni, a ti. Lawmman hi huang pali ah sem a ni a, huang khatna department/office website a ni a, huang hnihna sawrkar enkawl zirna in website niin, huang thumna online service lama thawk ṭha bik lawmman a ni a, huang lina special recognition awards a ni. Kolasib DC Office chuan Huang thumna Online Service lama thawk ṭha bik lawmman lain, District dang DC Office sawm te nen Pakhatna an hauh a ni. Attachment Loading attachment...",Dated: 24 th Jul 24 6:29 PM,https://dipr.mizoram.gov.in/post/kolasib-in-mizoram-government-online-excellence-awards-2023-24-ah-lawmman-dawng |
Kolasib-ah Village Council Draft Electoral Roll 2024 tlangzarh a ni,"1298/2024-2025 Dated Kolasib the 24th July 2024: Vawiin chawhnu khan Kolasib DC Conference Hall-ah District Election Officer Pu Robert C. Lalhmangaiha hovin Kolasib, Saidan leh Nisapui Village Council Draft Electoral Roll 2024 chu tlangzarh a ni a. Hemi hunah hian District Election Officer leh Pu Lalramliana, Election Officer Kolasib District, MUP aiawh te leh Election Office aiawh te an tel a ni. Draft Roll tlangzarhtu District Election Officer Pu Robert C. Lalhmangaiha chuan Electoral Roll pawimawhzia sawiin MLA Election a ni emaw Village Council Election pawh ni se democracy ramah chuan Electoral Roll chu thil pawimawh tak a ti a, Sawrkarin a ngaipawimawh takzet a, chu mai bakah Roll-a chuang mipuite tan a pawimawh lehzual a, chuvang chuan a buaipuitute pawhin uluk takin an tha leh zung sengin an buaipui a. Ṭha taka Draft Roll peih fel a, tlangzarh a ni thei chu a lawmawm takzet a ni a ti. Rule 21 of the Mizoram (Election to Village Councils) Rules, 2014-in a tarlan danin India khua leh tui kum 18 tling chin leh an awmna Constituency-a hun tiam bituk chhung (ni 180) an awm tlin chuan chu an awmna Constituency-a Electoral Roll-ah register theih an ni a. Vawiinah Draft Roll tlangzarh taka a lan danin VC06036-Nisapuiah hian Draft Roll-ah mipa 322 leh hmeichhia 325 awmin an vaiin mi 647 an chuang a, VC06040 Kolasib Saidanah mipa 315 leh hmeichhia 302, an vaiin mi 617 an chuang ve thung a ni. Attachment Loading attachment...",Dated: 24 th Jul 24 5:37 PM,https://dipr.mizoram.gov.in/post/kolasib-ah-village-council-draft-electoral-roll-2024-tlangzarh-a-ni |
MAMIT-AH ZIRNA KAWNGA HMASAWNNA TUR SAWIHO,"1297/2024-2025 Mamit 24th July, 2024 : Vawiin khan Mamit District chhungah zirna kawnga hmasawnna kan neih theih nan District Education Committee chu an chairman Pu Jacob Lalawmpuia, District Bawrhsap ni bawk hovin Taitesena Buk, DC Office-ah an thukhawm. Pu Jacob Lalawmpuia, District Bawrhsap chuan kan District-in zirna kawnga hma kan sawn theihna turin Sawrkar chuan nasa taka hma la-in theihtawp a chhuah a, chutihlaiin khawi emaw laia a nihna tur anga hnathawh loh emaw tih loh tlemte avangin a District anga hmai a balh theih thu a sawi, chuvangin zirna kawnga thawktu leh a nawrkal theitu kan ni vek a ni tih inhria a, theihtawpchhuah tlang vek turin kalkhawmte a sawm a ni. Pu Laldingliana, District Project Coordinator, Mamit District chuan District chhunga zirna kawnga hmalakna hrang hrangte a lem nena tarlanna leh sawifiahna a nei a. Mamit District chhungah Zirna In (Sawrkar Schools) 296, zirlai naupang 20142 leh zirtirtu 1739 an awm mek a, Private School - 52 a awm thu tarlan a ni bawk. Aspirational District kan nihna anga School tina hmasawnna hna hrang hrangte thlirho niin, hmachhawp la awmte enho a ni bawk. Vawiin thutkhawmah hian Mamit District chhunga awm tur zirtirtu hmundanga Attach chungchangte, Aikal lak tihtawp chungchangte leh PMJVK hnuaia Sport Complex W.Phaileng leh Mamit Luangpawla sak mekte chu State Sport Council te biakrawn a, zirna kawnga hmasawnna atana hman tangkai tel dan zawn nise committee hian a ti a, hmasawnna tha zawk a awm theih na'n rawtna hrang hrangte chhawpchhuaha sawiho zui a ni Vawiin Meeting-ah hian District Education Committee members te bakah sawmbikte an tel a ni. Attachment Loading attachment...",Dated: 24 th Jul 24 4:44 PM,https://dipr.mizoram.gov.in/post/mamit-ah-zirna-kawnga-hmasawnna-tur-sawiho |
"SIHPHIR VENGHLUN VILLAGE COUNCIL ELECTORAL ROLLS, 2024 DRAFT ELECTORAL ROLLS TLANGZARH A NI","1296/2024-2025 Aizawl, July ni 24, 2024: Village Council Aizawl District huam chhunga Sihphir Venghlun (1 seat General), thihna avanga ruak chu a hnawhkhah nan Bye-Election neih tur a ni a. Hemi inthlanna atan a hman tur Village Council Electoral Rolls Summary Revision, 2024 tehfungah 01.07.2024 hmangin neih a ni dawn a. Vawiin khan Draft Electoral Rolls chu Aizawl DC Er. Lalhriatpuia chuan DC Conference Hall ah a tarchhhuak a ni. Vawiina Sihphir Venghlun Village Councils Electoral Rolls tlangzarh a nih atang hian 31.07.2024 thleng Electoral Roll atanga paih, thun thar, siamthat ngai leh insawn duhte tan dilna (claims and objections) VLO hnenah thehluhna hun hawn a ni ang a. Aizawl DC chuan Summary Revision of Sihphir Venghlun Village Councils Electoral Rolls, 2024 chu tluang tak leh hlawhtling taka neih theih nan bialtu ERO/AERO leh VLO te, V/C, Political Parties, Tlawmngai Pawl hrang hrangte leh Media te hma lakpui tur leh tawiawm turin a sawm a ni. Ni 24.07.2024 atanga ni 31.07.2024 chhunga dilna lut chu ni 01.08.2024 atanga ni 08.08.2024 chhungin ERO/AERO ten an endik ang a. Hetianga an enfiah zawh hnu hian ERO-ten thutlukna an siam fel hnuah hming thunluh ngai, paih ngai leh siamthat ngaite chu thliar hran leh a ni ang a, hemi hnu hian Data entry (Computer-a thunluh hna) thawh zui nghal char char a ni ang. Final Roll hi ni ni 13.08.2024 ah tlangzarh a ni ang. Tun tum Draft Village Council Electoral Rolls-a Elector awm zat chu 2522 (mipa 1244, hmeichhia 1278) a ni a. ERO atan Pu Ngurthansanga, Dy. Director, LAD ruat niin AERO atan Pu John Lalramhluna Hnamte, SDC Aizawl chu ruat a ni. Village Council E/Roll hi MLA Roll nen a hranpa a buatsaih a ni a. Hemi a inthun thar, insawn (transfer) leh siamthat (correct) te hi MLA Roll atan a rin nghal theih loh a ni. Attachment Loading attachment...",Dated: 24 th Jul 24 4:29 PM,https://dipr.mizoram.gov.in/post/sihphir-venghlun-village-council-electoral-rolls-2024-draft-electoral-rolls-tlangzarh-a-ni |
Lungleiah Bunghmun West VC by-election atana draft electoral roll tlangzarh a ni,"1295/2024-2025 2024 Vawkhniahzawn thla ni 24: Vawiin chawhnu khan Lunglei District Election Officer Pu R. Lalṭhazuala chuan VC02009-Bunghmun West-a village council by-election buatsaih tura electoral roll behchhana hman tur draft electoral roll chu Lunglei DC Conference Hall-ah a tlangzarh. Lunglei DEO Pu R. Lalṭhazuala chuan VC by-election buatsaih turah electoral roll dik leh felfai tak a awm theih nan a chuang tur dik takte chauh thun tur a ni, a ti a. A buaipuitu official-te chu fimkhur leh uluk taka kalpui tura chahin, political party-te pawh mahni party hamṭhatna tur chauh ngaihtuah lo va, ṭha taka official-te thawhpui turin a chah bawk. Draft electoral roll tlangzarhna hun hi Election Officer Pi TT Beikhaizi chuan kaihruaiin, draft electoral roll dinhmun tlangpui a tar lang a. Draft electoral roll tlangzarh tak hi political party hrang hrang leh NGO ai awhte hnenah sem nghal a ni. Draft electoral roll tlangzarh tak hi Thorang Constituency hnuaia Bunghmun West-a VC member seat ruak hnawh khahna tur by-election buatsaih tura electoral roll siamna tur a ni a. Draft electoral roll-a a lan danin, Bunghmun West-ah hian voter 746 awmin, mipa 373 leh hmeichhia 373 an ni a. July ni 1, 2024-a kum 18 tling chin tan electoral roll-ah hian inziah luh theih niin, August ni 13, 2024-ah final electoral roll chu tlangzarh tura ruahman a ni. Attachment Loading attachment...",Dated: 24 th Jul 24 4:17 PM,https://dipr.mizoram.gov.in/post/lungleiah-bunghmun-west-vc-by-election-atana-draft-electoral-roll-tlangzarh-a-ni |
District Bawrhsap kaihhruaiin Pre PLP meeting for FY 2025-2026 chu Siaha-ah neih a ni,"1294/2024-2025 Siaha the 24th July 2024: Pre Potential Linked Credit Plans (Pre PLPs) for FY 2025-26 chungchang rel turin vawiin khan DC Mini Conference Hall, Siaha-ah thutkhawmna neih a ni a, District Bawrhsap Pu VL. Hruaizela Khiangte chuan he hun hi kaihruaiin Lead District Manager, Lead Bank Office, District Development Manager NABARD te bakah Siaha District chhunga bank branch hrang hrang SBI, MCAB, MRB, IDBI leh HDFC aiawhte leh sawrkar department aiwhte an thukhawm. NABARD District Development Manager chuan vawiin thutkhawm chhan chu sawiin District tin te dinhmun thlirin PLP duan thin a nih thu a tarlang a, chumi plan mil chuan Annual Credit Plan (ACP) buatsaih a nih thin thu a tarlang. DDM chuan ACP an duante chu a taka chantir theih (realistic) leh tih hlawhtlin theih (achievable) nise a duh thu sawiin loneitute leh entrepreneur te hmakhua ngaia, an hman tangkai theih tur zulzuia plan siam thin turin a ngen a ni. Vawiin Meetingah hian kum hmasa nen tehkhinin sector hrang hranga district hmasawnna thlir ho a ni a, Pre- PLP duan leh turah priority pek tur sector-te rel a ni. Nikum Annual Credit Plan nen tehkhinin bank branch hrang hrangte hmalakna thlir ho a ni a, a target theuh an hlen chhuah dan leh hmasawn ngai leh siamthat ngai awm te sawi ho a ni bawk . Lo neituten a taka an hman tangkai theih tur project duan chungchangte, an thlai thar zawrh chhuah kawngah harsatna awm lova an hralh chhuah theih nan te, an kumkhat lakluh zat tihpun a nih theih nan te leh a mamawhtu dik tak ten a hun taka loan an hmuh theih nan bank hrang hrang hotutu chu tan la lehzual tura ngen an ni a, sawrkar department-te pawh an hnuaia farmer theuh ten hlawkna an hmuh ngei theihna turin hamthatna awmte mipui hrilhhriat kawngah tan la lehzual turin leh department dangte nen thawhhona tha (convergence) nei zel tura theihtawp chhuah turin ngen an ni bawk a ni. Vawiin thutkhawm zulzui hian FY 2025-26 Annual Credit Plan buatsaih leh tur a nih angin kalkhawmte hnen atangin rawtna an neih te ngaihthlak ho a ni a, convergence neih dan tur te pawh sa wi ho nghal a ni. Attachment Loading attachment...",Dated: 24 th Jul 24 3:38 PM,https://dipr.mizoram.gov.in/post/district-bawrhsap-kaihhruaiin-pre-plp-meeting-for-fy-2025-2026-chu-siaha-ah-neih-a-ni |
LMC hotute'n Lunglei khawpui huam chhunga plastic bawlhhlawh paih dan an endik,"1293/2024-2025 2024 Vawkhniahzawn thla ni 24: Vawiin aṭang khan Lunglei Municipal Council (LMC) huam chhunga bawlhhlawh ṭawih thei lo paih zinga plastic lam chi awm zat leh a chi hrang dinhmun endikna leh zir chianna kalpui a ni. LMC huam chhunga bawlhhlawh paih zir chianna leh endik hna hi Executive Councillor pahnih, Pu Zorinsanga Hmar leh Pi Lalhruaitluangi Sailo te uapna hnuaiah LMC Secretary Pu Lalrinawma hovin kalpui a ni a. Riangvaite Thlanmuala Lunglei khawpui bawlhhlawh paihna hmunah kal chilhin, LMC huam chhunga bawlhhlawh ṭawih thei lo paih zingah plastic eng zat nge awm tih leh eng plastic ang chi nge hman a nih tih enfiah a ni a. He zir chianna hi July ni 29, 2024 thleng kalpui tura ruahman a ni. Kum tina plastic waste annual report theh luh ṭhin chu zir chianna mumal a awm lo ṭhin nia a lan bakah, vawi khat lek hman chi sarang (single use plastic) ṭhenkhat hman khap a nih tak bawk avangin Ministry of Environment, Forests and Climate Change chuan Solid Waste Management Rules a siam ṭha a. He dan thar kalpui tur hian Central Pollution Control Board chuan Standard Operating Procedure (SOP) duangin, Mizoramah pawh kalpui a ni a. He SOP zulzui hian tunah hian Urban Local Body pahnih (Aizawl Municipal Corporation & Lunglei Municipal Council) leh Village Council/Gram Panchayat thlan bikahte bawlhhlawh aṭanga plastic hman dan endikna hi kalpui mek a ni. Attachment Loading attachment...",Dated: 24 th Jul 24 3:36 PM,https://dipr.mizoram.gov.in/post/lmc-hotuten-lunglei-khawpui-huam-chhunga-plastic-bawlhhlawh-paih-dan-an-endik |
Serchhip III (Chhim Veng) leh New Serchhip North Village Council Draft electoral Roll tlangzarh,"1292/2024-2025 Dated Serchhip, the 24 th July, 2024: Serchhip III (Chhim Veng) leh New Serchhip North Village Council-a seat ruak pakhat ve ve, General Seat hnawhkhahna tura bye-election neih tur inbuatsaihna atan vawiin khan VC Draft Roll chu tarchhuah niin hming thun thar, paih leh siamthat ngai te tan ni 25.7.2024 atanga ni 31.7. 2024 thlengin dilna thehluh theih a ni ang. Village Council Draft Roll hi Pu Paul L Khuma, DC leh DEO chuan vawiin khan Serchhip DC Meeting Hall-ah tlangzarhin, Serchhip III (Chhim Veng) leh New Serchhip North Village Council tana Draft Electoral Roll dinhmun tlangpui a sawi a. Serchhip III (Chhim Veng) ah Vote nei mipa 422 leh hmeichhia 432, an vaiin Vote nei mi 854 an awm thu a sawi a; New Serchhip North Village Council ah Vote nei mipa 778 leh hmeichhia 835, an vaiin Vote nei mi 1613 an awm thu a sawi bawk. Electoral Roll ennawnna neih tura mawhphurhna hrang hrang neite chu theihtawp chhuah turin DC Pu Paul L.Khuma chuan a chah a ni. Draft Electoral Roll hi Electoral Registration Officer (ERO) 26-Serchhip (ST) AC, Assistant Electoral Registration Officer (AERO) 26-Serchhip (ST) AC leh Village Level Officer (VLO) te leh DC Office (Election Branch) ah te en theih a ni. He hunah hian Pu Gaston Vanlalhriatpuia, Election Officer chuan kumin July 1-a kum 18 tling chin te tan hming thun belh theih a nih dawn bakah hming paih leh siamthat ngai te tan Form 3, 4 leh 5 hmanga dil tur a nih thu a sawi a. Dilna hi Serchhip III (Chhim Veng) leh New Serchhip North VLO hnen atangin lakchhuah theih a ni ang a, ni 25.7.2024 atanga ni 31.7.2024 thleng dilna thehluh theih a nih thu leh heng dilna te hi ni 1.8.2024 atanga ni 8.8.2024 chhunga chingfelin ni 13.8.2024-ah Final Electoral Roll tarchhuah a nih dawn tih a sawi a ni. Vawiin a Draft Electoral Roll tarchhuah tak hi DEO chuan Political Party leh ERO bakah VLO te hnenah a copy pein mipuite tan en theih a ni dawn a ni. Attachment Loading attachment...",Dated: 24 th Jul 24 3:23 PM,https://dipr.mizoram.gov.in/post/serchhip-iii-chhim-veng-leh-new-serchhip-north-village-council-draft-electoral-roll-tlangzarh |
Serchhip DC hovin NH 54 kawngpui laih meka harsatna thleng te chinfel dan tur sawiho,"1291/2024-2025 Dated Serchhip, the 24th July, 2024: Serchhip DC Pu Paul L.Khuma, Competent Authority for Land Acquisition (CALA) hovin vawiin khan Serchhip DC Meeting Hall-ah NH 54 kawngpui laih mek, tun furpui lo thlengin a tihchhiat leh hemi kaihhnawih harsatna thleng hrang hrang te sawiho a ni a.NHIDCL hotute leh an hnuaia contractor te kim takin an tel a ni. Meeting-ah hian NHIDCL hotute leh an hnuaia contractor te kim takin an tel a. Kawng laih avanga harsatna thleng hrang hrang - leimin te, tuihawk luankawr mumal lo te, retaining wall siam that ngai te, ruahpui leh leiminin a tihchhiat kawng siam that chungchang te sawiin, hmalak zel dan tur an rel a. DC Pu Paul L Khuma chuan thawhhona tha tak an neih zel a tul thu sawiin, mipui mimirin kawng laih avanga harsatna an tawh te sutkian pui tur leh an in leh lo te him taka an luah zuizel theih nan theihtawpa hma lak pui turin a sawm a ni. NHIDCL hotute leh an hnuaia contractor te pawhin an theih ang anga hma an lak chhunzawm tur thu meeting ah hian an sawi a. July ni 29, 2024 hian District Administration official te, NHIDCL aiawh te, contractor te, village council te leh a kaihhnawih chhungkua te nen a hmunah enho ni se, tiin an rel. Chhiahtlang, Chhingchhip, Bungtlang, Baktawng, Keitum leh Serchhip by-pass te vawiin meeting ah hian thlurbing niin harsatna tuartuten complain an thehluh 39 ngaihtuah ho a ni. Attachment Loading attachment...",Dated: 24 th Jul 24 3:20 PM,https://dipr.mizoram.gov.in/post/serchhip-dc-hovin-nh-54-kawngpui-laih-meka-harsatna-thleng-te-chinfel-dan-tur-sawiho |
Khawzawlah VC By-Election a hman tur draft roll tlangzarh,"1290/2024-2025 Khawzawl 24th July, 2024: Khawzawl District-a Village Council (VC) pahnih,Chawngtlai leh Khawzawl Dinthar a By-Election buatsaih tura Draft Electoral Roll chu vawiin khan Khawzawl District Election Officer, Khawzawl Bawrhsap Pu K Vanlalthiana chuan Khawzawl DC Meeting Hall-ah a tlangzarh a, Draft Roll bu hi political party aiawhte hnenah semchhuah nghal a ni. Pu K Vanlalthiana chuan Electoral Roll dik leh rinthlak neih theih nana Election Official-te hmalakna bakah NGO leh khawtlang hruaitu ten an tawiawm thinna chu fakawm a tih thu a sawi a, Mizoramin MPF kan nei chu lawmawm a tih thu sawiin, a hlutzia hriat nawn a tul a ni, a ti. Khawzawl District in inthlanna dik leh thianghlim an neih thin chu an chhawm nun zel theih nan kalkhawmte chu theitawp chhuah zel turin a sawm a ni. Village Council By-Election neih turah hian Chawngtlaiah General seat 4 leh reserved seat 1 awmin, Khawzawl -(Dinthar) ah General seat 1 hnawh khah tur a awm bawk a ni. Vawiin a Draft Electoral Roll,2024 tlangzarh atanga a lan danin, Khawzawl Dinthar ah vote nei 784 (Mipa 386, hmeichhia 398),Chawngtlai-I ah 641 (mipa 328,hmeichhia 313) leh Chawngtlai-II ah vote nei 624 (mipa 325, hmeichhia 299) an awm a. Final Electoral Roll, 2020 nena khaikhinin Khawzawl Dinthar ah hian voter 3 in an pung a, Chawngtlai-I ah hian voter 14 in an kiam a, Chawngtlai-II ah hian voter 25 in an kiam bawk a ni. Village Council By-Election a tan a Special Summary Revision of Photo Electoral Roll, 2024 ah hian qualifying date chu July ni 1, 2024 a ni a, hemi ni a kum 18 tling hman tur India khua leh tui (citizen),Scheduled Tribe,Village Council huam chhung a cheng ngei te tan Electoral Roll-a inthun dil theih a ni a, hemi rual hian siam that ngai siam, paih ngai paih leh insawn duhte siam fel theihna hun pawh hawn a ni a. Ruahman dan chuan Special Summary Revision of Photo Electoral Roll 2024 kaltlang hian July ni 24 atanga July ni 31, 2024 chhungin Claims and Objection Period- Electoral Roll-a inthun, paih, insawn leh siam that, dilna thehluh theih hun chhung hawn a ni a, hemi hun chhung vek hian a remchan dan angin hearing neih chhoh zel a ni ang. Dilna leh rawtna thlente thlir ho a database siamthat leh supplement chhutchhuahte tihfel a nih hnuah August ni 13, 2024 hian Electoral Roll thar ber tlangzarh tum a ni. Attachment Loading attachment...",Dated: 24 th Jul 24 3:18 PM,https://dipr.mizoram.gov.in/post/khawzawlah-vc-by-election-a-hman-tur-draft-roll-tlangzarh |
SAITUALAH BAWRHSAP HOVIN DISTRICT LAND COMMITTEE VAWI 1-NA THUKHAWM,"1289/2024-2025 Dated Saitual the 24th July 2024 : Vawiin khan Saitual District Land Committee chu Dr Lalngura Tlau, Saitual Bawrhsap leh SDLC Chairman ni bawk hovin DC Conference Room-ah an thukhawm a, Kohhran leh mimal ram, Land Committee recommendation dilna te ngaihtuah ho a ni. Meeting ah hian Dr Lalngura Tlau DC Saitual chuan kalkhawmte hnenah lawmthu sawiin District Level Land Committee chu committee pawimawh tak a nih thu sawiin guidelines ah kum khata tum hnih aia tlemlo neih ngei tura tih ni mah se, mipuite harsatna chhawk zangkhaina anih avangin thla khatah vawi khat emaw,a tlem berah quarterly tala committee neih chu thil tul tak a ni a ti a, Mipui tam takin ram an nei a, pass an neih siloh avangin kawng tamtakah harsatna an tawk thin a ni a ti a, Sawrkar a revenue luh tamna a nih avangin mipuite pawh pass siam zung zung turin a chah bawk a ni. Meeting ah hian mimal ram dilna Periodic patta-7,House pass – 15 leh kohhran ram dilna 1 te ngaihtuah niin an pass te nen ngun taka thlir ho a ni a, a tul ang a hmalak tura rel nghal a ni. Vawiin meeting ah hian Pu Lalthakima Chhangte, Settlement Officer leh SDO (Sadar) ni bawk bakah line department hrang hrang aiawh, NGO aiawh, Political party aiawh te an tel a ni. Attachment Loading attachment...",Dated: 24 th Jul 24 3:14 PM,https://dipr.mizoram.gov.in/post/saitualah-bawrhsap-hovin-district-land-committee-vawi-1-na-thukhawm |
MINISTER PROF. LALNILAWMA CHUAN DELHI AH UNION AGRICULTURE & FARMER'S WELFARE LEH RURAL DEVELOPMENT MINISTER LEH JAL SHAKTI MINISTER-TE A HMU,"1288/2024-2025 Aizawl dated 24th July 2024: Nimin khan Minister Prof. Lalnilawma chuan Union Minister Shri Shivraj Singh Chouhan , Ministry of Agriculture & Farmer's Welfare leh Ministry of Rural Development leh Union Minister Shri CR Patil, Ministry of Jal Shakti te chu kawmna hun a nei. Minister Prof.Lalnilawma'n Union Minister pahnih a kawmna ah hian Union Minister of State leh official dangte an tel a. Union Agriculture & Farmer's welfare leh Rural Development Ministry changtu Shri Shivraj Singh Chouhan hnen ah hian a hnuai a tarlan te hi a sawipui a ni. 1) Mizoram thlai tharte hralhna ṭha zawk a awm theihna tur a hma lakpui turin Union Minister hnen ah hian ngenna thlen a ni a, puih an inhuam thu an lo sawi a. Man man zawk a thlai thar hralh a nih theih nana sawngbawlna kawng ah Entrepreneur-te tan ṭanpuina a awm theih thu an sawi. 2) Mizoram tan Centre of Excellence for Mushroom ruahmanna tur thlen a ni a. Chu chuan Shitake Mushroom leh a dangte thar chhuah leh ram pawn a thawnchhuahna kawng ah nasa takin a puih tur thu sawi a ni. Union Minister chuan he an thil thlen tih hlawhtlin nan hian tanpui a inhuam thu a sawi. 3) Farm Connectivity – Tun a Mizoram State-in a mamawh ber pakhat, huan/zau inkalpawhna kawng siam a nih theih nan ṭanpuina an mamawh thu Prof. Lalnilawma chuan sawiin Union Minister chuan ‘Farm Connectivity’ bik atan kum thar ah scheme siam a nih theih nan ruahmanna duan a tul tur thu a sawi. 4) Saitual District tan a Krishi Vigyan Kendra din sak tur a Saitual DC-in dilna a thehluh bawhzui a ni a. Ram pum ah KVK thar 121 din tur a ruahmanna buatsaih mek ah Mizoram a District thar pathum te telh sak an ni a. He ruahmanna hi Expenditure Finance Committee (EFC) pawmpui tur a theh luh a ni ang a, hun rei lote ah a dinhmun hriat beisei a nih thu sawi a ni. 5) Rural Development hnuai a- MGNREGA - Cluster Facilitation Project (CFP) hnuai a hnathawkte hlawh tur Cheng 2.47 Cr. dawn a la nih loh thu thlen niin rang tak a pek chhuah a nih theih nan a tul ang a bawhzui nghal a nih tur thu sawi a ni. Ministry of Jal Shakti changtu Union Minister Shri CR Patil nen a inkawmna hun ah hian Prof. Lalnilawma chuan Cyclone Remal-in Mizoram a tui pump khawl a tihchhiat thu te leh harsatna hrang hrang thleng te chu Ministry-ah thehlut a nih tawh thu hrilhhriat a ni a. Mizoram a ruahtui khawlna kalpui dan tur leh tlang kar remchang lai a tui khuah siam a pawimawh thu a thlen a. Heng rawtna tihlawhtling tur hian zirchianna kalpui hnu ah a tul anga bawhzui a nih tur thu Union Miniter chuan a sawi. Small Farmers’ Agri-Business Consortium (SFAC) Chairman-cum-Managing Director office pawh Prof.Lalnilawma hian tlawhin Honey Project thehluh a nih tawh thu a sawi a. July ni 25, 2024 a Indian Chamber of Commerce-in Guwahati-a ‘North-East Water Conclave’ an buatsaih tur ah Minister Prof. Lalnilawma hi khual zahawm ni tur a sawm a nih angin a tel ang a. Minister of State, DoNER chu khuallian niin North East State-a Public Health Engineering Department Minister zawng zawng tel tur a beisei an ni. Attachment Loading attachment...",Dated: 24 th Jul 24 3:09 PM,https://dipr.mizoram.gov.in/post/minister-prof-lalnilawma-chuan-delhi-ah-union-agriculture-farmers-welfare-leh-rural-development-minister-leh-jal-shakti-minister-te-a-hmu |
UD&PA MINISTER-IN TUIRIAL-AH COMMON BIO MEDICAL WASTE TREATMENT PLANT HAWNG,"1287/2024-2025 24th July, 2024 : Vawiin khan Aizawl Smart City Ltd hmalakna zinga project pakhat Common Bio Medical Waste Treatment Plant,Turial chu UD&PA Minister Pu K. Sapdanga'n a hawng a, khawl hmanga damdawiin bawlhhlawh sawngbawl a nih dan tur enchhinna (demonstration) neih nghal a ni. He project hi Aizawl Municipal Corporation Solid Waste Management Centre, Tuirial area chhunga sak niin Mizoram Pollution Control Board te nena hmalakna a ni. Common Bio Medical Waste Treatment Plant hi damdawiin mai bakah clinic leh healthcare facility zawng zawngte medical waste sawngbawlna hmun a ni a, Bio Medical Waste Management Rules 2016-in a phut anga din a ni. Mizoramah hetiang Treatment Plant neih hmasak ber tur a ni a, mipui vantlang hriselna lamah he project hi ram hmasawnna rahbi pawimawh tak a ni. He Treatment Plant hian district panga - Aizawl, Kolasib, Mamit, Serchhip leh Saitual district-te a huam a, heng district-a damdawiin, clinic leh healthcare facility awm zawng zawng medical waste hi a khawn khawmtu bawlhhlawh motor bik awmin Turial-a Treatment Plant-ah hian paihin khawl hian bawlhhlawh chu a lo sawngbawl dawn a ni. Health & Family Welfare Dept in ni 22.7.2024- a thuchhuah a siam angin ‘trial run’ AMC area bikah thla hnih chhung atan ASCL-in a kalpui dawn a, hemi rual hian Saitual district bikah H&FW Department-in enchhinna thla hnih chhung a kalpui dawn bawk a ni. Damdawiin bawlhhlawh sawngbawlna hian khawl chi li (4) a nei a. Bawlhhlawh hlauhawm leh hri kai hal raltu khawl, bawlhhlawh ti (sterilize) thianghlimtu khawl, bawlhhlawh ?hial sawmtu khawl leh tui leh damdawi thli lo tithianghlimtu khawl te a ni. Bawlhhlawh phurtu motor-te hi silfai nghal zel tur an nih avangin Treatment Plant-ah hian silfaina hmun a awm nghal a, bawlhhlawh dahkhawmna hmun bik pawh felfai taka siam niin power khaihlak changa khawl chawm thei tur generator 250KVA a hmunah hian dah a ni bawk. Vawiin Plant hawnnaah hian Secretary, UD&PA, AMC Mayor, Secretary, H&FW Dept, Municipal Commissioner, AMC, Director, UD&PA, Member Secretary, Mizoram Pollution Control Board leh official dangte an tel a ni. Common Bio Medical Waste Treatment Plant project cost hi cheng 9.71 Crore niin he project atan hian 2 Crore hi Ministry of Environment, Forest and Climate Change, Govt. of India in a tum bawk a ni. Attachment Loading attachment...",Dated: 24 th Jul 24 3:06 PM,https://dipr.mizoram.gov.in/post/udpa-minister-in-tuirial-ah-common-bio-medical-waste-treatment-plant-hawng |
LAWNGTLAIAH NEW CRIMINAL LAWS CHUNGCHANG ZIRHONA NEIH A NI,"1286/2024-2025 Dated Lawngtlai, 24th July, 2024: Vawiin khan Lawngtlai District Legal Service Authority leh District Administration Office, Lawngtlai bultumin tun hnai maia hman tan dan thar pathum- The Bharatiya Nyaya Sanhita, 2023 (BNS), The Bharatiya Nagarik Suraksha Sanhita,2023 (BNSS) leh The Bharatiya Sakshya Adhiniyam, 2023 (BSA) chungchang zirhona Deputy Commissioner Conference Hall, Lawngtlaiah neih a ni a. Pu Cheemala Siva Gopal Reddy (IAS), Lawngtlai District Bawrhsap chuan hun a hmanpui. Pu Cheemala Siva Gopal Reddy (IAS) chuan Indian Penal Code (IPC), Criminal Procedure Code (CrPC) leh Indian Evidence Act - te chu British hun laia siam a nih angin duhthu a sam lo hle a Sawrkarlaipuiin dan thar pathum hman tura a chhawpchhuak hi thil lawmawm tak a ni, a ti. Heng dan tharte hi India ziarang mil leh huapzau zawk a siam a ni a, dan tha tak a nih angin India khua leh tui ten an chhawr tangkai dawn hle a ti. Dan thar a nih angin zirchian ngai tak a ni a, Dan kengkawhtu -Police leh Judiaciary te chauh ni lo in sawrkawr hnathawk zawng zawng bakah mipuite pawhin kan hriat chian a tul hle tiin; a bik takin Head of Department- te chu an department hnuaia thawkte hnena he dan thar zir chiang tura thurawn pe turin a chah bawk. B awrhsap chuan IPC, CrPC leh Evidence Act chu British hun laia siam a nih angin, inhremna lam a kawk deuh ber a, dan tharah erawh chuan tunlai khawvel mila thil tamtak her rem niin, mipui nawlpui tana hriatthiam theih tura siam a ni, a ti. Dan thara thil tam tak belh zingah 'Zero FIR' chu chhawr ber pakhat a nih a rin thu a sawi a. Zero FIR hmangin khawi Police Station ah pawh FIR thehluh theih a ni a, FIR chu crime thlenna Poilce Station ah thawn tur niin hei hian 'victim' te tan thil a tiawlsam dawn hle a ni,a ti. Pu Cheemala Siva Gopal Reddy (IAS) chuan 'Search & Seizure' ah video leh picture fel fai tak a ngai tawh dawn a, hei hian dik leh tha takin Police te hna a thawh tir bakah mipuite pawhin rinna sang zawk an nghat ngam ang a, dik lo taka 'search & seizure' kalpui tur pawh a veng dawn a ni, a ti. Tun lai khawvela hluar tak cyber crime, online fraud leh internet kaltanga inbumna tam tak pawh he dan tharah hian a hrem dan tur felfai tak awmin dan ang thlapa hrem an ni tawh ang a ti. Pu Cheemala Siva Gopal Reddy (IAS) chuan The Bharatiya Nyaya Sanhita, 2023 ( BNS), The Bharatiya Nagarik Suraksha Sanhita,2023 ( BNSS) leh The Bharatiya Sakshya Adhiniyam,2023 ( BSA) te chu tun hnai maia hman tan a ni a, section tam tak belh leh paih te a awm avangin, he dan thar hrechiang lo tam tak an awm a rin thu a tarlang a. Dan hriat loh hi himnna a ni lo a, dan hriatna chuan huaisenna bakah dikna chanvo kengkawh kawngah nasa takin min puih zawk thin tiin, he dan thar chiang zawka zir turin sawrkar hnathawk zawng zawng leh Lawngtlai mipuite a sawm nghal a ni. Pu Tlualaisa Hlychho, Addl. SP, Lawngtlai pawhin thutawi sawina neiin The Bharatiya Nyaya Sanhita, 2023 (BNS), The Bharatiya Nagarik Suraksha Sanhita,2023 (BNSS) leh The Bharatiya Sakshya Adhiniyam,2023 (BSA) te chu inzawm tlat, Indian Judicial System phuarkhawmtu a ni a ti a. He dan tharah hian thil tam tak belh niin hrechiang tur chuan mahni theuh kan pawimawh tiin dan bu uar zawka en thin turin a sawm a. Dan thar pathum hman anih hnuin, Lawngtlai district ah 'Zero FIR' case pakhat a awm tawh thu a tarlang a. The Bharatiya Nagarik Suraksha Sanhita,2023 (BNSS) hnuaia in hremnna pakhat 'Social Community Service' chu khawtlang tana tangkai tak a nih a beisei thu a sawi bawk. Vawiin Training ah hian Pu C. Lalremsanga, Judicial Magistrate 1st Class chu Resource Person niin, The Bharatiya Nagarik Suraksha Sanhita,2023 (BNSS) leh The Bharatiya Nyaya Sanhita, 2023 (BNS), chungchangah zirtirna a pe a, zawhna leh chhanna hun hman nghal a ni a. Pu C. Lalrinfela, Advocate chuan vawiin training programme hi a kaihruaiin, Lawngtlai District chhunga Department hotute an telkim tha hle a ni. Attachment Loading attachment...",Dated: 24 th Jul 24 2:48 PM,https://dipr.mizoram.gov.in/post/lawngtlaiah-new-criminal-laws-chungchang-zirhona-neih-a-ni |
DAMPARENGPUI - I DRAFT ELECTORAL ROLL 2024 TLANGZARH A NI,"1285/2024-2025 Mamit 24th July, 2024 : Vawiin khan Taitesena Buk, DC Office-ah Damparengpuii - I VC Bye - Election atana hman tur Draft Electoral Roll 2024 chu Pu Jacob Lalawmpuia, District Election Officer/District Bawrhsap ni bawk chuan a tlangzarh. Vawiin-a tlangzarh tak VC05014 Damparengpui - I ah hian VC tanglai pakhat a ban avanga Bye- Election hi neih ngai a ni. Pi Carolyn LB.Khiangte, Election Officer-in a tarlan danin Damparengpui I ah hian vote nei mipa 866 leh hmeichhia 803 an vaiin mi 1669 an awm a. Draft Electoral Roll tlangzarh takah hian Submission of claims & Objection hi 25.07.2024 - 31.07.2024 a ni a, Disposal of claims & objections hi 01.08.2024 - 08.08.2024 niin Publication of Final Electoral Roll hi 13.08.2024 a ni ang. Pu Jacob Lalawmpuia, District Election Officer chuan Damparengpui I Bye Election atana Draft Electoral Roll a hun taka tlangzarh a nih theih nana thawktute fakawm a tih thu a sawi a, Final Roll felfai tak neih a nih theih nan thawktute taima taka vil zui turin a chah bawk. Vawiina Damparengpui I Draft Electoral Roll tlangzarh tak hi Political Party aiawh INC, BJP, MNF leh ZPM te hnenah a copy Pu Malsawmzuala, Deputy District Election Officer chuan a hlan nghal a ni. Draft Electoral Roll tlangzarhna-ah hian ERO, AERO, Elections Officials, tlawmngaipawl aiawh, political pary aiawh leh thutharthehdarhtute an tel a ni. Attachment Loading attachment...",Dated: 24 th Jul 24 2:45 PM,https://dipr.mizoram.gov.in/post/damparengpui-i-draft-electoral-roll-2024-tlangzarh-a-ni |
VC Bye Election atana Draft Roll tlangzarh,"1284/2024-2025 Dated Hnahthial, the 24th July, 2024: Vawiin chawhma dar 11:00 khan DC Conference Hall Hnahthial-ah hian Hnahthial District Election Officer Pi Rita Lalnunmawii Pachuau, District Bawrhsap ni bawk chuan Hnahthial South-II huam chhunga Village Council Member pakhat thlan thatna (bye election) neih tura tana Draft Roll a tlangzarh. Pu Lalbiakfela, Election Officer in VC intlan thar a ngai chungchang leh darft roll chungchang a hriatturtee a tarlan hnuah Pi Rita Lalnunmawii Pachuau DEO chuan thu sawiin Roll Revision chu kalphung a ni a, Electoral Roll felfai neih hi kan duh a, tun tumah pawh uluk takin kalpui ila, delete ngai leh belh ngai an awm pawhin dik takin kalpui thin ang u tiin Draft Roll a tlangzarh a ni. Hnahthial South-II Village Council Member pakhat chu a ban avangin a aiawh tur thlanna hi neih a ni dawn a, inthlan hun tur tak hi hriat la ni lo mahse Draft Roll tarchhuah a tul avanga tarchhuak an nih thu Election Officer chuan a sawi a, Hnahthial South-II-ah hian vote nei thei mi zariat sawmriat pakhat (881) an awm a, hmeichhia zali sawmruk pakhat (461) leh mipa zali sawmhnih (420) an awm a, July ni 27 atanga ni 31 chhungin siamthat, belh leh paih ngai siam that a ni ang a, August ni 13-ah hian Final Electoral Roll tarchhuah a ni ang. Attachment Loading attachment...",Dated: 24 th Jul 24 2:21 PM,https://dipr.mizoram.gov.in/post/vc-bye-election-atana-draft-roll-tlangzarh |
CHAMPHAIAH VC BY-ELECTION NEIH TUR ATAN DRAFT ELECTORAL ROLL TLANGZARH,"1283/2024-2025 Champhai, 24th July, 2024: State Election Commission thuchhuah angin Champhai District huam chhunga khaw panga Khuangthing, Leisenzo, New Champhai, Ngur leh Thekpui ah VC By-Election neih tur a ni a. Hemi atana inpuahchahna kal zelah vawiin chawhma dar 11:00 khan Pu K Zorammuana Addl DC chuan VC By-Election Draft Electoral Roll, 2024 chu DC Conference Hall-ah tlangzarhin, pollitical party aiawhte hnenah bu khat theuh a hlan nghal a ni. Pu K Zorammmuana chuan VC te chu ram inrelbawlna kawng mai bakah sawrkar tan kutke pawimawh tak an nih thu a sawi a. VC By-Election neih tur bultanna hmasa draft roll tlangzarhna hun tha tak neih a ni thei chu lawmawm a tih thu sawiin, thawhhona duhawm tak hnuaiah hun bi thliah ang zela felfai taka kalpui a beisei thu a sawi a. Inthlanna dik leh muanawm nei turin electoral roll felfai leh thianghlim neih a pawimawh thu pawh sawiin, kalkhawmte chu vote nei theite zawn chhuah leh vote an thlak ngei theih nana theihtawp chhuahpui turin ngen a, Electoral Roll-a chuang tur dik takte an tel a, tel lo turte thenfai a nih theih nana thuneitute tawiawm tlat turin a chah bawk a ni. He hunah hian Election Officer Pu Benjamin Zalawma Ralte hnen atangin State Election Commission thuchhuah bawhzuia VC By-election neih tura ruahmanna neihte ngaihthlak niin Ngur leh Thekpui ah hian VC te Dissolved anih avang leh Khuangthing, Leisenzo leh New Champhai ah VC member thenkhat te thawh chhunzawm theih loh avanga By-Election neih anih tur thu a sawi a ni. Vawiina Khuangthing, Leisenzo, New Champhai, Ngur leh Thekpui VC By-Election Draft Electoral Roll tlangzarhin a tarlan dan chuan tun dinhmunah Khuangthing ah hian in 299 awmin vote nei mi 1083 an awm a, heng zinga 546 hi mipa niin, a dang 537 te chu hmeichhia an ni. General seat 4 leh Reserved seat 1 an nei a. Govt Middle School Khuangthing chu Polling Station atan ruat a ni. Leisenzo ah hian in 202 awmin Vote nei mi 597 an awm a, heng zinga 309 hi mipa niin a dang 288 hi hmeichhia an ni. General Seat 4 leh Reserved 1 an nei a. Govt Primary School Leisenzo chu Polling Station atan ruat a ni. New Champhaiah hian in 323 awmin Vote nei mi 968 an awm a, heng zinga 452 hi mipa niin a dang 512 hi hmeichhia an ni. General Seat 4 leh Reserved 1 an nei a. Govt Primary School New Champhai chu Polling Station atan ruata a ni. Ngur ah hian in 321 awmin Vote nei mi 1035 an awm a heng zinga 498 hi mipa niin a dang 537 hi hmeichhia an ni. General Seat 4 leh Reserved 1 an nei a. Govt Middle School Ngur chu Polling Station atan ruat a ni. Thekpui ah hian in 76 awmin Vote nei mi 227 an awm a, heng zinga 125 hi mipa niin a dang 102 hi hmeichhia an ni. General Seat 2 leh Reserved 1 an nei a. Govt Primary School Thekpui chu Polling Station atan ruat a ni. Ruahman danin vawiin July ni 24, 2024 hian draft roll tlangzarh a ni a. Naktuk July ni 25, 2024 atanga July ni 31, 2024 thlengin thu thlen duh neite tan claims & objections period hawn a ni a, hemi hun chhung hian roll-a inziaklut tura dilna leh thu thlen duh neite tan hun hawn a ni leh ang a. August ni 8, 2024 thleng hian dilna lut leh siamthat tulte hearing kaltlanga chinfel vek hman tum a ni a. VC By-Election neih huna hman tur VC Electoral Roll thar ber chu August ni 13, 2024 hian tlangzarh tum a ni. He hunah hian ERO/AERO, DIPRO, VLO, VC, Political party aiawhte, NGO hotute leh Chanchinbumite an tel a. Draft Electoral Roll tlangzarh hnu hian Election Branch-ah Village Level Officer (VLO) te tan training neih chhunzawm a ni. Attachment Loading attachment...",Dated: 24 th Jul 24 1:58 PM,https://dipr.mizoram.gov.in/post/champhaiah-vc-by-election-neih-tur-atan-draft-electoral-roll-tlangzarh |
CHIEF MINISTER HOVIN MIZORAM STATE BOARD FOR WILDLIFE 10TH MEETING NEIH A NI,"1282/2024-2025 Dated Aizawl, the 24th July, 2024: Vawiin khan Mizoram State Board for Wildlife (SBWL) chu an chairman Pu Lalduhoma, Chief Minister hovin CM Conference Hall-ah an thukhawm a. Agenda pawimawh tak tak an rel. Hei hi Mizoram State Board for Wildlife thutkhawm vawi 10-na a ni. Chief Minister chuan, tun hnaia Delhi ka zinnaah Mizoram CAMPA Chairman ka nih thu Union Minister of Environment & Forest in min lo hrilh a. Kei lah chuan ka nih thu ka lo inhre reng reng si lova, a mak ka ti hle a ni. Union Minister hian Mizorama Forest Clearance fel lo vanga hmasawnna hnathawh chawlh lailawk (pending lists) min lo pe a. Political level-ah min tanpuia, heng kan harsatna te min chinfel sak hi a duh ngawih ngawih a ni. Kan ram tana hmasawnna tur, ram mipuiten tangkai taka kan hman tur hmalakna vek an ni a, a hlawhtlin theih nan kan tangrual tur a ni. Dan hi mipuite hmasawnna leh hamthatna atana siam a ni a, an harsatna leh an hmasawnna tur daltuah kan lo hmang tur a ni lo, tiin member te a chah a ni. Vawiin meeting hian Standing Committee of State Board of Wildlife din chungchang te, Aizawl Zoological Park luh man tihsan ve tawh thu te, wildlife victims te ex-gratia tihsan chungchang te, kum 2021 a Saiin a tihhlum Pi Hnianghniangi compensation dilna te, Zorinpui - Longmasu inkara kawngpui thar (NH 502A) laih tura ruahman leh Sairang -Tuipuibari inkar kawngpuia leihlawn dawhthat ngai pahnihte recommendation chungchang te, Phawngpui National Park leh Ngengpui Wildlife Sanctuary enkawl zel dan tur chungchang te an sawi a. Hun pawimawh laia Wildlife Zero Tolerance Drive neih te, Air Gun leh a kaihhnawih khuahkhirhna nasa zawk thu te, ramsa chhanchhuah te fel fai zawka enkawl dan tur te, Mizorama nungchate hming mumal leh felfai taka thliartu tur Nomenclature Committee lo din tawh, vawiin thleng hma la la lo tuai tharleh thute bakah, hmun pawimawh bika ramsaten kawngpui an kanna tur (corridors/passages) siam thute an sawi bawk. Meeting ah hian Vice Chairman Pu Lalthansanga, Minister, EF&CC, Pu Vanlalhlana, Minister, PWD, Pu TBC Lalvenchhunga, Adviser to CM, Lt. Col. Pu Clement Lalhmingthanga, MLA bakah Board members te an kal tha hle a ni. Attachment Loading attachment...",Dated: 24 th Jul 24 1:28 PM,https://dipr.mizoram.gov.in/post/chief-minister-hovin-mizoram-state-board-for-wildlife-10th-meeting-neih-a-ni |
"FOREST TRAINING SCHOOL RAMA TENNIS COURT LEH GATE TIHCHHIAT CHUNGCHANGA ENVIRONMENT, FORESTS & CLIMATE CHANGE DEPARTMENT THUCHHUAK","1281/2024-2025 Aizawl the 24th July, 2024: Environment, Forests & Climate Change (EF&CC) Department chuan Forest Training School rama Tennis Court leh Gate tihchhiat chungchangah a hnuai ami ang hian thuchhuah a siam: ""Bethlehem Vengthlang YMA President leh Chairman, Local Council te chuan ni 5.7.2024 khan Principal, Forest Training School hnenah ziakin, Forest Training School Tennis Court paltlanga kawng awm sa chu tih zauh deuh a, laih tlang an tum thu leh an hmalaknaah harsatna siam lo turin FTS Principal chu an hriattir a ni. ""Principal, FTS chuan, Forest Training School compound chhungah kutthlak phal a nih loh thu leh, phalna nei hmasa lo chuan kutthlak lo tura hriattirin, an thil duh chu dan ang taka kalpui anih theih nan an sawi anga ruahmanna awmsa a lo awm anih chuan a rang lama theh lut turin hriattina lehkha ni 11.7.2024 ah a tichhuak a, he lehkha hi Chairman, Local Council, Bethlehem Vengthlang leh President, YMA, Bethlehem Vengthlang te pek an ni. ""Hemi hnuah hian Principal, FTS chuan lehkha ni 22.7.2024-ah tichhuak lehin, Chairman, Bethlehem Vengthlang Local Council leh President, Bethlehem Vengthlang YMA te chu mahni thua kutthlak lo tur leh, FTS Complex chhungah phalna nei lova kutthlak a awm anih chuan dan anga kalpui a nih tur thu hriattina siam nawn lehin, khawtlang tana ram mamawhna a awm a nìh chuan dan anga kalpui a nih theih nan an lehkha neih sa te, ruahmanna awm tawh sate a rang lama thehlut turin a hriattir a. Mahse, hetih mek lai hian, Principal, FTS hriattina chu ngai pawimawh lovin, ni 23.7.2024 zingkarah Gate leh Tennis Court fencing te tichhiain, kawng hi laih tan a ni. ""Hetianga dan lova Sawkar hmunhma tichhe zawnga Bethlehem Vengthlang mi thenkhatte hmalakna hi Forest Department in pawi a tiin a dem hle a. Sawrkar hmun pawimawh Forest Training School complex chhunga dan loa chetna hi kan dem tak zet a ni. Sorkar chuan helaia kawngpui sial chungchang hi uluk takin a ngaituah mek a, mipuiten an mamawh dan te leh FTS ram neih dan te pawh a zir chiang mek a ni. Hetih laia thuneitu sorkar rawn hmasa lo a thil tichhe zawnga sorkar ram chhunga chet lak hi khua leh tui thate tihdan turah Forest Department chuan a ngai lo a, hetiang thil hi thleng nawn tawh lo se a duh tak zet a ni.""",Dated: 24 th Jul 24 11:57 AM,https://dipr.mizoram.gov.in/post/forest-training-school-rama-tennis-court-leh-gate-tihchhiat-chungchanga-environment-forests-climate-change-department-thuchhuak |
SPORTS & YOUTH SERVICES DEPARTMENT MINISTER-IN AIZAWL WEST -II BIAL CHHUNG A SAWRKAR SCHOOL ZIRTIRTUTE NEN INKAWM HONA HUN A HMANG,"1280/2024-2025 Aizawl dated 23rd July 2024: Vawiin chawhnu khan Sports Minister Pu Lalnghinglova Hmar chuan Cultural Centre cum Auditorium, Vaivakawn ah Aizawl West -II Assembly Constituency bial chhung a Sawrkar school a zirtirtute nen inkawm hona hun a hmanpui a. He hun hi Pu H.Lalramenga, PS to Minister-in kaihruaiin Aizawl West -II bial chhung a zirtirtute he hun ah hian telin, University exam 2023-24 a topper-te hnen ah lawmpuina thil pek hlanna hun hman a ni. Sports & Youth Services Department Minister Pu Lalnghinglova Hmar, Aizawl West II bialtu MLA ni bawk chuan zirtirtu hna chu hna zahawm leh pawimawh tak a nih thu sawiin zirlaite nun kawng dik kawhhmuh kawng ah hunbi vawn dik ngaih pawimawh hmasak a tul thu a sawi a. Zirlaite harsatna hriatpui turin leh an mamawh ang a kaihruai tur chuan zirtirtute leh zirlaite chuan hun an hman ho tam a pawimawh thu a sawi a. Zirna in te chu khawtlang, nu leh pa leh zirlaite tan pawh a luh chakawm tur a buatsaih a pawimawh thu Minister chuan sawiin zirna tih hmasawn nan kalkhawmte chu thawhhopui ah a sawm a ni. Minister Pu Lalnghinglova Hmar chuan Aizawl West II bial chhung a University Exam 2023-24 a titha zual, chawimawina dawngte chu a lawmpui thu sawiin khua leh tui tan a mi tangkai leh hmasawnna thlentu chherchhuah kawng ah zirtirtute chu thahnemngai tak a thawk zel turin a fuih bawk a ni. Pu Lalsangliana, Director, School Education Department chuan thiamna leh hriatna rintlak hmang a naupangin hmabak eng zawk an neih theih nana thawktu pawimawh tak, zirtirtute chu zirna piah lam ah zirlaite tan a entawntlak nun nei turin a chah a. School leh a vel chu zuk leh hmuam fihlimna hmun a siam a nih theih nan tan la theuh turin kalkhawmte a chah. Zirlai nu leh pate leh khawtlang mipuiin zirtirtute lakah beiseina hrang hrang an neih thin thu School Education Department Director chuan sawiin heng beiseina tihlawhtling tur hian zirna kan kalpui dan ah nitin intuaihriam zel turin kalkhawmte a fuih bawk a ni. Pu Lalsangliana chuan Mizoram hmun hrang hrang a zirna tihmasawn tur chuan zirlaite mamawh dan a zirin thiamna leh tawnhriat hrang hrang nei, zirtirtute chu hman tangkai zel an nih theih nan an awm kual thin a pawimawh thu a sawi a, rinawmna leh rawngbawlna thinlungpu chung a hna thawk zel turin a chah bawk a ni. Vawiin inkawmhona hun ah hian School hrang hrang atang a zirtirtute chuan an school dinhmun leh harsatna an neih theuhte sawi zauna hun an nei a. Hmalakna kalpui dan tur te sawi ho a ni bawk a ni. Attachment Loading attachment...",Dated: 23 rd Jul 24 5:30 PM,https://dipr.mizoram.gov.in/post/sports-youth-services-department-minister-in-aizawl-west-ii-bial-chhung-a-sawrkar-school-zirtirtute-nen-inkawm-hona-hun-a-hmang |
EDUCATION MINISTER IN MIZO WRITERS ASSOCIATION FOUNDATION DAY A HMANPUI,"1279/2024-2025 Aizawl, 23.07.2024: Dr. Vanlalthlana, Minister, School Education and Hr. & Technical Education Dept. chuan vawiin chawhnu khan Mizo Writers Association (MWA) in I&PR Auditorium-a MWA Foundation Day 2024 a buatsaih chu khuallian niin a hmanpui. Minister chuan thu sawiin Mizo ziakmite chu Mizo history chabi kawltute an nih thu a sawi a. Thu leh hla in thil a tih theih zia te, khawtlang nun leh ram inrelbawl dan thlenga a nghawng thui theih zia sawiin Minister chuan thalaite kawng dik kawhhmuh a, ram siamdanglam tura thalaite kaihruaitu ah ziakmite chu a sawm a. Mizo ziakmite kutchhuak thu leh hla hlutna leh pawimawhna hrang hrang sawiin Minister Dr. Vanlalthlana chuan heng thu leh hlate hi keini bak a hlut tu tur kan awm chuanglo a ni, a ti a. Hr. & Technical Education Minister chuan zirlaite'n Mizo Literature tha awlsam zawka an hmuh theih a, College library Mizo Literature Section changtlung tak a awm chu a ngaihpawimawh thu a sawi bawk a. Hemi atan hian Aizawl North College library a dah turin MWA member te chu a tlem berah cheng sing hnih man Mizo ziakmite kutchhuak lo thlangkhawm turin a chah a. Chhunzawm zel tlak a nih dawn chuan hmalak zel theih dan tur te ruahman a nih theih tur thu a sawi. Vawiin MWA Foundation Day lawmna hi MWA Adviser Prog. J. V. Hluna chuan a kaihruai a. Secretary Pu H. Ngurthansanga chuan report pe in, Treasurer Pu T. Lalnunsiana chuan MWA dintu mi paruk - Pu C. Rokuma, Pu Selet Thanga, Pu J.F. Laldailova, Pu James Dokhuma, Pu R.L. Rina leh Pu R. Lalrawna te chanchin presentation a pe a. Founder Member zinga la dam awm chhun Pu R. Lalrawna, MWA Adviser ni bawk chuan thu sawiin, MWA President Pu R. Lallianzuala chuan lawmthu sawiin hun a khar a ni. Mizo Writers Association (MWA) hi July ni 23, 1977 ah din niin kum 47 a upa a ni tawh a. Din tirh atangin MWA chuan Mizo tawng tihhmasawn nen leh Mizo thu leh hla tihhmasawn nan kawng hrang hrangin hma a la thin a. An hmalakna zingah Lehkhabu lehlin tha ber Lawmman hlan te, Mizo Proficiency Prize siam te, Thu leh Hla Kutpui buatsaih leh Lehkhabu Pho Runpui (LPR) /bookfest neih te a tel a ni. Attachment Loading attachment...",Dated: 23 rd Jul 24 5:26 PM,https://dipr.mizoram.gov.in/post/education-minister-in-mizo-writers-association-foundation-day-a-hmanpui |
AFRICAN SWINE FEVER (ASF) CHUNGCHANGA AIZAWL DC THUCHHUAH,"1278/2024-2025 Aizawl the 23rd July, 2024: African Swine Fever (ASF) laka Aizawl District mipuite kan lo him a, kan lo fimkhur nan leh hri leng zel tur ven nan vawk chungchangah inkhuahkhirhna thupek chhuah a lo ngai leh ta a. Chuvangin Er. Lalhriatpuia, MCS, District Magistrate & Deputy Commissioner, Aizawl District chuan Section 163 (1) BNSS, 2023 in thuneihna a pek angin, Aizawl District huam chhunga mipuite zawm turin a hnuaia mi ang hian thupek a chhuah :- Aizawl District chhungah ram dang (foreign) atanga vawk, vawksa leh vawksa atanga siam eitur chi reng reng lak luh khap tlat a ni. State dang leh district dang atangin vawk, vawksa leh vawksa atanga siam eitur reng reng lakluh khap tlat a ni. Vawk damlo reng reng talh leh hralh khap tlat a ni. Vawk damlo chu dah hran vat tur a ni. Vawk thi reng reng, bawlhhlawh paihna hmunah leh lui kawr remchangah paih mai mai loh tur a ni. Vawk thi reng reng thuk taka phum bo tur a ni. Vawk in leh a vel pawh disinfect vek tur a ni. Vawk damlo leh thi an awmin AH & Vety Department Official-te hnenah hriattir vat tur a ni. Aizawl District chhung khua leh khua emaw, veng leh veng emaw-a vawk inlakpawh tawn tur reng reng in vawk hrisel tha chauh lak tur a ni. 'Infec t ed A rea"" a puante atangin vawk lak luh leh lak chhuah khap tlat a ni. He thupek hi tih danglam a nih loh chuan thla hnih (2 months) chhung a huam anga, zawm lo te chu Section 223 BNS dan hmanga hrem an ni ang.",Dated: 23 rd Jul 24 4:26 PM,https://dipr.mizoram.gov.in/post/african-swine-fever-asf-chungchanga-aizawl-dc-thuchhuah |
SABB chungchangah Siaha-ah meeting neih a ni,"1277/2024-2025 Siaha the 23rd July 2024: Safai Apnao Bhimari Bhagao (SABB) chungchangah vawiin khan UD&PA hnuaia DAY-NULM District Project Officer (DPO) Pu Vanlalchhuanliana, Siaha SDO (Sadar) ni bawk kaihhruaiin a office chamber-ah meeting neih a ni a, sawrkar official hrang hrangte bakah NGO aiawhte an kalkhawm. Vawiin thutkhawmah hian DPO Pu Vanlalchhuanliana chuan SABB chu Swachh Bharat Mission (U) hnuaia sawrkar laipui ruahmanna a nih thu sawiin ruahsurin chhiatna a thlen theih laka lo inven dan (monsoon preparedness) chungchang a ni a ti a. Mizoram-ah SABB campaign hun chhung chu July ni 15 atanga August ni 31 thleng a nih thu tarlangin ruahsur nasa in chhiatna a thlen theih laka lo inven te, ruahsur in a ken tel theih hri tha lo laka inven bakah faina chungchangah mipui kan than harh lehzual theih nana duan a ni, a ti. Pu Vanlalchhuanliana chuan Department hotute bakah NGO te tan hona a pawimawh hle a a hriat thu a sawi a, mipui zirtirna kawngah theihtawp chhuahpui turin a sawm. SABB campaign chu ‘Stop Diarrhoea Campaign’ nena kal kawp tlat a nih avangin Medical lam pawh theihtawp chhuahpui turin a sawm bawk. Vawiin meeting chuan Garbage Vulnerable Points a hnawm hnawk thenfai dan tur te, wet waste leh dry waste thenfai dan te, vantlang inthiarna fai taka enkawl a nih theih nan te leh water quality sampling neih thin dan tur te an rel a, fainaah tun aia nasa a hma kan sawn theih nan theihtawp chhuah tul a tih thu te sawiin khawpui fai inelna ah kum hmasa lam aiin nasa lehzuala thawk a, lawmman dawn ngawr ngawr ai chuan Siaha khawpui a lo fai zawk nan leh khawpui nuam leh changkang a lo nih theih nan ngaituahna sen ho a ni. Concerned Department te nen tangkawpin faina inzirtirna (cleanliness awareness drive) nasa lehzualin neih ni se a ti bawk. DPO Pu Vanlalchhuanliana chuan a bikin khawtlang hruaitute chu thawhho puiah a sawm a, rawtna nei te tan sawi hreh lo turin leh khawtlang tan theihtawp chhuah pui turin a sawm nghal bawk a ni. Attachment Loading attachment...",Dated: 23 rd Jul 24 3:50 PM,https://dipr.mizoram.gov.in/post/sabb-chungchangah-siaha-ah-meeting-neih-a-ni |
AGRICULTURE AND FARMERS WELFARE MINISTER-IN PADDY PROCUREMENT PROGRAMME CHUNGCHANGA PAWIMAWHTE INHRILHHRIATNA HUN A HMANPUI,"1276/2024-2025 Aizawl, the 23rd July, 2024: Agriculture and Farmers Welfare Department chuan vawiin khan Agriculture Conference Hall, Directorate of Agriculture-ah leilet neitute buhhum thar chhuah leisak kawnga hmalakna 'Paddy Procurement Programme' chungchanga pawimawhte inhrilhhriatna hun 'Sensitization Programme on Implementation of Paddy Procurement' a buatsaih a, he hun hi Agriculture and Farmers Welfare Minister Pu PC Vanlalruata chuan khuallian niin a hmanpui a ni. Khuallian Pu PC Vanlalruata chuan loneitute atanga buhhum leisak dan tur Paddy Procurement Programme chungchanga pawimawhte inhrilhhriatna leh inrawnkhawmna hun buatsaih a ni chu lawmawm a tih thu a sawi a. Mizoram Sawrkarin tunhnaiah Chief Minister kaihhruai 'The Mizoram State Government Paddy and Rice Procurement Committee' a din tih sawiin, hemi hnuaia din Task Force-in loneitu atangin buhhum leh buhfai leisak theih a ni em tih a zirchiang dawn a, vawiina hun hman pawh hi hemi kaihhnawih hmalakna pawimawh tak a ni, a ti a. Sawrkarin support price siamin thlai pali lei tura ruahmanna a kalpui thu sawiin, hemi bakah hian buhhum lei turin zirchianna kalpui mek a nih thu a sawi a. Khawvel changkang leh hmasawn zel mila insiamrem thiam a tul thu sawiin, khawl hmanga hnathawh farm mechanisation kan kalpui uar deuh deuh a ngai a, Sawrkar pawhin hemi kawngah hian mamawh dan a zirin ruahmanna a siam zel dawn a ni, a ti bawk. Agriculture and Farmers Welfare Minister chuan Mizoramah buh leh thlai chinna tur hmunhma tha tak tak vawiin thlenga la hman tangkai loh engemawzat a awm thu sawiin, tuna kan hman tangkai mek bakah hengte hi kan cheibawla kan hman tangkai phawt chuan kan eikhawp mai bakah thawn chhuah tur thlengin kan thar thei dawn a ni, a ti a. State pawn atanga buh leh thlai la lut reng lova mahni thar chhuah hmanga intodelh tuma hmalak a pawimawh thu sawiin, mahni kutkea ding thei turin agriculture sector bikah ram leh hnam hmangaihna thinlung agricultural nationalism pu chunga tanlak a tul thu a sawi a. Pathianin ram leilung tha tak min pek hi intodelh nan hman tum ila, hei hi kan hnam zahawmna leh ropuina tur a ni, a ti a. Paddy procurement programme kalpui tura inpuahchahna kalpui chhoh mekah a hlawhtlinna hmuh a nih theih nan kan zavaia tanrual a pawimawh hle dawn a ni, a ti bawk. He programme hi Pi Ramdinliani, IAS, Special Secretary, Agriculture and Farmers Welfare Department chuan kaihruaiin Dr. Samuel Lalliansanga, Dy. Director (Planning) in PowerPoint Presentation hmangin paddy procurement programme kalpui kawnga hriattur pawimawh leh tunhnaia Tripura State tlawha zirchianna an neihte bakah Kolasib leh Mamit District-a Wet Rice Cultivation (WRC) area neih dan survey report a sawifiah a. Pu Tlangtimawia Zote, Jt. Director & Convener, Team II (Mamit District) leh Pu George Lalthanngura, Jt. Director & Convener, Team III (Kolasib District) te'n team hmalak dan tlangpui an sawifiah a. WRC neitu aiawhin Pu Benjamin, IDAS (Rtd.) leh Pu ZR Thahmingliana te'n thu an sawi a. Hemi hnu hian Pu Vanlalthlamuana, Director, Agriculture and Farmers Welfare Department kaihhruaiin sawihona leh inrawnkhawmna hun hman a ni a. Pu R. Lalnunzira, Addl. Director, Agriculture and Farmers Welfare Department-in lawmthu sawiin hun hman a khar a ni. He hun hi Aizawl tlang atanga Kolasib leh Mamit District chhunga leilet neitute tana tih bik a nih rualin Kolasib leh Mamit District chhung khaw hrang hranga sensitization programme lo kalpui tawh khaikhawmna a ni nghal bawk a. Leilet neitute chu buh ching uar tur leh hralh chhuah tham nei tura tan la tura chah niin, ram leilung fate ngeiin a hlawkna an tel ngei theih nana hmalak a tulzia hrilhhriat an ni a. Loneitute atanga buhhum lei (paddy procurement programme) leh Public Distribution System (PDS) nena thlunzawm turin Minimum Support Price (MSP) siam a tul bakah loneitute leh Line Department-te nena tanrual tlan a pawimawh thu tarlan a ni a. Kan ram leilet ngeia buh tharte leina tura ruahhmanna leh hmalaknate leilet neitute hi hrilhhriat niin, sawihona hun hlawkthlak tak hman a ni a, leilet neitute'n an hlutin chhimtu pawh an thahnem hle a ni. Agriculture and Farmers Welfare Department chuan Kolasib leh Mamit District-ah kumina leilet buh chinna hmun hactare 1280 a zau survey a neih atangin buhhum quintal 27194 thar chhuak turin a beisei a. District pahnihah hian buh chinna leilet zau (WRC cluster) 121 awmin leilet neitu 2252 lai awma chhut a ni a. Kum 2017-2018 ah khan Agriculture and Farmers Welfare Department chuan Special Programme for Establishment of Mini-Rice Mill chu State danga buh hralh a nih loh nan leh leilet neitute hamthatna turin a lo kalpui tawh a. Paddy Procurement Programme hlawhtlinna tur hian kumin July thla tir khan Mamit leh Kolasib District khaw hrang hrangahte Paddy Procurement Sensitization Drive kalpui niin Department hotute kaihhruaina hnuaiah Officer thahnem takin sawrkarin buh tharchhuah man man zawka a lei tur chungchang inhrilhhriatna leh sawihona hun hman a lo ni tawh bawk a. Heng bakah hian Agriculture and Farmers Welfare Department atangin Jt. Director leh Dy. Director-te chuan Paddy Procurement Programme lo hlawhtlinpui tawh state Tripura tlawhin State Department hrang hranga hotute kawmin an buh lei dan system zirchiannate an nei a, paddy procurement centre leh rice mill-te tlawhin zirchianna hun hlawkthlak tak an hmang a ni. Attachment Loading attachment...",Dated: 23 rd Jul 24 3:41 PM,https://dipr.mizoram.gov.in/post/agriculture-and-farmers-welfare-minister-in-paddy-procurement-programme-chungchanga-pawimawhte-inhrilhhriatna-hun-a-hmanpui |
Khawzawlah Independence Day 2024 hman dan tur rel,"1275/2024-2025 Khawzawl 23.7.2024: Vawiin khan Khawzawl DC Auditorium-ah Pu K Vanlalthiana, DC Khawzawl kaihhruainain Independence Day,2024 Khawzawl a lawm dan tur rel a ni a, he hunah hian Khawzawl a Sawrkar Pisa hrang hrang a hotute a tel a ni. Meeting in a rel angin Independence Day,2024 lawmna chu Mualvawm Field,Khawzawl ah zing Dar 10:00 ah neih tur a ni a. Independence Day lawmna khuallian a tan Pu Lalnghinglova Hmar, Sports Minister,Govt of Mizoram ni se tih a ni. Kum dang a lo tih thin angin,Armed Contingent 2nd IR Battalion te hnen atang leh Unarmed Contingent Zirna In a zirlaite hnen atangin beisei a ni a, hei bakah hian Bandh Party Contingent pakhat beisei a ni bawk. Student Contingent te hi kum dang ang bawkin inelna pakhat ang a neih ni se tih a ni a, inelna lawmman tur pawh thlir ho a ennawn leh a ni. Independence Day pual Football leh Volleyball Tournament buatsaih leh bawk ni se ti a rel a ni a, lawmman turte ennawn a rel fel nghal a ni. Independence Day lawmna atana inbuatsaihna tur hian chanvo hrang hrang inruat niin,heng chanvo neite hian a tul ang a hma lo lak ni se ti a rel a ni. Attachment Loading attachment...",Dated: 23 rd Jul 24 3:37 PM,https://dipr.mizoram.gov.in/post/khawzawlah-independence-day-2024-hman-dan-tur-rel |
Kolasib ah Independence Day 2024 hman dan tur rel,"1274/2024-2025 Dated Kolasib the 23rd July, 2024: Vawiin chawhnu khan Kolasib Addl. DC Pi Melody Ngurthantluangi hovin DC Conference Hall-ah Kolasib District a Head of Offices te kumin Independence Day hman dan tur ruahmanna siamin an thukhawm. Vawiin a thutkhawmnaah hian Independence Day, 2024 hman dan tur chipchiar taka duan a ni a. Kolasib khuaa Independence day hmanna turah hian Pu Lalchhanzova, Minister of State chu Khuallian tura beisei a ni a. A lawmna programme hi Kolasib Sport Stadium-ah August ni 15, zing dar 9 a tan tura ruahman a ni a. He Independence Day lawmna programme-ah hian Department hrang hrang mawhphurhna pek niin, an mawhphurna leh chanvo theuh te vawiin a Department hotute thutkhawmnaah hian rel fel a ni. Kolasib Sport Stadium a Independence Day lawmna neih zawh hian sawm bikte tan zing dar 10:30 AM ah DC Bungalow ah ""At Home"" programme neih a ni ang. Attachment Loading attachment...",Dated: 23 rd Jul 24 3:34 PM,https://dipr.mizoram.gov.in/post/kolasib-ah-independence-day-2024-hman-dan-tur-rel |
Lunglei Bawrhsapin District MJA te inhmelhriat nan thingpui a inpui,"1273/2024-2025 2024 Vawkhniahzawn thla ni 23: Lunglei District Deputy Commissioner (Bawrhsap) thar Pu R. Lalṭhazuala chuan vawiin chhun khan a office chamber-ah Mizoram Journalists' Association (MJA) Lunglei District member-te nena inhmelhriatnana inkawm hona leh thingpui in hona a buatsaih a. Bawrhsap hi Lunglei District Information & Public Relations Officer (DIPRO) Pu C. Lalhruaitluanga chuan a ṭawiawm a ni. Lunglei Bawrhsap Pu R. Lalṭhazuala chuan Lunglei DC atana dah a ni chu a huphurhawmna zawn awm bawk mah se, lawmawm leh phurawm a tih thu sawiin, Lunglei chu district lian, upa leh changtlung sa, missionary-te sulhnu tam tak awmna hmun a nih avangin heti ang District enkawl tura sawrkarin a dah chu a tan chona lian tak leh thil lawmawm tak nia a hriat thu a sawi a. Lunglei District hnuaia awm ṭhin Hnahthialah hun eng emaw chen a lo thawh tawh avang leh tawn hriat chhinchhiah tlak tak tak a lo tawn tawhna district a nih avangin Lungleiah chuan a intihmikhual loh thu leh hna thawhna hmun satliah anga ngai mai lo va, a khaw mi nihna thinlung pu chunga Lunglei DC hna chu thawh a tum thu sawiin, mipuite pawhin en hrang lo va, a khaw mi anga lo pawm a, ṭha taka thawhpui turin a ngen a ni. Lunglei Bawrhsap chuan DC office chu district inpui chan chang a nih avang leh mipui tana thawk an nih angin mipui mamawh leh harsatnate a rang thei ang bera chin felsak an tum dawn tih sawiin, sawrkar thupek anga ai kal inchin fel hun lai a nih avang leh thawktu indaih lohna avang te erawh chuan eng emaw chenah mipuite hriat thiamna an mamawh dawn tih a sawi a. Kawnghmang nei leh felfai zawka hna thawh a nih theih nan thawktute hna chanpual pawh siam rem mek a nih thu sawiin, certificate hrang hrang, a bikin Tribal leh OBC Certificate pek chhuah kawngah tihsual palh a pawi theih em avangin uluk lehzuala kalpui tum a ni, tih a sawi a. Inkal pawhna kawng ṭha a awm theih nana hma lak te, chhiatna thleng chungchanga sawrkar aṭanga ṭanpuina awm thei rang taka pek chhuah te, hriselna leh zirna kaihhnawiha hma lak te, thingtlang lama bawlhhlawh thehthang leh sawngbawl dan kawnghmang nei zawk ruahman te chu a ngaih pawimawh hmasak a nih thu sawiin, Lunglei khawpui inrelbawlna chungchangah Lunglei Municipal Council (LMC)-in thuneihna leh inkaihhruaina (regulations) a neihte a nih dan tur taka kalpui a nih theih nan LMC nen thawh hona ṭha tak neih zel an tum tur thu a sawi bawk. Lunglei Bawrhsap chuan tun lai fur ruahtui tla nasa karah veng hrang hranga inkal pawhna kawng chhia a awm leh awm loh te, chenna in chhia a awm em tih te chu Zonal Officer te'n uluk takin an vil reng tih sawiin, heti ang chhiatna thleng palh avanga ṭanpui ngai emaw, khawl leh bungraw hman tur ngaihtuah ngai emaw a awm a nih chuan tikhawtlai lova sawrkar chetna tur angah chet nghal zel tum a ni, a ti a. MJA te chu mipuite hnena sawrkar hma lakna puangzartu an nih angin District hmasawnna atan District Administration nen ṭha taka thawk tlang zel tura sawmin, District chhunga thil thleng hrang hrang chungchangah amah bengvar a, finchhuah ṭhin tur te, an ngaihmawh zawngte a hnena thlen hreh lo tur leh thurawn pe ṭhin tur te'n a sawm a ni. He hunah hian MJA member-te hian Lunglei District leh Lunglei khawpui enkawlna kawnga an ngaih pawimawh zawng thil hrang hrang leh mipuite mamawh hrang hrang an hriatte chu Bawrhsap hi sawipuiin, hma lak ho dan tur te sawi ho a ni a. MJA Lunglei District President Pu Laltlanthanga chuan DC tharin a hun remchang hmasa berah MJA te tana hun a buatsaih chu lawmawm an tih thu sawiin, District MJA te'n DC thar an lawmna thu a sawi a. District MJA te'n DC hmasate leh sawrkar department hrang hrangte ṭha taka an lo thawhpui tawh ṭhin angin DC thar pawh chu ṭha taka thawhpui an tum thu sawiin, DC-in a mamawhna zawnah biak leh koh theih maia an inhawn tur thu a sawi bawk. Attachment Loading attachment...",Dated: 23 rd Jul 24 3:30 PM,https://dipr.mizoram.gov.in/post/lunglei-bawrhsapin-district-mja-te-inhmelhriat-nan-thingpui-a-inpui |
"SW&TA, WCD MINISTER-IN HOME HRANG HRANG TLAWH","1272/2024-2025 Aizawl 23rd July, 2024: Vawiin khan Pi Lalrinpuii, Social Welfare & Tribal Affairs, Women & Child Development, Minister chuan Sirius leh Cresent House, Lungbial Zemabawk, Rephidim Home, Sunshine Home, Laipuitlang bakah Mizoram State Child Protection Society Office Laipuitlang ami chu tlawhin Home a awm mek naupang leh thawktute nen inkawmhona hun tha tak an hmang. Minister chuan humsual dai naupangte chu nun bul tan tha leh tura chahin nunbul tan tha leh turin tlai luat a awm loh thu a hrilh a, nakin zelah an nun an siam that a, Pathian leh hotute thu an awih chuan ram hruaitu thlengin an la nih theih thu a sawi. Home naupangte chu an nu leh pa te chu eng dinhmunah pawh ding se, an hmusit tur a ni lo tiin naupang vanneiin sawrkar enkawlna a thlawna an dawng chu hmang tangkai a, an nun siam thatna kawnga chhawr tangkai ngei turin a chah a ni. Sirius home hi naupang mipa kum 18 hnuailam ruihhlo lama harsatna nei enkawlna hmun niin tunah hian naupang 9 enkawl lai an awm mek a, kum 2015 atang khan naupang 179 an lo enkawl tawh a ni. Cresent House hi hmeichhe naupang kum 18 tlinglo awmna ni thungin tunah hian naupang 20 an enkawl mek a, kum 2018 atang khan hmeichhe naupang 52 te enkawlna an lo pe tawh bawk a ni. Sirius leh Cresent House-ah hian Home Superintendent hovin thawktu 17 ve ve an awm mek a ni. Rephidim Home-ah hian naupang rualban lo 25 enkawl lai mek an nei a, thawktu 17 Superintendent hovin an awm mek bawk. He home-ah hian naupang rualban lo nu leh pa enkawltu tur nei tha lo te chauh dah niin Mizoram chhunga District tin atanga dah khawmna a ni. Minister hian Rephidim Home, Sunshine Home leh Cresent House-te hnenah hian tanpuina pawisafai a hlan nghal bawk a ni. Sunshine Society for Children, Laipuitlang, Specialised Adoption Agency hi Kum 2008 a din niin tun thleng hian naupang ram chhunga adoption atana an pek tawh hi 140 a ni a, India ram pawnah naupang 29 adoption atan pek tawh an ni bawk a ni. Tunah hian naupang pahnih adopt theih tur an awm mek a, Superintendent hovin thawktu 11 (Aiya) an awm mek bawk a ni. Minister hian Child Helpline (1098) Centre bakah State Adoption Resource Agency (SARA) State Project Manager Office a tlawh bakah Child Guidance Centre leh After Care (kum 18 chunglam) mi 19 awmna te a tlawh nghal bawk a ni. Home-a naupang te hi home educator te'n an zirtir bakah school-ah nitin an kal ve thin a ni. Social Welfare Minister hi Director, WCD, Principal Programme Manager, ICPS, DCPO Aizawl, Deputy Director, WCD bakah Officials dang te'n an tawiawm a ni. Attachment Loading attachment...",Dated: 23 rd Jul 24 3:21 PM,https://dipr.mizoram.gov.in/post/swta-wcd-minister-in-home-hrang-hrang-tlawh |
MAMIT-AH HMEICHHIA LEH NAUPANGTE VENHIMNA CHUNGCHANG ZIRHO,"1271/2024-2025 Mamit 23rd July, 2024 : Vawiin khan Hub for Empowerment of Women, Women & Child Development, Mamit chuan Govt. Mamit High School-ah hmeichhia leh naupangte venhimna dan inzirtirna hun an hmang. Awareness campaign hi Tv. Henry Lalhmingmawia Hnamte, SFL, Women & Child Development-in kaihruaiin Nl. C Lalremruati, Gender Specialist chuan Inchhungkhura hmeichhiate chunga hleilenna laka venhimna dan (PWDVA) zirtirna neiin Pi R Lalhriatpuii, Protection Officer-in hmeichhe naupang kum la tlinglote hursualna laka venhimna dan (POCSO) chungchang a sawi a, Pu Joseph Rosailova Mizoram Co-operative Apex Bank, Mamit-chuan sum leh pai vawn dan leh enkawl dan pawimawhnate zirtirna a nei bawk a ni. Vawiin Awareness campaign-ah hian Hmeichhia leh Naupangte chhawmdawlna leh venhimna chungchangah dan tha tak tak a awm thute, heng Dan te hi nasa zawka thehdarh a, inzirtir a pawimawhzia sawi lan a ni a, Hmeichhia leh naupangte chu dan hmanga venghima, chhawmdawl tur leh tanpui turin Women & Child Development chu an awm reng thu tarlan a ni bawk. Attachment Loading attachment...",Dated: 23 rd Jul 24 3:05 PM,https://dipr.mizoram.gov.in/post/mamit-ah-hmeichhia-leh-naupangte-venhimna-chungchang-zirho |
Mizoram Cooperative Apex Bank Ltd Board of Directors meeting chu vawiin ni 23.07.2024 (Thawhlehni) khan neih a ni,"1270/2024-2025 Aizawl the 23rd July, 2024: B oD Meeting hi Pu Lalnunsanga Chairman in a kaihruai a, Mara Autonomous District Council nena MoU an duan chu pawm a ni. He Memorandum of Understanding ah hian MADC hnuaia thawk te'n Apex Bank a Personal Loan, Education Loan leh Housing Loan-te bithliah chin awma an lak theih dan tur te leh MADC a sum awm te chu Apex Bank kal tlang zela khawih a nih dan tur te thuthlung fel taka ziah a ni. Apex Bank hian Deposit a dawn atanga Loan a pek chhuah CD Ratio hi za zelah 79.78% a ni mek a. Tun 1st Quarter ah khan loan Rs. 4,302.38 Lakh an pe chhuak a ni. Tunah Branch 28 neiin ATM Booth hi 37 an nei bawk. Board Meeting ah hian Apex Bank hnuaia thawktu hrang hrang Indian Institute of Banking Management, Guwahati kal tlanga promotion exam result-te chu pharh niin pawm nghal a ni. Attachment Loading attachment...",Dated: 23 rd Jul 24 2:54 PM,https://dipr.mizoram.gov.in/post/mizoram-cooperative-apex-bank-ltd-board-of-directors-meeting-chu-vawiin-ni-23072024-thawhlehni-khan-neih-a-ni |
Dr. KC LALMALSAWMZAUVA'N PROTECTION GENERAL OF EMIGRANTS Jt. SECRETARY KAWM,"1269/2024-2025 Dated Aizawl, the 23rd July, 2024: Vawiin khan Delhi a cham mek Adviser to Chief Minister, Dr. KC Lalmalsawmzauva chuan Protector General of Emigrants (Overseas Employee) a Jt . Secretary Pu S. Bhaghat chu a Office-ah a hmu. CM adviser chuan Handholding Policy hnuaia Mizo thalaiten ramdanga eizawnna mumal zawk an neih theihna tura pawimawh tak Protection General of Emigrants (PGE) Office Aizawl ah hawng ve turin a sawipuia, Jt. secretary hian Mizoram sawrkar in office lian vaklo (space) an pek theih chuan a tul anga bawhzui a lo tiam a. Adviser chuan a tul anga Chief Minister a lo sawipui tur thu a hrilh. Adviser to CM hi Pi Lalmuanpuii Saiawi, IFS in a tul angin a lo buaipui a, Pu L. Lalhmingmawia, Additional Director, Horticulture in a tawiawm bawk. Attachment Loading attachment...",Dated: 23 rd Jul 24 2:50 PM,https://dipr.mizoram.gov.in/post/dr-kc-lalmalsawmzauvan-protection-general-of-emigrants-jt-secretary-kawm |
"Mizoram Combined Civil Services Probationers, 2023 batch te Training zawh fel a ni","1268/2024-2025 Dated Aizawl, the 23rd July 2024: Vawiin khan Mizoram Combined Civil Services, 2023 batch te tana mandatory foundation training chu zawh fel niin ATI, MINECO-ah training kharna hun hi hman nghal a ni. Mizoram Combined Civil Services, 2023 te tana mandatory foundation training hi June ni 10, 2024 atang khan neih niin he training hi MCS, MF&AS leh MIS probationary officers te tana buatsaih a ni a. Training kharna hun hi ATI faculties - Pu Lalremruata Ralte, MSS, Joint Director; Pu Lalhmansanga, MCS, Joint Director leh Pi Golda Dell Zohmangaihi, Course Director ten kaihruaiin officers tharte fuihna thu chahin an training te hre reng chunga an hna chelhte tha taka thawk turin duhsakna an hlan a ni. He training kharna hunah hian MIS officers ho aiawhin Pi Biaknungi leh Pu N.Vahneichhi ten thusawina tawi neiin, MF&AS aiawhin Pi Zodinpuii Bawihtlung leh Pu Lalremtluanga ten thusawina tawi an nei a, MCS aiawhin Pu R.Vanlalruata leh Pu H.Lalbiaknia te hnen atang lawmthu sawina tawi neih bawk a ni. He hunah hian Mizoram Combined Civil Services, 2023 batch te hian hriatrengna leh lawmthu sawina thilpek ATI faculties ho hnenah an hlan nghal a ni. Training hi MCS probationary officers ho tana pawh sei niin an ni hian training hi August ni 6, 2024 thlengin an chhunzawm ang. Attachment Loading attachment...",Dated: 23 rd Jul 24 2:39 PM,https://dipr.mizoram.gov.in/post/mizoram-combined-civil-services-probationers-2023-batch-te-training-zawh-fel-a-ni |
Ruihhlo do puala Video/Reels Competition puan leh Ruihhlo Do Monitoring Apps tlangzarh a ni,"1267/2024-2025 Aizawl the 23rd July, 2024: Working Committee on Ruihhlo Do, 2023 in ruahmanna a lo siam tawh angin Video/Reels Competition on Drug Prevention result puan leh lawmman sem leh Monitoring Apps epi.info for Ruihhlo Do tlangzarhna hun chu vawiin khan SAD Conference Hall, MINECO ah neih a ni. He hunah hian Pi Lalzarmawii, IAS, Commissioner & Secretary, Social Welfare, Tribal Affairs, Women & Child Development Department chu khuallian niin Pi Zonunthari, Jt. Secretary in a kaihruai a ni. Kum kalta ah khan Working Committee on Ruihhlo Do hnuaiah hian Sub-committee on Social Media chu din niin anni hmalakna hian school zirlaite (Class 9 – Class 12) zingah leh College zirlaite zingah ruihhlo laka invenna atan Video/Clips Competition chu buatsaih a ni a. Hemi category pahnih atang hian clip 22 a lut a ni. Heng category pahnih Atanga lawmman danwgtute chu a hnuaiah hian tarlan a ni : Category I (High School & Higher Secondary School) 1st Position : R. Lallawmsanga 2nd Position : Lalruathlui 3rd Position : KC Lalhruaitluanga & Lalremruata Khiangte Consolation Prize : Remruatfela Antoshri Nath Category II (College & University) 1st Position : Lalngaihsaki Hauhulh 2nd Position : Louise Lallianchhungi 3rd Position : C. Lalruatkima Consolation Prize: Lalṭhamawia Lalneihkimi Job Lalremdika Josephine C. Lalthlangdiki Kum kalta khan District tinah leh, sorkar department hrang hrangah leh YMA, Tlawmngai Pawl (NGO) hrang hrangah Ruihhlo Dona atan sum pek an ni a, sum dawngtute pawhin theihtawpin hma an la mek zel a. Ruihhlo Dona atana heng hmalaknate hi awlsam taka inhriatpawh zung zung a nih theih nan Monitoring Apps “epi.info for Ruihhlo Do” chu buatsaih a ni a. He Apps hi tangkai taka hman a nih theih nan khuallian Pi Lalzarmawii, IAS, Commissioner & Secretary, Social Welfare, Tribal Affairs, Women & Child Development Department chuan a tlangzarh bawk a ni. Attachment Loading attachment...",Dated: 23 rd Jul 24 2:31 PM,https://dipr.mizoram.gov.in/post/ruihhlo-do-puala-videoreels-competition-puan-leh-ruihhlo-do-monitoring-apps-tlangzarh-a-ni |
CHIEF MINISTER-IN GOVERNMENT ONLINE EXCELLENCE AWARDS 2023-24 SEMNA HMANPUI,"1266/2024-2025 Dated Aizawl, the 23rd July, 2024: Vawiin khan Assembly House Annexe Conference Hall ah Information, Communication & Technology Department buatsaihin IT hmang tangkai Department leh Office te hnenah Government Online Excellence Awards, 2024 hlan an ni a. Chief Minister Pu Lalduhoma chuan he hun hi a telpui a, Dr. Vanlalthlana, Minister, ICT chu khualzahawm a ni. Thu a sawinaah Chief Minister chuan, khawvel kalphung hi IT hian a thlak danglam chho zel a, e-commerce te, Telemedicines te, online payment te leh social media platforms tam tak a lo chhuak a. Khawvel ram zau tak ni thin kha a lo tizim ta kawk mai a ni. He awlsamna hi sawrkar inrelbawlna lamah pawh kan chhawr nasa ta viau mai a, a lawmawm hle. Hna thawh rang zawk, awlsam zawk leh tlawm zawk min pe a, mipui tan leh sawrkar tan hlawkna min pe ve ve a, huapzo sawrkar neihna hmanraw tangkai a ni. Vawiina website tha tak nei te, online service kalpui mek te pawhin lo uar chho deuh deuh ula, a la hmang tha tawk lo te pawhin lo hmang tha ang che u. Department thenkhat chuan in update tha tawk lo tih te pawh kan hria a, han contact zuina tur address dah mumal lo te pawh an awm niin kan hria. CM Office hian uluk lehzuala lo enzui che u kan tum a ni. Tin, kan sawrkar hian atir phat atangin IT hman kan uar a, Mipui Aw te, CM online te tha takin kan kalpui zui a. Tangkai lehzuala hman tumin SIT Dashboard, kan rama projects kan kalpui zawng zawngte engtiklai pawha kan lo endik theihna tur kan duang mek bawk. Kan peih har tawh lovang, a ti. Lawmman dawngtute a lawmpui thu a hrilh bawk. Dr. Vanlalthlana pawhin thusawiin, IT lama hmasawnna hian sawrkar inrelbawlna man nasa takin a titlem a, lam hla zawk atanga sawrkar office dawrtute tan remchang tam tak chhawpsakin, awlsamna min pe. Chuvang chuan IT lama hmalakna kan uar deuh deuh a tul a, mite hnunga kal lova an hmaa kal kan tum zawk tur a ni. Tunlai khawvelah chuan IT hman tangkai hi duhthlan thil a ni tawh lova tihmakmawh thil a ni zawk a ni, a ti. Lawmman dawngtute a lawmpui thu a tarlang bawk. Dr. Renu Sharma, Chief Secretary chuan kalkhawmte lawmna thu sawiin, sawrkar inrelbawlnaa IT thiltum ber chu mipuite tana awlsamna thlen te, rorelna langtlang leh felfai a awm theihna hmanrua atana hman te a ni a. Mizoramah department leh office ten tangkai takin an hmang chho mek hi a lawmawm a. Kalphung thar, Mipui sawrkar din nana hmanraw inhmeh leh tha em em a ni a. Kan uar deuh deuh a tul a ni, a ti. Dr. Lalthlamuana, Chief Informatics Officer, ICT chuan lawmman an buatsaih dan a tarlang a. Sawrkar website endik nan Gartner Maturity Model an hmang a, anmahni department in web monitoring system an duan chu an hmang bawk. Awards hi guideline fel tak neia kalpui a ni a, Selection Committee leh Technical Evaluation Committee te an siam a ni. Lawmman hi huang paliah sem a ni a, huang khatna chu department/office website niin Transport department chu pakhatna an ni. Huang hnihnaah sawrkar enkawl zirna in te website a ni a, Government Aizawl College chu pakhatna an ni. Huang thumna hi online service lama thawk tha te lawmman a ni a, DC sawm leh pakhat (DC Online zawng zawng) te chu pakhatna an ni. Huang linaah special recognition awards pek niin AMC, Finance, SCERT, Police leh DC Khawzawl te pek an ni. Lawmman dawngtute list photo hi Govt. Press Release ah hian attached a ni. Inkhawm hi Pu SM Ali, IAS, Secretary, ICT chuan lawmthu sawiin a khar a ni. Online Excellence Award 23.07.2024.pdf Attachment Loading attachment...",Dated: 23 rd Jul 24 1:53 PM,https://dipr.mizoram.gov.in/post/chief-minister-in-government-online-excellence-awards-2023-24-semna-hmanpui |
Hnahthiala I-Day 2024 hman dan tur ngaihtuah,"1265/2024-2025 Dated Hnahthial, the 23rd July 2024: Vawiin chawhma dar 11:00 khan DC Conference Hall Hnahthialah Hnahthial District Bawrhsap Pi Rita Lalnunmawii Pachuau kaihhruaiin Hnahthiala Independence Day 2024 hman dan tur ngaihtuahin Hnahthial District Independence Day Celebration Committee an thu khawm. Inkhawm kaihruaitu Pi Rita Lalnunmawii Pachuau, District Bawrhsap chuan Hnahthial District-ah Bawrhsap ni tura a rawn awm thar chauh thu sawiin kalkhawmte chu Hnahthial District tana theih tawp chhuah turin a fuih a, tha taka sorkar tawiawm turin a chah a, Mizoram sorkar chuan Hnahthiala Independence Day 2024 lawmnaa khuallian atan Education Minister Dr. Vanlalthlana a ruat thu a sawi bawk. Meeting chuan Independence Day 2024 chu Hnahthial District Football Association (HDFA) Turf Ground-ah zing dar 10:30 atanga hman tan nise, parade contingents sawm pakhat (11) awm tura tih niin mawhphurhna leh chanvo hrang hrang nei turte inruatfel nghalin programme pawh siam fel nghal a ni. Attachment Loading attachment...",Dated: 23 rd Jul 24 12:33 PM,https://dipr.mizoram.gov.in/post/hnahthiala-i-day-2024-hman-dan-tur-ngaihtuah |
Kawthalo tihtawp beihpui thlakna (Stop Diarrhoea Campaign) hawng,"1264/2024-2025 Dated Hnahthial, the 23rd July 2024: Tukin zing khan Hnahthial District Volleyball Court-ah Public Health Engineering Department (PHED) Hnahthial WATSAN Division bultumin Kawthalo Tihtawp beihpui thlakna (Stop Diarrhoea Campaign) Hnahthial District chhunga hman tan tur chu Pi Rita Lalnunmawii Pachuau, Hnahthial District Bawrhsap chuan a hawng. Inkhawm hi Pu Darthangvunga, EE, PHED Hnahthial WATSAN Division chuan a kaihruai a, thu sawiin Pi Rita Lalnunmawii Pachuau District Bawrhsap chuan, sorkar hmalakna kawng hrang hrang avangin naupang khawthalo vei dinhmun a tlahniam tawh hle a, a lawmawm hle a ni. Kumina Kawthalo Tihtawp beihpui thlakna (Stop Diarrhoea Campaign) in a tum ber chu kawthalo avanga thihna pumpelh a ni a, hemi campaign tihhlawhtlinna atan hian mitin kan pawimawh a, naupang hrisel hian khawtlang hrisel a siam a, khawtlang hrisel chu khawtlang changkang leh hmasawnna kawnga hlawhtling an ni. Thianghlimna kawngah nasa taka hma kan lak a ngai a, kawthalo hi natna tlanglawn tak ni mahse awlsam taka ven theih a ni a, chumi atan chuan tui thianghlim chauh hman te, in leh a vel vawn fai te, mahni intihfai, kut silfai uluk te, faina kawnga theih tawp chhuaha inzirtir te hi a ni tih kan hriat reng a tul a ni tiin Hnahthial District chhunga Kawthalo tih tawp a nih theih nan Kawthalo Tihtawp beihpui thlakna (Stop Diarrhoea Campaign) chu a hawng a ni. He hunah hian Pi LT. Rose Mary Hnamte, CDPO, Dr. Zosangliani, MD (Paediatrics), Medical Officer te pawhin kawthalo inkaidarh dan, inven dan chungchang a sawi a, Pu C. Lalmuankima, SDO PHED Hnahthial chuan lawmthu sawiin hun a khar a ni. Attachment Loading attachment...",Dated: 23 rd Jul 24 12:29 PM,https://dipr.mizoram.gov.in/post/kawthalo-tihtawp-beihpui-thlakna-stop-diarrhoea-campaign-hawng |
Village Council 16 Bye-Election atan Summary Revision of Electoral Rolls,"1263/2024-2025 Aizawl, 23rd July, 2024 : State Election Commission, Mizoram thuchhuak angin a hnuaia table-I a tarlan Village Council 16 ah hian Bye-Election neih tur a ni a, hemi atan hian July ni 1, 2024 chu qualifying date (tehfung) a hmangin Summary Revision of Electoral Rolls of Village Councils neih a ni dawn a, table-II ah hian Revision neih dan tur kimchang tarlan a ni. I. List of Vacancies SI. Name of Village Name of District No. of vacant seats No General Reserved 1 2 3 4 5 1 VC01053 - Sihphir Venghlun Aizawl 1 - 2 VC02009 - Bunghmun West Lunglei 1 - 3 VC03037 - Serchhip-III (Chhim Veng) Serchhip 1 - 4 VC03029 - New Serchhip North 1 - 5 VC04023 - Khuangthing - 1 6 VC04024 - Leisenzo 1 - 7 VC04033 - New Champhai Champhai 1 - 8 VC04035 - Ngur 4 1 9 VC04041 - Thekpui 2 1 10 VC05014 - Dampa Rengpui -1 Mamit 1 - 11 VC06040 - Kolasib Saidan Kolasib 1 - 12 VC06036 - Nisapui 1 - 13 VC07013 - Khawkawn Saitual 2 1 14 VC08005 - Chawngtlai Khawzawl 4 1 15 VC08013 - Khawzawl-III (Dinthar) 1 - 16 VC09011 - Hnahthial South-II Hnahthial 1 - TOTAL 23 5 II. Schedule for Revision of Electoral Rolls SI. No Stages of Revision Period allowed for stages 1 Publication of Draft Electoral Rolls 24.07.2024 2 Submission of claims & Objection 25.07.2024 - 31.07.2024 3 Disposal of claims & Objections 01.08.24 - 08.08.2024 4 Publication of Final electoral Rolls 13.08.2024",Dated: 23 rd Jul 24 11:09 AM,https://dipr.mizoram.gov.in/post/village-council-16-bye-election-atan-summary-revision-of-electoral-rolls |
Champhai Bawrhsap tharin a hna a zawm,"1262/2024-2025 Champhai, 22nd July 2024: Vawiin chawhnu khan Champhai Bawrhsap thar Pu VL Remliana, MCS chuan Bawrhsap mawhphurhna la mektu Pu K. Zorammuana, MCS hnen atanga mawhphurna (charge) lain, Champhai Bawrhsap hna a zawm fel. Pu VL Remliana hi Mizoram Civil Service 2003 Batch a ni a, Champhai Bawrhsap ni tura ruat a nih hma hian Mamit Bawrhsap hna a lo chelh thin a ni. Attachment Loading attachment...",Dated: 22 nd Jul 24 6:06 PM,https://dipr.mizoram.gov.in/post/champhai-bawrhsap-tharin-a-hna-a-zawm |
Aizawl SP Thuchhuah,"1260/2024-2025 Aizawl the 22nd July, 2024 : Mizoram State Sorkar Notification No.B.12021/10/04-TRP Dt.22.8.2008 leh Section 115 of MV Act 1988-in thuneihna a pek angin Pu Stephen Lalrinawma, Sr. SP, Traffic, Aizawl chuan mipui kea kalte, lirthei hmangtute him zawk nan leh lirthei tawt lutuk tih ziaawmna turin Aizawl khawpui chhunga lirthei tam zual lai hun (peak hours] ah a hnuaia tarlan ang hian LMV, Pick-Up motor leh a aia lian lirthei hmangin dawr/bazar bungrua bakah bungraw dang reng reng; kawngpui dungah Load leh Unload phal a nilo. Load leh Unload phalloh hun Thawhtanni - Inrinni Chawhma 8:30 am - 11:00 am Chawhnu 3:00 pm- 6:00 pm Hei hian Notification No. RO/TRF/SP-Noti-7/08 /1264 Dt.12.10.2016 chu a luahlan nghal anga, ni 22.7.2024 (Thawhtanni) atanga hman tan tur a ni. He hriattirna zawmlo te chu Section 179 MV (Amendment) Act, 2019 hmanga hrem theih an ni.",Dated: 22 nd Jul 24 5:12 PM,https://dipr.mizoram.gov.in/post/aizawl-sp-thuchhuah1721648541 |
"SOCIAL WELFARE, TRIBAL AFFAIRS, WOMEN & CHILD DEVELOPMENT MINISTER PI LALRINPUII HOVIN EK PED MA KA NAAM AND PLANT4MOTHER CAMPAIGN KALTLANGIN THINGPHUN HNATLANG NEI","1259/2024-2025 Aizawl, the 22nd July, 2024: Vawiin chawhnu dar 1:00 khan Women & Child Development leh Environment, Forest and Climate Change Department buatsaihin Sakawrhmuituai Tlang, Sihphirah Nu pual thing pakhat phun 'Ek Ped Ma Ka Naam and Plant4Mother Campaign' neih a ni a. He hun hi Social Welfare, Tribal Affairs, Women & Child Development Minister Pi Lalrinpuii chuan hmanpuiin a hovin thingphun hnatlang neih a ni. He hun hmanpuitu Social Welfare, Tribal Affairs, Women & Child Development Minister Pi Lalrinpuii chuan nute puala thing phun campaign 'Ek Per Ma Ke Naam and Plant4Mother' buatsaihtu leh hemi puala kalkhawmte hmalakna fakawm tiin, he campaign hi tunlai khawvel sik leh sa inthlak danglam zel dolet kawnga hmalakna pawimawh tak a ni a, ramngaw chereu zel avanga harsatna a thlen loh nan thingphun kan uar deuh deuh a pawimawh a, hei hi kan tu leh fate tana kan mawhphurhna leh hmalakna tur a ni, a ti a. Ek Ped Ma Ke Naam and Plant4Mother Campaign chuan thingphun uar kawngah rah tha a chhuah ngei a beisei thu sawiin, vawiina hun hmanna Sakawrhmuituai Tlang chu Swadesh Darshan kaltlanga cheithat tum a nih thu a sawi bawk. Pi Lalrinpuii chuan thing leh maute chu boruak tha min petu an nih mai bakah tunlai khawvela kan buaina lian ber boruak lum chho zel venna atana pawimawh ber an nih thu tarlangin, heng bakah hian leilung luangral tur vengtu tha tak a nih thu leh khuarel chhiatna tam tak laka min veng theitu a ni, a ti a. Minister chuan he hun hman ruala pawimawh leh mamawh ni a lang chu mipuite thinlungah thingphun pawimawhna nghet taka tuh a nih thu sawiin, hemi tur hian mithahnem ngaite bakah sawrkar leh tlawmngai pawlte kan tanrual a tul a ni, a ti a. Vawiina thing phunte chu kan tuchhuan lo la awm zel turte tana thilpek theih hlu ber a ni tih hriaa tuna kan thing neih sate humhalh chung zela thingphun uar sauh sauh turin kalkhawmte a sawm bawk. He hun kaihruaitu Pi Lalzarmawii, IAS, Commissioner & Secretary, Social Welfare, Tribal Affairs, Women & Child Development Department chuan Sawrkar laipui Ministry of Environment, Forest & Climate Change bultumin thingphun beihpui 'Ek Ped Ma Ke Naam and Plant4Mother' tih thupui hmanga neih mek a nih thu leh hemi behchhan hian Ministry of Women & Child Development Department pawhin hma a lak thu a tarlang a. Global warming avangin sik leh sa danglam nasat tawh thu sawiin, India rama sik leh sa nuam bera ngaih Mizoramah thal a lo nih chuan India ram hmun dangte ang bawkin a lum tawh hle a ni, a ti a. Khawvel nuam zawk kan neih theih nan thingphun uar deuh deuh a pawimawh thu leh ramngaw humhalh a tul takzet thu a sawi a. Mizoram chhunga Anganwadi Centre tinah pawh thingphun tura hmalak chhoh mek a nih thu sawiin, kumin September chhung hian Anganwadi Centre tinah thing tiak pakhat tal phun hman vek tum a nih thu a sawi bawk. Vawiin hun hmanah hian Pu Lalnunsanga Khawlhring, IFS, DFO Aizawl & CF, Northern Circle hnen atangin thusawi ngaihthlak a ni a. Pi Zoramthangi Chhangte, Director, Women & Child Development-in lawmthu sawiin hun hman a khar a ni. He hunah hian Pi C. Lalchhandami, Chairperson, Mizoram State Commission for Women, Sihphir khawtlang hruaitute leh Department thawktute an tel a, Ek Ped Ma Ka Naam and Plant4Mother Campaign pualin thing tiak 50 an phun a ni. Attachment Loading attachment...",Dated: 22 nd Jul 24 5:08 PM,https://dipr.mizoram.gov.in/post/social-welfare-tribal-affairs-women-child-development-minister-pi-lalrinpuii-hovin-ek-ped-ma-ka-naam-and-plant4mother-campaign-kaltlangin-thingphun-hnatlang-nei |
Aizawl SP thuchhuah,"1258/2024-2025 Aizawl the 22nd July, 2024 : Mizoram State Sorkar Notification No.B.12021/10/04-TRP Dt.22.8.2008 leh Section 115 of MV Act, 1988-in thuneihna a pek angin Pu Stephen Lalrinawma, Sr. SP , Traffic, Aizawl chuan a hnuaia mi ang hian thupek a chhuah. National Highway-6, Sairang to Zemabawk leh Zemabawk to Sairang (Aizawl By-pass road)-ah lirthei tlan dan a felfai zawk theihna tur leh mipui himna atan MMV/HMV -te tana Entry Period leh No Entry Perion; Public Notice No.RO/TRF/SP-Noti-7/08/817 Dt.22.9.2022 hmanga lo chhuah tawh chu a hnuaia mi ang hian tih danglam a ni. He ruahmanna hian Pathianni (Sunday) a huam lo vang. 1. Sairang to Zemabawk MMV/HMV kal dan tur Entry Period No Entry Period 08:00 am - 08:30 am 08:30 am - 10:30 am 10:30 am - 01:00 pm 2. Zemabawk to Sairang MMV/HMV kal dan tur Entry Period No Entry Period 01:30 pm - 03:00 pm 03:00 pm - 06:00 pm 06:00 pm - 07:00 pm 3. A tawn tawna tlan theih hun 07:00 pm - 08:00 am",Dated: 22 nd Jul 24 5:02 PM,https://dipr.mizoram.gov.in/post/aizawl-sp-thuchhuah1721647968 |
Lunglei South Bialtu MLA hovin Theiriat leh Hrangchalkawn inkar NH-54 kawngpui chhia siam ṭhat dan tur en ho a ni,"1258/2024-2025 2024 Vawkhniahzawn thla ni 22: Vawiin khan Lunglei South bialtu MLA Pu Lalramliana Papuia hovin Lunglei District Disaster Management Authority (DDMA) ai awh team te, NHIDCL hotute, contractor-te leh khawtlang hruaitute nen Theiriat leh Hrangchalkawn inkar National Highway-54 kawngpui laih zauh hna thawh mek avanga lirthei tlan khaihlak leh khualzinte tana harsatna awm ṭhin chungchangah kawng dinhmun leh mipui harsatna sut kian dan turte a hmunah kal chilha enfiah a ni. Lunglei South bialtu MLA Pu Lalramliana Papuia hi DDMA aṭangin Chief Executive Officer & Additional Deputy Commissioner (G) Pu James Miahlung, Additional Superintendent of Police Pu K. Beihmataosa leh Zone IV Zonal Officer & District Civil Supply Officer Pu Lalremruata Sailo te'n an ṭawiawm a. He lai kawngpui enkawltu NHIDCL hotute, hna thawktu contractor-te leh khawtlang hruaitute nen kawng dinhmun leh mipuiin harsatna an tawh ṭhin dan te, kawng helna ruahman dan te en ho niin, contractor-te'n harsatna an neihte pawh ngaihthlak a ni. He kawngpui hi Lunglei khawpui mai bakah Lunglei chhim lam tan kawng pawimawh tak a nih avangin khualzin veivakte'n harsatna an tawh zel loh nana siam ṭhat thuai dan kawng zawn ni se, tih a ni a. Kawng siam ṭhat dan tur leh mipui harsatna chin fel dan tur ruahmannate sawi ho niin, Lunglei DDMA enpuina hnuaiah NHIDCL leh contractor-te'n lo bawhzui nghal se, tih a ni. Attachment Loading attachment...",Dated: 22 nd Jul 24 4:52 PM,https://dipr.mizoram.gov.in/post/lunglei-south-bialtu-mla-hovin-theiriat-leh-hrangchalkawn-inkar-nh-54-kawngpui-chhia-siam-hat-dan-tur-en-ho-a-ni |
LAWNGTLAIAH INDEPENDENCE DAY 2024 HMAN DAN TUR REL,"1257/2024-2025 Dated Lawngtlai, 22nd July, 2024 : Vawiin khan DC Conference Hall, Lawngtlaiah Bawrhsap Pu Cheemala Siva Gopal Reddy (IAS) kaihhruaina hnuaiah Lawngtlaia India ram zalenna ni champha phak, Independence Day 2024 hman dan tur rela thutkhawm neih a ni. Pu Cheemala Siva Gopal Reddy (IAS) chuan hun chep tak kara thutkhawm ngai pawimawha lo kal te hnena lawmthu sawina a nei a. India ramin zalenna a hmuh hi India khua leh tui tan chuan ni pawimawh tak a ni a, sawrkar laipui pawhin a ngai pawimawh hle tiin 'Viksit Bharat' (Developed India) hnuaiah hma lakna hrang hrang a kalpui a ni, a ti. Lawngtlaiah urhsun leh khunkhan taka Independence Day hman a nih theih nan mawhphurhna nei zawng zawngte uluk taka ngaihtuahna seng tur leh Lawngtlai mipuite pawh he ni ngaihlu a, a lawmna lama kal vek turin a sawm nghal a ni. He hunah hian kum hmasa lama ram ni pawimawh hman thin dan report ngaihthlak niin, kumin Independence Day atana Bawrhsap office-in ruahmanna an duan an chhawp chhuah chu thlir ho niin, kumina Independence Day lawmdan tur an relho nghal. Meeting chuan kumin Independence Day lawmna atan Central YLA Playground, Chandmari thlangin, August ni 15, 2024 (Ninga ni) zing dar 8:00 ah hman ni se, tiin a rel a. Khuallian tur atan hian State Protocol thuchhuak angin Pi Lalrinpuii, Minister, (Health & Family Welfare, etc) chu beisei a ni a. Sikul naupang atanga parade contingent beisei niin, Mizoram Police Armed Contingent atangin guard of honour beisei a ni bawk. Independence Day ni-ah hian sawrkar office, zirna in leh sawrkar quarters-ah te hnam puanzar zar vek tura tih a ni a. Lawngtlai khawpui chhunga damdawi in pathum – District Hospital Lawngtlai, Lairam Christian Medical Centre & Hospital leh Christian Hospital Lawngtlai te, chhawmdawlna in – Lairam Motherless Home te, District Jail te, Lairam Rescue Centre leh Gilead Drop-In Centre-ah te Independence Day pual tanpuina thilpek pek leh ni se, tih a ni bawk. Independence Day lawmna atana thil pawimawh hrang hrang bawhzuia hma la turin 'Technical Committee' din a ni a, Pi B. Malsawmtluangi, Addl. DC, chu Chairperson niin, Pu H. Zonunmawia , Project Director, DRDO, chu Member Secretary nibawkin, Committee member-16 an awm a ni. Parade Sub- Committee din nibawkin, parade zir hun, parade endiktu ruat leh lawmman sem turte an kutah dah a ni. Medical Duty chunchang lo buaipui turin District Medical Superintendent ruat a ni a, power supply chu EE, P&E, Lawngtlai kutah dah a ni a. Rostrum leh Flag Post buaipui turin Superintendent of Police, Lawngtlai ruat niin, 'National Anthem' sa tur school ruat chu Technical Committee - kutah dah a ni. Chief Executive Member (CEM) LADC chu Independence Day puala 'At Home Function' buatsaih tura beisei niin, function neihna tur hmun pawh a kuta dah a ni. Executive Secretary, LADC leh Department hrang hrang hotute chu 'Achievement Report' ni 5, August hma ngeia Deputy Commissioner Office- a thehlut tura tih niin, Independence Day puala pawisa thawh tura tih department - te a hun taka DC Office a thehlut tura tih a ni bawk. Kumin Independence Day lawmna pual hian tournament buatsaih nise tih niin, eng sport item ber nge buatsaih tur tih chu Techincal Committee meeting-a thlirho atan dah a ni. Vawiin Independence Day 2024 hman dan tur relhona ah hian State sawrkar leh LADC hnuaia department official-te, CYLA, LWA, MHIP, MUP, LUP, District MJA ai awhte bakah Ex-Servicemen Association, District Sports Association leh Political Party ai awhte an tel a . Pi Margaret J. Vanlalremmawii (SDO, Sadar), chuan kalkhawmte hnena lawmthu sawina neiin thutkhawm hi a khar. Attachment Loading attachment...",Dated: 22 nd Jul 24 4:31 PM,https://dipr.mizoram.gov.in/post/lawngtlaiah-independence-day-2024-hman-dan-tur-rel |
POWER MINISTER IN P&E DEPARTMENT HNATHAWH ENFIAH,"1256/2024-2025 Aizawl, 22.07.2024: P&E Minister Pu F Rodingliana chuan July ni 20, 2024 (Inrinni) zingkar khan Aizawl khawpui chhunga P&E Department hmun pawimawh thenkhat leh hnathawh mekte a hmunah a enfiah a. Power Minister chuan Chite-a 33 Kv Sub-Station siam mek chu en in, chak zawka hnathawh anih theih dan tur Engineer te leh Contractor te a sawipui a. Kumin September thla ral hma a zawh hman tum turin a chah a ni. He sub-station siam mek hi NESIDS atanga hmuh niin transformer lian 10 MVA pahnih dah tur a ruahman a ni a. Siam zawh a nih hunah chuan tuna Zuangtui (lower) Sub Station, Indoor Sub-Station leh Mualpui Sub-Station in a chawm veng tam tak te a chhawk zangkhai thei dawn a ni. Minister Pu F Rodingliana chuan Zuangtui-a MRT Division a tlawh nghal bawk a. Store thawmthat dan tur leh transformer chhia siamthatna tur workshed dinna tur hmunhma te a en a. He workshed hi tihpuitlin anih hunah chuan Mizoram hmun hrang hrang atanga transformer chhia te dahkhawm a, repair theihte phaia thawn ngai lova repair theih tura ruahman a ni a, hei hian nasa takin sum senso pawh a ti tlem thei dawn a ni. Minister hian department bungruate pawh endik nghalin electric bante chu a size mai piahlamah a rih zawng pawh endik tel thin turin a chah a ni. Zuangtui Sub-Station atanga Bukpui (Serchhip) kaltlanga Chhim lama power pekna line tihchangtlun nana CT Transformer lian dah dan tur chu Minister hian a en nghal bawk a. Chhim lam power pekna ber Melriat SS line a chhiat chang pawha Zuangtui atangin Bukpui (Serchhip) kaltlanga Chhim lam(Khawiva Sub Station) power pek thin chu load shedding ngai lova duh ang thala power pek anih theih nan he CT transformer lian hi dah tura ruahmanna siam a ni. Minister chuan heng hmalakna leh ruahmanna kal mekte hi khaihlak lova power supply kan neihtheihna tur a nih bakah thlasik lo thleng tur atana inpuahchahna a nih thu sawiin, hunpui laia power hmanzat a san avanga harsatna awm thinte pumpelh a nih theih nan heng ruahmanna siamte hi chak taka bawhzui turin Engineer-te a chah a ni. Attachment Loading attachment...",Dated: 22 nd Jul 24 4:23 PM,https://dipr.mizoram.gov.in/post/power-minister-in-pe-department-hnathawh-enfiah |
STATE CHIEF COMMISSIONER ATAN SYS DIRECTOR LAKLUH A NI,"1255/2024-2025 Aizawl, July 22nd, 2024: Vawiin chhun khan Directorate of Sports & Youth Services Video Conference Hall-ah Sports & Youth Services Department Director Pu H. Lalhmingthanga chu State Chief Commissioner, Mizoram Bharat Scouts & Guides atan lakluhna hun hman a ni. Lakluhna inkhawm hi Pu Lalngilneia Colney, State Secretary, Mizoram Bharat Scouts & Guides in a kaihruai a. Pu Thankhuma, State Commissioner of Adult Resource (Scout) chuan Pu H. Lalhmingliana Director, Sports & Youth Services chu thu tiamtirin State Chief Commissioner atan a lalut. He hunah hian State Treasurer, State Commissioner thenkhatte leh Sports & Youth Services Officer te nen hun hman a ni a, State Chief Commissioner Pu H. Lalhmingthanga chuan Mizoram Bharat Scouts & Guides hmalakna tur kawng hrang hrangah thawhhona tha a awm theihna turin turin a sawm a. He Movement hian hma a sawn theih nan theihtawp chhuah tlang turin a sawm bawk. Attachment Loading attachment...",Dated: 22 nd Jul 24 3:58 PM,https://dipr.mizoram.gov.in/post/state-chief-commissioner-atan-sys-director-lakluh-a-ni |
MAMIT-AH GOODS & SERVICE TAX (GST) AWARENESS PROGRAMME NEIH A NI,"1254/2024-2025 Mamit 22nd July, 2024 : Vawiin khan I&PR Conference Hall, Mamit-ah Good & Service Tax (GST) Awareness Programme Taxation Department, Mamit buatsaihin neih a ni. Vawiin Awareness Campaign-ah hian Pu C Vanlalchhuana, Jt. Commissioner of State Tax & GST Nodal Officer chuan GST chungchanga hriattur hrang hrangah zirtirna chipchiar takin a pe a ni. He hun hi Pu T Zohmingliana, Deputy Commissioner of State Tax, Mamit Zone chuan a kaihruai a, Mamit District chhunga sumdawng, Sorkar Department aiawh leh Political Party aiawh te an tel a ni. Attachment Loading attachment...",Dated: 22 nd Jul 24 3:17 PM,https://dipr.mizoram.gov.in/post/mamit-ah-goods-service-tax-gst-awareness-programme-neih-a-ni |
Khawzawlah ALIMCO ten PwD Assessment Camp an neih tur chungchang ah meeting nei,"1253/2024-2025 Khawzawl 22nd July, 2024: Vawiin khan Khawzawl DC Meeting Hall-ah DC Pu K Vanlalhlana kaihhruainain Artificial Limbs Mfg.Corp. of India (ALIMCO) ten Khawzawl District huap PwD Assessment Camp an neih tur chungchangah meeting neih a ni. DC Pu K Vanlalthiana chuan Pu Lalfakzuala, Addl DC chu meeting an koh chhante sawifiah tur a sawmin, Pu Lalfakzuala chuan ADIP Scheme hnuaiah rualbanlo ten leirem an lo rah a, sawrkar atanga hamthatna tam thei ang an lo hmun theih nan, Artificial Limbs Mfg. Corp of India (ALIMCO) ten Reg-Assessment Camp Khawzawl Dist chhungah July 29 atanga August ni 1 inkarah an neih tur thu sawiin, he Assessment Camp hi rualbanlote dinhmun hriatchianna hun a nih dawn bakah rualbanlo ten sawrkar atanga hamthatna an dawn tur ang an dawn ngei theihna tur a thil pawimawh tak tur a ni, a ti. Meeting-ah hian July ni 29 atanga August ni 1 inkara Khawzawl District chhungah hamthatna dawng thei ten PwD Assessment ah hian a tam thei ang ber an inziah luh theihna turte, hamthatna dawng thei ten inziak lut tura document an neih kim theih dan tur bakah Assessment ti tura lo kal tur team te lo buaipui a lo dawnsawn dan turte rel a ni a. Hemi chungchanga mipuite hnena hriattur awm angte chu Deputy Commissioner Office, Khawzawl atanga tihchhuah leh tur a rel a ni. Meeting-ah hian Addl DC Pu Lalfakzuala, Pu Elija L H Sanga,SDC, Vabeimozachhi Chozah SDO (Sadar) leh Concern dept head te bakah Joint VC, District VC leh Dist MUP aiawhte an tel a ni. Attachment Loading attachment...",Dated: 22 nd Jul 24 3:08 PM,https://dipr.mizoram.gov.in/post/khawzawlah-alimco-ten-pwd-assessment-camp-an-neih-tur-chungchang-ah-meeting-nei |
Lungleiah Independence Day 2024 hman dan tur rel a ni,"1252/2024-2025 2024 Vawkhniahzawn thla ni 22: Vawiin khan Lunglei DC Conference Hall-ah Lunglei District Bawrhsap Pu R. Lalṭhazuala hovin Lungleia Independence Day 2024 hman dan tur rel a ni a. Sawrkar official-te, zirna in, pawl hrang hrang leh kohhran ai awhte an tel. Chairman Pu R. Lalṭhazuala chuan member kal khawmte lawmna thu sawiin, ram ni pawimawh chu sawrkar department emaw, pawl bik emaw ta a ni lo va, ram mipui zawng zawng ta a nih angin a hlawhtlinna kawngah mawh kan phur ṭheuh a ni, a ti a. Independence Day hlawhtling taka hman a nih theih nan memeber kal khawmte chu ngunthluk taka ngaihtuahna seng tura chahin, department, zirna in, pawl, kohhran leh mimal chanvo leh mawhphurhna pekte chu an chanvo ṭheuh ṭha taka hlen chhuah tum turin a chah a ni. He hunah hian Additional Deputy Commissioner Pi Rochuangkimi Khenglawt chuan kum hmasa lama Lungleia ram ni pawimawh hman ṭhin dan tlangpui a tar lang a. Kum 2024-a Independence Day hman dan tur sawi ho niin, department leh tlawmngai pawlte kovah mawhphurhna hrang hrang nghah a ni. Meeting chuan kumin Independence Day lawmna hi C. Ṭhuamluaia Mualah August ni 15, 2024 (Ningani) zing dar 9:00-ah hman ni se, tiin a rel a. PWD Minister Pu Vanlalhlana chu Khuallian tura beisei a ni a. Independence Day lawmna ceremonial parade buatsaih ṭha tih niin, ruahmanna siam turin SP leh DEO te kutah mawhphurhna dah a ni a. Circuit House-ah VIP At Home buatsaih ni se, tih a ni bawk. Lunglei District-a chhawmdawlna in, damdawi in leh District Jail-ah te Independence Day pual ṭanpuina thilpek pek leh ni se, tih a ni a. Sports discipline ṭhenkhat (football, table tennis, carrom & snookers/billiards) te'n Independence Day 2024 puala inelna (tournament) buatsaih tura Independence Day Celebration Committee-a sum an dilna pawh thlir ho niin, tournament buatsaih hi remtihsak an ni bawk. Independence Day ni-ah hian sawrkar office, zirna in leh sawrkar quarters-ah te India ram puanzar zar vek tura tih a ni a. Sawrkar hna thawkte chu Independence Day lawmnaah hian tel ngei tura beisei niin, mipuite pawh Independence Day lawmnaa tel vek turin Lunglei District Independence Day Celebration Committee chuan a sawm nghal a ni. Attachment Loading attachment...",Dated: 22 nd Jul 24 3:07 PM,https://dipr.mizoram.gov.in/post/lungleiah-independence-day-2024-hman-dan-tur-rel-a-ni |
Governor Dr Hari Babu Kambhampati chuan khum 100 awmna RIPANS Hospital sak thar leh Campus chhunga hmasawnna ruhrel dangte a tlawh,"1251/2024-2025 Aizawl, the 22nd July 2024: Governor Dr Hari Babu Kambhampati chuan Regional Institute of Paramedical and Nursing Sciences (RIPANS) a tlawh. Campus a thlen veleh Governor hian Dr Sanjay D Sawant, Director leh a thawhpuiten hruaiin, khum 100 awmna RIPANS Hospital sak thar chhunga section hrang hrang leh ward hrang hrangte an en tir a. RIPANS faculty te chuan kumin kum tawp lamah hospital hi thawk tan thei dawn tih Governor hnenah hian an sawi a. Hemi kaihhnawihah hian a panna kawngpui siam tha turin MPWD hnenah ngenna an siam a. Power supply leh tui supply-na atana PHED leh P&E Department-te puihna an mamawh thu an sawi bawk a. Heng thil pawimawh pathum te hi state lam atanga tihhlawhtlin sak an nih chuan anmahni lam chu Kumin kum tawp lam, October emaw November thlaah chuan Damlo leh a mamawh tu tan he Hospital hi hawn theih a beiseiawm an ti. Governor Dr Hari Babu Kambhampati chuan campus chhunga Med Supdt Quaters, Doctors Quarters, Staff Nurse Quarters, Indoor Sports Complex & Auditorium, General Hostel, Guest House leh Academic Building Block - IV te, a then sak zawh fel tawh, a then la sak mek te a enfiah bawk. Governor Dr Hari Babu Kambhampati pual hian RIPANS te chuan Conference Hall, RIPANS-ah official meeting tawi an buatsaih chhunzawm a. Meeting hi Dr Sanjay D Sawant, Director-in lawmthu sawiin tan a ni a. Dr Ruby Z Ralte , Administrative Officer chuan RIPANS chungchang tawi si, kimchang tak siin a presentation a pe bawk. Presentation zawhah hian Governor hnenah hian tun dinhmuna RIPANS in mamawh tlem a neih te leh Governor puihna an mamawhna te RIPANS thuneitute chuan an thlen nghal a ni. Presentation a en hnuah Governor Dr Hari Babu Kambhampati chuan thusawina hun reilote a nei a. He hunah hian RIPANS hotute hnenah thu sawiin campus hmasawnna atana hna an thawh that thu a sawi a. Governor chuan nakin lawkah chuan he RIPANS Hospital tuna khum 100 awmna hi India rama Sawrkar damdawiin tha filawr AIIMS, Delhi te anga tih changtun a nih a beiseiawm tih a sawi. RIPANS Hospital, nakkum kum tir lama a taka hman theih tura beisei hian Mizoram tan chauh ni lo, hmarchhak bial pumpui tan pawh healthcare sector-ah service quality tha zawk a rawn belhchhah dawn avangin a lawm awm tih a sawi bawk. RIPANS hi kum 1995-96-a NEC hnuaiah din a ni a. 1st April 2007 khan Ministry of H&FW-ah sawn leh a ni a, tunah chuan, Ministry of H&FW, Government of India in a enkawl bik institute awmchhun a ni ta a ni. RIPANS chungchang chipchiar zawka hriat duh tan website : ripans.ac.in ah a enchian theih. Attachment Loading attachment...",Dated: 22 nd Jul 24 2:58 PM,https://dipr.mizoram.gov.in/post/governor-dr-hari-babu-kambhampati-chuan-khum-100-awmna-ripans-hospital-sak-thar-leh-campus-chhunga-hmasawnna-ruhrel-dangte-a-tlawh |
"INTERNATIONAL AGRICULTURE & HORTI EXPO, 2024-AH HORTICULTURE DEPARTMENT-IN LAWMMAN PAKHATNA DAWNG","1250/2024-2025 Aizawl 22nd July, 2024 : Ni 20.7.24-22.7.24 chhunga Pragati Maidan, New Delhi-a International Agriculture & Horti Expo, 2024 neihah Horticulture Department chuan lawmman pakhatna an dawng. He expo-ah hian Horticulture Department chuan Mizoram chhunga thei leh thlai hrang hrang bakah thlai leh thei atanga thil siam chhuahte kengin an pho chhuak a, mipuiin an hlut hle a ni. Horticulture Department hi expo a tel ho zingah horticulture lam thil nei tha ber a thlan niin lawmman pakhatna an dawng a ni. Prof. Lalnilawma, Horticulture Minister chuan State hrang hrang te'n stall an hawn te hi tlawhkualin Mizoram tana rawtna tha tak takte ngaithlain hun a hmang a. Minister hi Pi K. Lalrinzuali, IAS, Secretary, Horticulture Department, Pu C.H Lalmuanpuia, Director, Horticulture leh Officials dangte’n an ṭawiawm a ni. Attachment Loading attachment...",Dated: 22 nd Jul 24 2:41 PM,https://dipr.mizoram.gov.in/post/international-agriculture-horti-expo-2024-ah-horticulture-department-in-lawmman-pakhatna-dawng |
"MAMIT-AH PU LALNGHINGLOVA HMAR, MINISTER OF STATE HOVIN RUIHHLO DO BEIHPUI THLAK DAN TUR SAWIHO","1249/2024-2025 Mamit 22nd July, 2024 : Vawiin khan Pu Lalnghinglova Hmar, Minister of State, Labour Employment, Skill Development & Entrepreneurship, Sport & Youth Services, Excise & Narcotics Department changtu chuan Mamit a tlawh a. Minister ho hian DC Conference Hall, Mamit-ah Pu Jacob Lalawmpuia, District Bawrhsap kaihhruaina-in Ruihhlo Do beihpui thlak a thawhho dan tur sawiho a thutkhawm a ni. Pu Lalnghinglova Hmar chuan Mamit District chu ramri a nih avangin ruihhlo kalka leh kawng pawimawh tak a ni a, Mamit District chhungah pawh ruihhlo ti engemawzat an awm tih hriat a ni, engtinnge kan ram leh hnam hmelma lian tak ruihhlo hi kan do ang a, a ti mekte engtinnge kan enkawl ang? ala ti ve lote engtinnge kan ven ang tih chu ngaihtuahna tak tak senga kan vei tlan a ngai ta a, Mamit District-ah hian Sawrkar Department leh khawtlang anga hmalakna kalpui thin a ni a, Kohhran angin engtin nge hma kan lak ang tih vawiin hian kan sawiho a tul a, kan hnai vai mai a ruihhlo ngaite tana ke kan pen lo a nih chuan thi mai turin kan kalsan tho a ni, chuvang chuan Sawrkar Department, Khawtlang leh Kohhran te'n tihtak zeta ngaihtuahna senga hmala a, ke pen turin kalkhawmte a sawm a. Sawrkar chuan ram leh hnam hmelma ruihhlo do hna chu a ngaipawimawh hle a, a theih ang anga thawktute thuamchakte, khawtlang leh Kohhran anga thawhhona kalpuite leh ruihhlo do na tura mamawh sum leh thildangah pawh theihtawp a chhuah zel dawn thu a sawi bawk. Pu Jacob Lalawmpuia, District Bawrhsap pawhin District huap ang pawha ruihhlo do tura theihtawp an chhuah dawn thu leh Excise Minister thahnemngaihna leh inpekna thuk tak chuan rahtha a chhuah ngei a beisei thu a sawi. Vawiin thutkhawmah hian hmalakna tur hrang hrang sawiho a ni a, Mamit khawpui chhunga kohhran hrang hrang tangrualin ruihhlo ngaite khungkhawm a, enkawlna pekte, zirna school-ah karkhatah ni 1 tal ruihhlo do tura zirtirna pek nise tihte chu hmalakna tur atan chhawpchhuah a ni. Kalkhawmte atang ruihhlo do tura hmalakna tura rawtna hrang hrangte sawihona hun hman zui a ni bawk. Minister hian Ruihhlo do nana hman tur Rs. 10,000/- ( singkhat) Pu Vanlalchhuanga, President Sub- Hqrs YMA hnenah a hlan a ni. Meeting-ah hian Pi Lalthangpuii Pulamte, SP Mamit, Pu Lalramsanga Sailo, Secretary Excise & Narcotics, Pu Z. Lalhmangaiha Commissioner, Excise & Narcotics, Pu Peter Zohmingthanga, Jt. Commissioner, Excise & Narcotics Department bakah Officials dangte, tlawmngai pawl hrang hrang aiawh, khawtlang hruaitu, Mamit khawpui chhunga Kohhran hrang hrang aiawh leh thalai pawl aiawhte leh thutharthehdarhtute an tel a ni. Vawiin vek hian Pu Lalnghinglova Hmar, Excise Minister hian Mamit Excise Office tlawhin Pu Lalsangzuala Ralte, Asst. Commissioner, Excise & Narcotics Department, Mamit chuan a lo dawngsawng a, thawhtanni zing apiang a an neih thin chhung inkhawm hmanpuiin, thawktute fuihna thu a sawi a. Mamit District chu ramri-a awm in nih avangin thawktute pawh in hah hle-in ka ring a, thawktu kan indaihlo tihte chhuanlama hmang lovin, sawrkarin he hna thawk tur hian midang a neilo a ni tih hria a, mi pahnih/pathum hen tur khawpa thawkrim leh taimak chhuah turin thawktute a chah a ni. Excise Minister hian Asst. Commissioner of Excise & Narcotics Staffs atanga Incentive Award dawngtu mi 8 te hnenah hlanna a nei nghal bawk a ni. Pu Lalnghinglova Hmar, Minister hi Pu Lalramenga, PS bakah Excise & Narcotics Department-a hotute'n an tawiawm a ni. Attachment Loading attachment...",Dated: 22 nd Jul 24 2:39 PM,https://dipr.mizoram.gov.in/post/mamit-ah-pu-lalnghinglova-hmar-minister-of-state-hovin-ruihhlo-do-beihpui-thlak-dan-tur-sawiho |
SPEAKER-IN CHALFILH BIAL CYCLONE REMAL TUARTUTE CHHAWMDAWLNA HLAN,"1248/2024-2025 Aizawl, 22.07.2024: Mizoram Assembly Speaker Pu Lalbiakzama chuan vawiin chawhma khan a office chamber-ah a bial Chalfilh Assembly Constituency huamchhunga Cyclone Remal avanga chhiatna tuarte hnenah chhawmdawlna a hlan. Speaker hian khaw pasarih - Khawlian, Suangpuilawn, Hmunnghak, Sesawng, CTI, Phullen leh Tualbung a Cyclone Remal in chhiatna a thlen kaihhnawih a an chenna in rauhsan ta mi 78 te hnenah chhawmdawlna - Hygiene Pack a hlan a ni. Chhawmdawlna hi Formosa Foundation kaltlanga hlan a ni a. He Hygiene Pack-ah hian nitin mamawh tlachawp chi 7 dahkhawm a ni. He hunah hian an FORMOSA Foundation atangin Chairman Pu Jonathan Lalremruata leh Pu Clinton Sherwood, Partner-te an tel bawk. Attachment Loading attachment...",Dated: 22 nd Jul 24 2:23 PM,https://dipr.mizoram.gov.in/post/speaker-in-chalfilh-bial-cyclone-remal-tuartute-chhawmdawlna-hlan |
HEALTH MINISTER Pi LALRINPUII'N TRAINING ON LEADERSHIP IN INFECTION PREVENTION & CONTROL FOR NURSING PROFESSIONALS A HAWNG,"1247/2024-2025 Aizawl, the 22nd July, 2024: Mizoram Nursing Council leh National Institute of Health & Family Welfare (NIHFW), New Delhi-te tangkawp buatsaih ni 5 awh tur, 'Training on Leadership in Infection Prevention & Control (IPC) for Nursing Professionals' chu Mizoram Nursing Council Training Hall, MINECO, Aizawlah vawiin chawhma dar 9:00 khan Health & Family Welfare Minister Pi Lalrinpuii'n a hawng. Health & Family Welfare Minister Pi Lalrinpuii chuan nurse-te fuihna thu tha tak sawiin, nurse hna chu hna zahawm tak leh damlote tana an tawngkam ringawt pawh damna leh thlamuanna a nih thu a sawi a. Infection prevention and control lama nurse-te pawimawhzia sawiin, training nei tura kalkhawmte chu an awmna district theuha midangte zirtirtu tur trainer pawimawh tak an nih dawn avangin uluk taka training nei turin a chah a ni. Training hawnna hun hi Pi Mary Ramte Pachuau, President, Mizoram Nursing Council (MNC) & Deputy Director (Nursing) in kaihruaiin Pi Zochuanpuii, Registrar, MNC in report kimchang a pe a. Pi Lalchhanhimi, Vice President, Joint Director (Nursing) ni bawkin lawmthu sawiin hun hman a khar a ni. He training hi Mizoram District zawng zawnga nurse-te training pe chhawngtu tur Training of Trainers niin tum 3 neih tura ruahman a ni a, tun tum hi a tum 1-na a ni. He hunah hian Dr. Vanlalsawma, Principal Director, Health & Family Welfare Department, Pu R. Lalbiakzuala, Addl. Secretary, Health & Family Welfare Department, Mizoram Nursing Council member-te leh Nursing Officer-te an tel a ni. Attachment Loading attachment...",Dated: 22 nd Jul 24 1:38 PM,https://dipr.mizoram.gov.in/post/health-minister-pi-lalrinpuiin-training-on-leadership-in-infection-prevention-control-for-nursing-professionals-a-hawng |
CHIEF MINISTER IN CHAPCHAR KUT 2024 POST SOUVENIR TLANGZARH,"1246/2024-2025 Dated Aizawl, the 22nd July, 2024: Vawiin khan Chief Minister Pu Lalduhoma, Chapchar Kut, 2024 Organising Chairman ni bawk chuan CM Conference Hall-ah Chapchar Kut 2024 Post Souvenir a tlangzarh. Tlangzarhna thu a sawinaah Chief Minister chuan, kum 70 kan lo pel ve ta a, kan hmuh phak china thil inthlakthleng hi a tam tawh hle. Thil inthlakthleng zel hi kan thatpui nge kan chhiatpui zel tih pawh hriatthiam a har. Rei vak lo Server han down te hi kan buai phah em em tawh a, mahse internet hmang ve lo, changkang lova kan hmuh te tan erawh buai phahna a awm lem lo. International ramri te, state ramri te, hnam hming (nomenclature) thlengin a danglam fo mai. Zofate inrelbawlna pawh hi a la danglam zel lovang tih kan sawi thei lo. A tha zawnga danglamtir tumin ngaihtuahna pawh kan seng a, hmathlir zau leh huapzo tak kan nei. Chapchar Kut kan kalpui dan pawh hi kan inunauna titha zawnga huapzo taka kan kalpui thiam a ngai a, hmanraw tangkai takah kan hmang tur a ni. Tin, Tawng hi hnam min phuar khawmtu a ni a, min tidarhtu pawh a ni thei. Chuvang chuan Zofate hian mahni tawng theuh kalsan chuang lova kan zaa kan inhriattawnna tur tawng pakhat kan chawilar thiam a tul hle a, common language tha tak pakhat kan neih tel ngei a tul. Chu chuan nasa lehzualin min phuarkhawm ang. Information & Public Relations Department leh Art & Culture Department te hi chumi kawngah leh Zofate inpumkhat zelna kawnga mawhphurhna pawimawh tak chelhtute in ni a, theihtawp in chhuah zel a tul hle a ni, tiin a fuih. Souvenir Editorial Board ten Chapchar Kut Post Souvenir tha tak an buatsaih avangin lawmthu a sawi a ni. Pu C. Lalsawivunga, Minister, Art & Culture, Chapchar Kut Organising Co- Chairman pawhin thusawiin, Souvenir tlangzarh a ni ta chu lawmawm a tih thu leh Editorial Board te thawhrimna chu fakawm a tih thu a sawi a. Art & Culture pawimawhna leh an hmalakna tlangpui te a sawi bawk. Pu Lalsangzuala, Member, Editorial Board chuan Post Souvenir an buatsaih dan report a pe a. Kumin Chapchar Kut thupui kha 'Zo nun ze mawi - tlawmngaihna' anih angin hemi lam hawi thupui hrang hrang Mizo tawnga ziak 13 leh Sap tawnga ziak 4, thlalak te leh report te a awm a, phek 180 a chhah niin Bu 2500 an herchhuak a ni. Editorial Board te hian a sem chhuah dan tur pawh fel fai takin an ruahman sa a ni. Souvenir tlangzarh inkhawm hi Pu C. Lalnunkima, Director, I&PR, Editor, Chapchar Kut Post Souvenir ni bawk chuan a kaihruai a, Chief Minister ngeiin Souvenir a tlangzarhsak avangin lawmthu a sawi a, Editorial Board Member kal te inhmelhriattirna a nei bawk. Attachment Loading attachment...",Dated: 22 nd Jul 24 11:57 AM,https://dipr.mizoram.gov.in/post/chief-minister-in-chapchar-kut-2024-post-souvenir-tlangzarh |
ALL PARLIAMENTARY LEADER MEETING AH MIZORAM MP TE AN AU CHHUAK,"1245/2024-2025 22nd July, 2024: Parliament Monsoon session vawiin a neih tan tur inbuatsaihna All Parliamentary Leader meeting nimina neih ah Mizoram MP pahnih ten thu an sawi. Lok Sabha MP Pu Richard Vanlalhmangaiha chuan thu sawiin North East State te tana NLCPR 10% reserved thin a ni ang hian Corporate Social Responsibilty (CSR) Fund hi North East tan 10% reserved a nih theih nan tun Budget session-ah hian sawiho tura chhawpchhuah ve ni se a duh thu a sawi chhuak a ni. Rajya Sabha MP Pu K.Vanlalvena chuan Remal Cyclone in May ni 28, 2024-a Mizoram min nuai avanga Aizawl khawpuia mi 30 thihna leh chhungkaw 40 chuang chenna in hloh an awm thu te, Quarry chim avanga mi 14 thihna te, July ni 2 a leimin avanga mi 3 thihna te bakah Monsoon ruah sur nasa avanga Mizoram hmun hrang hranga leimin in motor kawng a tih chhiat te, tui lianin leilet leh thlai a tih chhiat nasat thu te au chhuah puiin Disaster Management & Rehabilitation (DM&R) Mizoram tana fund pek belh kan tul thu a sawi bawk a ni. All Parliamentary Leader Meeting hi Union Minister of Parliamentary Affairs Pu Kiren Rijiju an a kaihruai a. Union Minister of Defence Pu Rajnat Singh leh Leader of Rajya Sabha Pu JP Nanda ten an tel pui bawk a ni. Attachment Loading attachment...",Dated: 22 nd Jul 24 10:26 AM,https://dipr.mizoram.gov.in/post/all-parliamentary-leader-meeting-ah-mizoram-mp-te-an-au-chhuak |
Serchhip SP thuchhuak: Thenzawl leh Chalkhan inkar kawng chungchang mipuite hnena hriattirna,"1244/2024-2025 Dated Serchhip, The 21st July, 2024: Thenzawl leh Chalkhan inkar ATL 82.300kmp Thenzawl luh hma km 6-ah leimin avangin kawng a ping a. PWD lamin theihtawp chhuahin a thenfai hna an thawk mek a, lei min hi a nasat deuh avang leh ruah a tlak reng avangin hnathawh a chak thei lo va, a tlak belh loh va, khuain a zir chuan zanin dar 8-9 inkar chuan motor tê tal tlangtir hman tum a ni. Helai kawng paltlang tur leh khualzinten harsatna an tawh loh nan leh tangkhang an awm loh nan Superintendent of Police, Serchhip chuan hriattirna a tichhuak a ni.",Dated: 21 st Jul 24 6:47 PM,https://dipr.mizoram.gov.in/post/serchhip-sp-thuchhuak-thenzawl-leh-chalkhan-inkar-kawng-chungchang-mipuite-hnena-hriattirna |
Lunglei Bawrhsap Pu R. Lalṭhazuala'n Civil Hospital Lunglei a tlawh,"1243/2024-2025 2024 Vawkhniahzawn thla ni 20: Vawiin chawhma khan Lunglei District Bawrhsap Pu R. Lalṭhazuala chuan Civil Hospital Lunglei tlawhin, an dinhmun a enfiah. Bawrhsap hi Additional Deputy Commissioner Pu James Miahlung leh District Information & Public Relations Officer Pu C. Lalhruaitluanga te'n ṭawiawmin, Senior Medical Superintendent Dr Laldinmawii hovin Civil Hospital Lungleia thawktute'n an lo dawngsawng a. Civil Hospital Lungleia ward hrang hrang leh department/room hrang hrang te fanpuiin, khawl leh hmanraw chi hrang hrang dinhmun te, thawktu dinhmun leh damdawi in inrelbawlna kaihhnawih thil hrang hrang bakah, an mamawh leh harsatnate Bawrhsap hnenah hian an lo thlen a ni. Lunglei Bawrhsap Pu R. Lalṭhazuala chuan Lungleia Bawrhsap mawhphurhna a lak hnuah a hma lama damdawi in tlawh a, an dinhmun a hmuna a hmuhpui thei chu lawmawm a tih thu sawiin, Civil Hospital Lunglei inrelbawlna hmuh nuam tak leh sawrkar laipui aṭanga quality certified an ni tih hriat chuan a tilawm lehzual tih a sawi a. Ram mipui a te ber aṭanga a lian ber thleng nghawng a nih avangin hriselna chu ngaihthah a rem lo va, District chhunga hriselna lam tihchangtlun leh District mipuite hriselna tura hma lakna kawngah theih tawp chhuaha ṭan ho a ṭul tih a sawi a. Hriselna lama thawktute chu nakin zelah pawh an mamawh leh an harsatnate a hnena thlen hreh lo tura chahin, an mamawh an sawite chu a theihna chin chinah theih tawp chhuaha bawhzuipui a tum thu a sawi a ni. Lunglei Bawrhsap leh Civil Hospital Lungleia thawktute hian Civil Hospital Lunglei tihchangtlunna tura hma lakna kal mek chungchang leh hmabak la awmte bakah, an hmathlir te an sawi ho bawk a ni. Civil Hospital Lungleiah hian tun dinhmunah Senior Medical Superintendent hovin doctor 33 an awm mek a. Psychiatrist tih loh chu department zawng zawngah doctor an awm kim a; psychiatry department pawh clinical psychologist hovin pangngai taka kalpui a ni. Damdawi in inrelbawlna leh thawktute theihna, thiamna leh hna thawh danphunga tehfung hrang hrang hmanga India rama hospital ṭha bik tehna, National Quality Assurance Standards (NQAS) certification chu June ni 15, 2024 khan Civil Hospital Lunglei hian Sawrkar Laipui Ministry of Health & Family Welfare aṭangin a hmu a. NQAS certification dang pahnih - MusQan (naupang lam enkawlna ṭha bik) leh LaQshya (nau neihna hmun ṭha bik) certificate dawng tel bawkin, Northeast India bikah Civil Hospital Aizawl nen a ruala heti ang certificate pathum dawng thei hmasa ber an ni a. Mizoramah NQAS certified facility hi pariat an awm mek a ni. Attachment Loading attachment...",Dated: 20 th Jul 24 2:23 PM,https://dipr.mizoram.gov.in/post/lunglei-bawrhsap-pu-r-lalhazualan-civil-hospital-lunglei-a-tlawh |
Commerce & Industries Minister hovin Industries ram thubuai chinfel dan tur sawiho; Mi thenkhat Industries ram zuar an awm - leisak lo turin mipuite chu fimkhur turin chah,"1242/2024-2025 Aizawl, 20.07.2024: Nimin (19th July, 2024) chawhnu khan Commerce & Industries Minister Pu F. Rodingliana ho in a Office Chamber-ah Industries ram thubuai chingfel tura hmalakna kal mek chak zawka kalpui dan tur ngaihtuahin Commerce & Industries Department leh Revenue Department official te leh DC Aizawl te an thukhawm leh a. He thutkhawmnaah hian Industries department ram dan lova luahtute leh industry dinna tura allotment pek tawh, allotment pek an nih anga hmang lote chhuah tir emaw an allotment cancel tura hmalakna kal mek, hmalak tawhna chin thlirletna leh chak zawka tihhlawhtlin dan turte rel a ni a. He Joint Meeting hian Industries ram huam chhunga dan lova awmte leh allotment anga hma la lo te chu insasengna hun pek ni se, huntiam ral rualin Joint Task Force din ten a hmunah kalchilhin thupek zawmlote zawnchhuahna neih ni se tiin a rel a ni. He meeting hian document leh pass pe chhuak theitu dik tak (competent authority) in a pekchhuah ni lo hmanga industries ram lo luahte leh allotment hmang diklo te chu rang taka chhuahtir turin chak lehzuala hmalak zel a rel a. Mi thenkhat industries ram zuar an awm thu leh heng ram te hi lo leisak lo turin mipuite chu fimkhur turin a chah thu meeting thuchhuak hian a tarlang bawk a ni. He meeting hian Industrial Growth Centre(IGC), Luangmual ram chinfel chu hmalakna hmasaa neih tur anih thu leh a dang pawh rang taka hmalak chhoh zel anih tur thu rel a ni. Attachment Loading attachment...",Dated: 20 th Jul 24 11:50 AM,https://dipr.mizoram.gov.in/post/commerce-industries-minister-hovin-industries-ram-thubuai-chinfel-dan-tur-sawiho-mi-thenkhat-industries-ram-zuar-an-awm-leisak-lo-turin-mipuite-chu-fimkhur-turin-chah |
LAWNGTLAI BAWRHSAP IN ZORINPUI TLAWHIN HNATHAWH KAL MEK ENFIAH,"1241/2024-2025 Dated Lawngtlai, 19th July 2024 : Vawiin khan Lawngtlai District Bawrhsap Pu Cheemala Siva Gopal Reddy (IAS) chuan Zorinpui tlawhin, Zorinpui atanga Paletwa kawngpui laih hna thawkmek enkawltu 'IRCON International Ltd' hmalakna leh hnathawh chinte a hmunah enfiah. Pu Cheemala Siva Gopal Reddy (IAS) chuan Kaladan Multi Modal Transit Transport Project (KMMTTP) in Mizoram tana hmasawnna rahbi thar a thlen tur chu a taka hmuh a chakawm tawh hle a ti a. He kawngpui zawhfel a nih chuan sumdawnna lian zawk kalpui niin, Lawngtlai bakah Mizoram hmun hrang hranga chengte tan hmathatna tam tak a thlen dawn a, chhungkaw tam tak tan eizawnna tha tak a siam dawn a ni, a ti. Hmasawnna tluan tling awm tur leh KMMTTP hlawkna tak tak tel turin a ram leilungfaten tun atanga rilru siam fel a tul hle tiin, chutiang lam hawia inbuatsaih a ngai a ni, a ti. Bawrhsap chuan hmasawnna hnathawh tam tak a hun takah zawh a ni lo fo tih tarlangin hei hi a pawi hle a, a hun taka zo turin 'contractor' te an pawimawh hle rualin mipuite pawhin harsatna siam lo a, tha taka hna an thawh theihna tura kan thurualpui thiam a tul hle a ti. KMMTTP zawhfel a nih chuan Lawngtlai chu 'Dry port' tha tak a ni tawh dawn tiin Lawngtlai mipuite harsatna siamtu ni lo a, hnathawktute tanpuitu ni zel turin a sawm a ni. Pu Cheemala Siva Gopal Reddy chuan 'IRCON International Ltd' te chu neitu thinlungpu tur leh ram mipuiten an nghakhlel tawh takzet tih hriaa tha tak leh chak zawka hnathawk turin a chah a. An hnathawh kawnga harsatna an neih ang angte chu a hnena thlen tur leh District Administrator-a nih angin dan in a phal chinah hmalak zel a nih tur thu a hrilh a. Tun dinhmuna IRCON International Ltd hnuaia thawkten hriselna lama harsatna an tawh mek sukiang turin '20th Battalion Assam Rifles, Zorinpui te hnena 'medical checkup' an tih thin chu chhunzawm zel tura ahrilh tur thu a sawi a. Mamawh an neih changa Lawngtlai an lo kal dawnin 'ID Card' Assam Rifles ten an pek chhuah thin chu chin tha tak a ni tiin, dan ang thlapa heng ID card- te pekchhuah anih chuan hnamdang an hnuaia thawkten eng harsatna mah an tawk dawn lo a ni, a ti. India leh Myanmar insumdawn tawnnna chu thil nghahhlelh awm tak a ni tih hria a, thahnem ngai taka thawk chhunzawm zel turin 'IRCON International Ltd' hotute a chah nghal bawk. Pu Cheemala Siva Gipal Reddy hi Pu Nazish Akhtar, Deputy Project Engineer, (IRCON International Ltd) leh a thawhpui ten an lo hmuak a. Pu Nazish Akhtar, hian Zorinpui atanga Paletwa inkar kawng 109.2 Km laih hna an enkawl mek thu lo hrilhin, Contractor 11 an awm mek a ni, a ti. Tun dinhmunah fur ruahtui tlak tam lai anih avangin hnathawh a chak thei lo hle tih a tarlang bawk. Myanmar lama thuneihna kengkawh mektu -United League of Arakan (ULA) te nen thawhhona tha tak an neih thu bawrhsap hi lo hrilhin chawk zawka hnathawk tura hmalak mek a ni, a ti a. IRCON International Ltd hnuaia contractor- ten chakzawka hna an thawh zelna tura an mamawh power supply tha zawk leh thil tul dangte chu ngaihtuahpui annih tur thu District Bawrhsap hian a hrilh a ni. Zorinpui atanga Paletwa inkar kawngpui hi 'Two Lane' tur niin, ni 7, July 2022 khan IRCON International Ltd (Ministry of External Affairs) chuan hna an tan a, ni 6, January, 2026 ah zawhfel tura ruahman a ni a. Kawngpui 109.2 km a thui bakah hian Culverts, Major & Minor Bridges, Bus Bay & Bus Shelter leh Truck Lay Bye- te siam a ni dawn bawk. Pu Cheemala Siva Gopal Reddy (IAS) chuan Bungtlang (South) BDO Office tlawh tel bawkin, Self Help Group (SHG) puala training an lo buatsaih mek chu a chhim nghal a. Pu Samuel Lalmalsawma Sailo, BDO Bungtlang (S) leh a thawhpuiten an lo hmuak a ni. Pu Collin Hlychho ( BDO), Pu Robert S. Beirosa (SDPO), Pu Dinesh Kumar Muhal, IAS (SDC) leh Pu Zonunchama Ralte (DIPRO) te chuan Lawngtlai Bawrhsap hi an tawiawm a ni. Attachment Loading attachment...",Dated: 19 th Jul 24 10:01 PM,https://dipr.mizoram.gov.in/post/lawngtlai-bawrhsap-in-zorinpui-tlawhin-hnathawh-kal-mek-enfiah |
"Lunglei SP-in Pu R. Lalṭanpuia in (Near Convention Centre) bul aṭanga HS Lalrinawma, Rahsiveng, Lunglei in inkar kawnga lirthei tlan dan tur thupek a chhuah","1240/2024-2025 2024 Vawkhniahzawn thla ni 19: Lunglei District Superintendent of Police Pu J. Lalmuankima chuan The Motor Vehicles Act, 1988 section 115/117 leh Government of Mizoram Notification No.B.12012/10/2004-TRP Dt.1.6.2020 tlawh chhanin lirthei tlan dan tur ruahmanna chungchangah vawiin khan a hnuaia mi ang hian thupek a chhuah. ""1. Pu R. Lalṭanpuia in (Near Convention Centre) bul aṭanga HS Lalrinawma, Rahsiveng, Lunglei in inkar kawng hi lirthei 407 leh a chung lam tan chhuk zawng leh chho zawnga tlan phal a ni lo. ""2. Maxicab leh a hnuai lam lirthei te chi chauh chhuk zawng leh chho zawnga kal phal a ni. ""3. 407 leh a aia lian tripper hman mamawhna he lai kawnga tlan ngei ngei ngai an awm a nih chuan Superintendent of Police, Lunglei hnenah phalna lak hmasak tur a ni. ""He thupek hian ni 01.08.2024 aṭanga thu leh awm hma chu a huam ang. A hmaa order lo siam tawh vide No.PCL-27/12/1126 Dt.29.07.2012 chu a luahlan ang. Dan leh thupek kengkawhtu Magistrate/Police/Fire Service/Disaster Response Duty-te leh a bik taka emergency thil pawimawh bika phalna nei erawh chu a huam lo vang."" Attachment Loading attachment...",Dated: 19 th Jul 24 6:50 PM,https://dipr.mizoram.gov.in/post/lunglei-sp-in-pu-r-lalanpuia-in-near-convention-centre-bul-aanga-hs-lalrinawma-rahsiveng-lunglei-in-inkar-kawnga-lirthei-tlan-dan-tur-thupek-a-chhuah |
SYS MINISTER PU LALNGHINGLOVA HMAR LEH UNION SPORTS MINISTER PU MANSUKH MANDAVIYA TE AN INKAWM,"1239/2024-2025 Aizawl, the 19th July, 2024: Vawiin chawhnu khan Sports and Youth Services Minister Pu Lalnghinglova Hmar leh Union Sports Minister Pu Mansukh Mandaviya-te chu New Delhi-ah an inkawm. Pu Lalnghinglova Hmar chuan India ramin kum 2036-a Olympics thlen a tumnaah Mizoram chuan tel ve ngei a duh thu leh Mizoramin Sports Conclave buatsaiha bul a tan tawh thu a sawi a. Hemi kawnga hmalakpui turin Union Sports Minister hi a sawm nghal a, Pu Mansukh Mandaviya hian project siama a rang lama thehlut turin thurawn a lo pe a ni. Pu Lalnghinglova Hmar chuan, ""State lian lo tak, mihring pawh tlemte awmna kan ni chungin India ramah sports avangin hriat kan hlawh a, state rethei zawk tan budget-ah sports hmasawnna tur dah tam a harsa si a, sorkar laipuiin min puih zel kan ngai a ni,"" tia a sawi chu Union Sports Minister chuan puih ngei a tiam bawk. Mizorama zina sports hmasawnna tur a hmun ngeia sawi dun tura Pu Lalnghinglova Hmar sawmna chu Pu Mansukh Mandaviya chuan tihlawhtlin ngei a tum a, kumin chhung ngeia Mizoram tlawh a tum thu leh, Mizoramin 'Vision 2036 Olympics' a neih chu lawmawm a tih thu a sawi bawk. Union Labour Minister ni bawk Pu Mansukh Mandaviya leh Mizoram sawrkara LESDE enkawltu Pu Lalnghinglova Hmar te hi Labour Ministry hnuaia hamțhatna awmte hai chhuak tur leh chiang zawka indawr chhunzawm zel turin an inthlah bawk. Pu Lalnghinglova Hmar hi vawiin vek khan Union Sports Secretary Pi Sujata Chaturvedi nen inkawmin sports hmasawnna tura hmachhawp sorkar laipuia bawhzui ngaite a bawhzui bawk a ni. Attachment Loading attachment...",Dated: 19 th Jul 24 6:25 PM,https://dipr.mizoram.gov.in/post/sys-minister-pu-lalnghinglova-hmar-leh-union-sports-minister-pu-mansukh-mandaviya-te-an-inkawm |
Lungleiah District Level Coordination Committee on African Swine Fever and Trans-boundary Animal Diseases an ṭhu khawm,"1238/2024-2025 2024 Vawkhniahzawn thla ni 19: Vawiin chhun khan Lunglei District Level Coordination Committee (DLCC) on African Swine Fever (ASF) and Trans-boundary Animal Diseases (TADS) chu an Chairman, Lunglei District Bawrhsap Pu R. Lalṭhazuala hovin Lunglei DC Conference Hall-ah an ṭhu khawm. Bawrhsap Pu R. Lalṭhazuala chuan Mizoram District ṭhenkhatah African Swine Fever (ASF) hri leng mekin, Lunglei District chhungah pawh he vawk pul hri hlauhawm tak hi a leng mek tih sawiin, veng ṭhenkhat chu vawk pul hri lenna hmun (infected area)-ah puan hial a ni, a ti a. ASF punlun tur ven kawngah AH & Vety Department bakah, tlawmngai pawl leh line department hrang hrangte nena thawh hona ṭha tak kalpui a ṭul thu a sawi. Lunglei District AH & Vety Officer Dr Vanlalhruaia chuan report pein, ASF hi March ni 20, 2021-ah Mizoramah a leng ṭan a, chuta ṭang chuan he natna hian Mizoram a chenchilh ta reng a ni, a ti a. Kum tin khaw lum ṭan hun velah ASF hi a lan chhuah ṭhin thu leh thlasikah a reh leh deuh ṭhin thu a sawi a. Tun hnaiah Mizoram hmun ṭhenkhatah ASF ni ngeia hriat lang chhuak hi kum hmasa lam nena khaikhin chuan a nasa lo hret a ni tiin, tun dinhmunah Lunglei District-ah vawk thi 72 leh vawk suat 45 a awm tawh thu a tar lang bawk. He hunah hian SP, LMC, DRDO, CMO, DFO, UD&PA, DLAO leh LR&S official-te, LC/VC Association, Sub-Headquarters YMA, Sub-Headquarters MHIP, Headquarters MUP, Butcher Association leh Pig Farmers Association aiawhte an tel a. Task Force for Surveillance Zone leh Infected Zone ruat chungchang te, Infected Zone chhunga standard operating procedure (SOP) kalpui dan tur chungchang te, a hlawma vawk thi phumna hmun (mass grave/burial ground) chungchang te, khapna thupek kenkawh chungchang te, vawk thi phum lova paih an awma hremna lekkawh chungchang leh vawk kah hlum ngai a awma zangnadawmna pek chungchang te sawi ho a ni. Attachment Loading attachment...",Dated: 19 th Jul 24 6:23 PM,https://dipr.mizoram.gov.in/post/lungleiah-district-level-coordination-committee-on-african-swine-fever-and-trans-boundary-animal-diseases-an-hu-khawm |
CHIEF MINISTER HOVIN FINANCE DEPARTMENT LEH ZIDCO OFFICIAL TEN MEETING NEI,"1237/2024-2025 Dated Aizawl, the 19th July, 2024: Vawiin khan Chief Minister Pu Lalduhoma hovin a office-ah Finance leh ZIDCO officials pawimawh ten sawrkar sum enkawlna chungchanga thil pawimawh sawihona an nei. Chief Minister chuan, hun reilote chhungin Mizoram sawrkar sum dinhmun a ziaawm chho viau a, a lawmawm a. Hei hi Finance Department thawktute inpekna vang a ni a, ka lawm hle a ni. Hmasawn zel tumin kan bei ang a, chumi atan chuan vawiina kan sawi te hi a pawimawh dawn a ni, a ti. He hunah hian sawrkarin hnathawhna tur sum leh pai hun reilote chhunga pung awma financial institution lama dah theih dan (Overnight investment) chungchang te, department tin financial data base neih thu te, sum leh pai vawn kawnga sawrkar thuchhuakin zawm a hlawh leh hlawh loh te leh thil pawimawh dang te an sawi a ni. He meeting ah hian Pu TBC Lalvenchhunga, Adviser to CM (Finance), Pu Vanlaldina Fanai, Commissioner & Secretary to CM leh official pawimawh dang te an tel a ni. Attachment Loading attachment...",Dated: 19 th Jul 24 5:52 PM,https://dipr.mizoram.gov.in/post/chief-minister-hovin-finance-department-leh-zidco-official-ten-meeting-nei |
Lunglei Bawrhsapin AISHE training hawnna hun a hmanpui,"1236/2024-2025 2024 Vawkhniahzawn thla ni 19: Vawiin khan All India Survey on Higher Education (AISHE), Mizoram Unit-in Mizoram chhim lama zirna in sang (higher education institution)-a nodal officer-te tan Higher And Technical Institute Mizoram (HATIM), Lungleia AISHE chungchang zir hona (training) an buatsaih chu Lunglei District Bawrhsap Pu R. Lalṭhazuala'n Khuallian niin a hmanpui. Lunglei Bawrhsap Pu R. Lalṭhazuala chuan Lungleia Bawrhsap mawhphurhna a lak hnua function a telna hmasa ber zirna kaihhnawih a ni chu lawmawm a tih thu sawiin, zirna chu ram hmasawnna atana hmanraw ṭangkai ber pakhat a nih avangin ngaih pawimawh a ṭul hle tih a sawi a. Ram chhung ei leh bar dinhmun (economy) ṭhan nan mi thiam chhawr tlak chher chhuah a ṭul a, chumi atan chuan zirna in sangte'n mawhphurhna sang tak an nei a ni tiin, zirna kawngah harsatna tam tak awm mah se, sawrkar leh thawktute leh mipuite phei khai rual taka thawh hona aṭangin hma sawn theih a ni, a ti a. Mizorama zirna dinhmunin hma a sawn zel theih nan kan dinhmun hriat chiah hmasak a ṭul tih sawiin, chumi atan chuan report dik taka pe ṭhin tur leh training chu chhawr ṭangkai a, AISHE-in a ken tel tehna hrang hranga hma sawn thei tura theih tawp chhuah turin nodal officer kal khawmte chu a chah a ni. He hunah hian AISHE Mizoram-a State Nodal Officer Prof. Jamal Hussain chuan inlawmna thu sawiin, AISHE zir chianna report 2021-a Mizoram dinhmun a tar lang a. HATIM Lunglei Vice Principal Dr R. Lalnunthara pawhin thu sawiin, HATIM Lungleia AISHE Nodal Officer Pu H. Lalrinawma'n lawm thu a sawi a. Chawhnu lamah technical session leh interaction hun hman niin, AISHE hnuaia Mizoram chhim lama zirna in sangte dinhmun thlir ho a nih bakah, hma sawnna tura rawtna hrang hrangte sawi ho a ni a. Hma lak dan tur ruahmannate duan a ni bawk. AISHE hi India ram puma zirna sang (higher education) dinhmun zir chianna niin, zirna in hrang hranga zirlai, zirtirtu, zirna peng, exam result, sum leh pai dinhmun leh zirna hmanraw neih changtlun dan te zir chianna a ni a. Mizoramah hian AISHE hnuaia inziak lut zirna in sang - university 3, college 40 leh standalone institution 52 an awm mek a. Zirna sang, college chin chung lama pawl tina zir thei tur kum bi ṭhena mihring awm zat leh a taka zirnaa inziak lut khaikhinna (gross enrolment ratio - GER)-ah national average 28.4% a nih laiin, Mizoramah kum 2020-21-ah 26.8% leh kum 2021-22-ah 32.3% niin, a pung zawngin a kal a. AISHE Mizorama thawktute chuan GER 50% tlin chu tun dinhmuna an tum ber pakhat a nih thu an sawi. Attachment Loading attachment...",Dated: 19 th Jul 24 5:52 PM,https://dipr.mizoram.gov.in/post/lunglei-bawrhsapin-aishe-training-hawnna-hun-a-hmanpui |
Serchhip-III (Chhim Veng) leh New Serchhip North Village Council Draft Roll siam dawn,"1235/2024-2025 Dated Serchhip, the 19th July, 2024: Mizoram State Election Commission thupek leh The Mizoram (Election to Village Councils) Rules 2014 sawi angin, Serchhip-III (Chhim Veng) leh New Serchhip North Village Council Electoral Roll siam hna chu July nỉ 1, 2024 tehfunga hmangin neih tur a ni a. July ni 24, 2024 (Nilaini) hian Draft Electoral Roll tar chhuah a ni ang a. Draft Electoral Roll chu Electoral Registration Officer (ERO) 26-Serchhip (ST) AC, Assistant Electoral Registration Officer (AERO) 26-Serchhip (ST) AC leh Village Level Officer (VLO) te leh DC Office (Election Branch) ah te en theih a ni ang. Draft Roll tarchhuah ni atangin inthun thar, paih tur emaw siamthat tur emaw a awm a nih chuan Form 3, 4 leh 5 hmanga dil tur a ni a. Dilna hi Serchhip - III (Chhim Veng) leh New Serchhip North VLO hnen atangin lakchhuah theih a ni ang. Chung dilna te chu ni 25.07.2024-31.07.2024 chhungin VLO te hnenah thehluh leh tur a ni.",Dated: 19 th Jul 24 5:49 PM,https://dipr.mizoram.gov.in/post/serchhip-iii-chhim-veng-leh-new-serchhip-north-village-council-draft-roll-siam-dawn |
CHIEF MINISTER IN SYMPOSIUM ON STATE FINANCE HMANPUI,"1234/2024-2025 Dated Aizawl, the 19th July, 2024: Vawiin khan Chief Minister Pu Lalduhoma chuan Zoram Research Foundation (ZRF) leh Aijal Club tangkawpten Symposium on State Finance: Issues and challenges, Aijal Club-a an buatsaih chu a telpui. Thu a sawinaah Chief Minister chuan, Pathian leh mipuite zarah sawrkar fawng kan han vuan ve a, kan tih ngai loh kan zawh ngai loh kawng, inzir zel chungin kan han zawh a, kan insit hle. Mithiam zawkte ngaihdan hriat leh an thurawn kan mamawh a, chuvangin vawiinah pawh nilengin ka tel ve phah a ni. Hetiang hun tha an buatsaih avang hian ZRF chungah pawh lawmthu ka sawi a ni. Mizoram hian 5th India Five Year Plan atangin bul kan tan ve chauh va, kum 20 vel zet state dangte hian kan hmaah hmasawnna hnathawh an lo kalpui tawh bik a, chutihlai chuan keinin rambuai kum 20 kan tuar a nih kha. Vawiina kan dinhmunah inpuhtawn chang awm thin mahse kan bul tan a tlai bik kha a bulpui chu a ni. Bul hi kan tan tlai bik viau naa kan thlen chin hi a sang ve tawh em em zawk a ni, a ti. Leiba kan ngah a, kumtinin kawng hrang hranga senso mamawh a sang tial tial bawk a. Chuvang chuan sum leh pai kan hmuh chhun chhun te fel fai leh daihzai taka hman kan tum a, kan bei nasa hle. Kan sawrkar hlim te khan ni 9 kan overdraft a, kan chhawm a ni. Mahse overdraft leh hi kan tum tawh lo. Tun hnaiah Special Drawing Facility in sum kan puk zauh zauh va, sawi zui a hlawh hle a. Hei hi awmze nei, kan hlawkpui zawk vanga kan tih a ni. A bik takin Power Bill payment rebate hmu thei tura hun reilote atana han hman hawhna a ni thin, a ti. Chief Minister hian, amah ngei pawhin inrenchemna hi nasa takin a kalpui thu leh inrenchemna lama hma an lak tawh chin te, hmachhawp an neih te a tarlang a. Central sawrkara Security Related Expenditure Mizoram tana a dil dan te, mipui sawrkar an din theih nana Project Monitoring Committee an kalpui dan te, Non-Performing Assets lama hmalakna te leh K-deposit a kum thum aia rei sum dah tawh an thlithlai thu te, SASCI sum chu capital assets siam nan ngeia an hman tur thu te, thlai thar lei tura an intiam te chu an lei ngei tur thu te, hand holding hnuaiah sawrkar chu guarantor-a an tan tur thu te leh sawrkar hmalakna pawimawh dang te a tarlang. Chief Minister hian Advisers, OSD leh Consultant, sawrkar sum sen belh mang lova an ruat chu sawrkarin a hlawkpui thu pawh sawiin; Chief Minister Office thunei leh chak taka an buatsaih mek thu leh CM office atanga Mizorama project awm zawng zawng uluk taka vil tlat an tum dan te pawh a tarlang a ni. He hun hi Pu Rochamliana, Secretary, ZRF in a kaihruai a, Pu Rin Sanga, Vice Chairman, Aijal Club in kalkhawmte lawmna thu sawiin Prof. Thangchungnunga, Chairman, ZRF chuan Symposium thuhma a sawi a ni. Chawhma lam hunah mithiam sawm bik (panelists) Dr. Daniel Lalawmpuia, Asst. Prof. PUC, Pu TBC Lalvenchhunga, Adviser to CM (Finance), Pu Lalsawta, Ex- Finance Minister leh Pu J. Malsawmzuala Vanchhawng, Journalist & lawyer ten thupui hmanga sawihona an nei a, kal khawmten zawhna leh rawtna an neih te an sawi bawk. Attachment Loading attachment...",Dated: 19 th Jul 24 5:42 PM,https://dipr.mizoram.gov.in/post/chief-minister-in-symposium-on-state-finance-hmanpui |
Art & Culture Minister Pu C. Lalsawivunga'n District Museum Lunglei a hawng,"1233/2024-2025 2024 Vawkhniahzawn thla ni 19: Vawiin khan Lunglei Sazaikawna District Museum Lunglei sak thar chu Mizoram sawrkara Art & Culture Minister Pu C. Lalsawivunga'n a duh apiang tlawh theih turin a hawng. District Museum Lunglei hawnnaah hian Mizo Cultural Artistes' Association (MCAA), Lunglei Sub-Headquarters te'n cheraw an kan a. Art & Culture Minister Pu C. Lalsawivunga chuan Museum banga a hawnna lungphun khuhna puanzar a pawh hawn hnuah ribbon chep chatin, Museum chhung chu a fang kual nghal a. Museum a fan zawh hian Museum Exhibition Hall-ah Museum hawn puala inkhawm buatsaih chhunzawm a ni. Art & Culture Minister Pu C. Lalsawivunga chuan District Museum Lunglei hawng theia a awm chu lawmawm a tih thu sawiin, Pathian hnenah leh a satute chungah lawm thu a sawi a. Lungleia District Museum changtlung leh chhenfakawm tak a awm theih nana sulsutu hruaitu hmasate chu zahawm leh chhuanawm a tih thu sawiin, an chungah lawm thu a sawi bawk a. District Museum Lunglei hawn theiha tihpuitlin a nihna kawnga Art & Culture Department-a a thawhpuite inpekna leh thawhrimna a fak bawk. Art & Culture Minister chuan Art & Culture Department chu miin zai leh lam tleng tleng department ang te, pi pute tih dan ṭha vawng hima chawi nungtu ang te'n an hre ṭhin tih sawiin, mipui nawlpuiin an hriatpui em em loh, state danga department puitling an neihna ṭhin - tribal research, museum, library, archaeology, music & fine arts peng hrang hrang tea an hma lakna chu a namai lovin, a pawimawh hlawm hle tih a sawi a. He'ng Art & Culture hnuaia peng hrang hrangte hian anmahni zawn ṭheuhvah theih tawpin hma an la a, Mizoram leh mipuiin a zar pawh kan la zo zel dawn a ni, a ti a. Art & culture hnuaiah pi pute chanchin uluk zawka zir chian leh lehkhabua buatsaih a nih thu te, pi pute sulhnu hai chhuak tura hma lak reng a nih thu te, library kal tlanga mipuiin thiamna leh finna an chhar chhuahna tur lehkhabu lak khawm leh chhawp chhuah kalpui a nih thu te sawiin, museum kal tlanga pi pute sulhnu leh thil hlu tak tak mita hmuh leh en theih mai tura chhawp chhuah a ni te chu a hlu hle a ni, a ti a. Museum-a thil vawn ṭhat tur ngaihven chu sawrkar department kut chauh ni lovin, mipuite mawhphurhna a ni tel tih sawiin, mipuite chu ṭhahnem ngai taka thawk tlang turin a sawm a ni. Minister chuan mahni hnam ziarang leh nunphung rochun tur Pathian min pek kalsan leh mausam hnam an dingchang ngai lo tih sawiin, pi pute aṭanga kan rochun nun ze mawi leh hnam ziarangte vawn him leh chawi nun zel chu ram leh hnam hmasawnna leh din chhuah nana ṭhangtharte bat leh tih tur a nih thu a sawi a. Hman lai nunphung pho lang leh tar lang theitu hmuh leh khawih theih thil museum-a chhawp chhuahte chuan hnam ziarang vawn nun kawngah hma min sawntir a beisei thu sawiin, khawih theih loh Zo nun ze mawi leh hnam rohlute pawh vawng nung zel turin mipuite chu a chah a ni. District Museum Lunglei hawnna inkhawm hi Art & Culture Department Secretary Pi Florence Zotluangpuii chuan kaihruaiin, inlawmna thu a sawi a. Lunglei Sub-Headquarters YMA Zaipawl te'n hawnna hla sain, BCM Rahsiveng bialtu pastor Rev. T. Lalsangvunga'n hunserh a hmang a. Art & Culture Department Deputy Director Pu F. Lalthanmawia'n report pein, Art & Culture Department Director Pi Carol VLMS Dawngkimi'n lawm thu sawiin hun a khar a ni. District Museum Lunglei hawnna hunah hian Lunglei West Bialtu MLA Pu T. Lalhlimpuia leh Lunglei Municipal Council (LMC) Chairman Pu Lalzuithanga leh Councillor-te bakah, Art & Culture Department hotute leh Lungleia sawrkar office hrang hrang hotute, local council leh political party hruaitute, YMA, MHIP, MUP, MJA, AIR, MCAA leh MCO ai awhte leh sawm bik mi pawimawhte an tel a ni. District Museum Lunglei hi Ministry of Culture, Government of India aṭanga sum hmuh ₹ 9,19,13,000/- (cheng vaibelchhe kua maktaduai khat nuai kua sing khat leh sang thum) senga sak niin, a sak hna hi M/s Okahito Consultancy Services, Khatla, Aizawl te'n an thawk a. October ni 24, 2020-ah hna ṭanin, March ni 8, 2024 khan sak zawh a ni. District Museum Lunglei hmunhma zau zawng hi square metre 25,273 a ni a. A building hi square metre 1,160-a zau, metre 10.8-a sang niin, chhawng thum a awm a. Basement square metre 270-a zauvah hian reserve collection room, fumigation room, laboratory, office, workshop, etc. awmin, ground floor square metre 890-a zauvah lobby/reception counter, souvenir shop, ticket counter, library cum cafeteria leh museum gallery hrang hrang (photography, history, textile & general), etc. a awm a. 1st floor square metre 500-a zauvah gallery hrang hrang (anthropological, ethnological & art) leh Multipurpose Hall awmin, a chungah square metre 310-a zau open air theatre a awm bawk a. Facility dang - lirthei hunna, ramp, cctv camera 57, generator 45kVA, lift (8 passenger), security metal detector, fire alarm system & smoke detector te awmin, Museum chhung room hrang hrangah AC vuah a ni bawk. District Museum Lunglei hi a duh apiang tan tlawh theihin a awm nghal a. Luh man (ticket) hi puitling tan ₹ 20/- leh naupang tan ₹ 10/- a ni dawn a. A thar lawmna atan Art & Culture Minister Pu C. Lalsawivunga chuan District Museum Lunglei hi July ni 22 & 23, 2024 (Thawhṭanni leh Thawhlehni)-ah te khian mipuite tan luh man chawi ngai lovin, a thlawna en theih a ni tih a puang a ni. Attachment Loading attachment...",Dated: 19 th Jul 24 5:40 PM,https://dipr.mizoram.gov.in/post/art-culture-minister-pu-c-lalsawivungan-district-museum-lunglei-a-hawng |
Lungleiah Drug Awareness leh Non-Communicable Disease campaign hun hman a ni,"1232/2023-2024 2024 Vawkhniahzawn thla ni 19: Vawiin khan Lunglei District Pentecostal Youth Department, UPC (NEI) leh District Health Society, Lunglei District te ṭang kawp huaihawtin District Conference Hall, Chanmari-ah ruihhlo ṭhat lohzia inzirtirna (drug awareness) leh natna inkai chhawn theih loh Non-Communicable Disease (NCD) chungchang inzirtirna hun buatsaih a ni. He hun hi session hniha ṭhen niin, session khatna hun hi Evan R. Lalsanglura, Finance Secretary, Lunglei District PYD chuan a kaihruai a. Rev. C. Lalrintluanga, Superintendent, Lunglei District UPC (NEI) chuan hunserh hmangin, NCD Sub-Committee Chairman, Lunglei Additional Deputy Commissioner Pu James Miahlung chuan thuhma a sawi a. PYD te'n NCD leh drug awareness hun ṭha tak an siamsak avangin lawm thu sawiin, June ni 12, 2024 khan Health Minister Pi Lalrinpuii'n Healthy Lunglei District Campaign chu a hawn thu leh hemi hnuaiah hian natna inkai chhawn theih loh NCD-a Lunglei District ṭhalaite an him zawk nana zirtirna bakah, an hriselna te endik ṭhin a nih thu a sawi a. NCD avang hian mi tam takin nunna an chan tih sawiin, chu vang chuan he natna hi zavaia ṭang ruala do a ngaih thu leh inven a pawimawh thu a sawi a. PYD te chu vaihlo kaihhnawiha fihlim tur te, zuk leh hmuam ti lo tur leh naupang zawkte zirtirna pe chhawng ṭhin tur te'n a chah a ni. Dr Lalrinthangi, Deputy Chief Medical Officer, Lunglei pawhin thu sawiin, programme hrang hrang an hman ṭhinah PYD te ṭawiawmna ṭha tak an dawn ṭhin avangin lawm thu a sawi a. Lungleiah ruihhlo a hluarin, a ti ṭhin pawh an tam a, HIV positive pawh an tam tih sawiin, hei vang hian ṭhalaite zingah ruihhlo leh hri hlauhawm chungchang zirtirna pek bakah, a do kawnga hma lak nasat a ṭul thu a sawi a. Kohhran ṭhalaite chu thawh hona ṭha tak nena hma lakpuiah sawmin, kum 30 chung lamte chu mahni veng Health & Wellness Centre te hmang ṭangkaia an hriselna dinhmun enfiah ṭhin turin a chah bawk. Drug awareness leh NCD campaign-ah hian Dr VL Hrechianga, Medical Officer, Hrangchalkawn UPHC chu resource person niin, NCD vei theih dan leh inven dan bakah, tih tur leh tih loh turte sawiin zirtirna a pe a ni. Session hnihna hi Evan Laldinpuia Sailo, Treasurer, Lunglei District PYD chuan a kaihruai a. R. Lalropuii, Counsellor, Grace Society chu resource person niin, ruihhlo ṭhat lohzia zir ho a ni. He awareness campaign-ah hian PYD ṭhalai 50 vel an tel a. Lunglei Civil Hospital-a thawktute'n an hriselna an endiksak nghal bawk a ni. Attachment Loading attachment...",Dated: 19 th Jul 24 5:35 PM,https://dipr.mizoram.gov.in/post/lungleiah-drug-awareness-leh-non-communicable-diasease-campaign-hun-hman-a-ni |
Eco-Herbal Garden siam,"1231/2024-2025 19th July, 2024 : Vawiin khan Mizoram Pollution Control Board leh State Medicinal Plants Board, Mizoram, Directorate of AYUSH ṭangkawp chuan Govt. J. Thankima College Northern Campus Durtlang hmunah ‘Eco-Herbal Garden’ an din a. He hunah hian Govt. J. Thankima College Eco-Club zirlaite chu ramhmul damdawi ṭhatna leh chin uar a pawimawhna zirtir an ni. Zirtirna petu Resource Person Dr. Lalrammuana Sailo, Consultant (Medicinal Plants), State Medicinal Plants Board, Mizoram, Directorate of AYUSH chuan ramhmul damdawi atana hman chi thlai leh thing hrang hrangte natna enkawl nâna an ṭhatna leh hlutnate a hrilhfiah hnû-ah Eco-Herbal Garden hi siam zui a ni. Ramhmul damdawi chi hrang hrang heng - Neem, Tejpatta, Sunhlu, Aloe vera, Kumtluang, Rûnhmui, Archangkâwm leh a dangte phun a ni a, he Eco-Herbal Garden hi Govt. J. Thankima College Eco-club-te’n an lo enkawl chhunzawm dawn a ni. Vawiin huan siamna hi Ministry of Environment, Forests & Climate Change (MoEF&CC) bultum niin Environment Education Programme (EEP) hnuaiah kalpui a ni. Mizoram Pollution Control Board chuan EEP hnuaiah hian Mizoram chhunga School leh College hrang hrangah Eco-club 1570 chuang a enkawl mek a ni. Environment Education Programme (EEP)-in a tum ber chu Eco-club school leh college zirlai naupangte hnena class room-a an zirlai piah lama environment humhim kawnga an ṭhanharh theih nana zirtirna kawng hrang hranga pêk a ni. Attachment Loading attachment...",Dated: 19 th Jul 24 4:28 PM,https://dipr.mizoram.gov.in/post/eco-herbal-garden-siam |
"Combined Civil Service Probationers, 2023 batch ten Chief Secretary an hmu","1230/2024-2025 Dated: Aizawl the 19th of July, 2024: Vawiin chawhnu khan Foundation Training for Combined Civil Service Probationers, 2023 batch chuan Chief Secretary, Pi Renu Sharma chu Chief Secretary Conference Hall-ah kawmin, inhmelhriattirna hun an hmang bawk a ni. Pi Renu Sharma chuan fuihna thu sawiin ram tan a thahnemngai leh rinawm tak a thawk tur in a chah a. Mipui tan a hnathawk an ni tih hre reng turin a fuih bawk a ni. He hun hi ATI Course Coordinator, Pi Golda Dell Zohmangaihi chuan a telpui bawk. Attachment Loading attachment...",Dated: 19 th Jul 24 4:25 PM,https://dipr.mizoram.gov.in/post/combined-civil-service-probationers-2023-batch-ten-chief-secretary-an-hmu |
Education Minister Dr Vanlalthlana’n Serchhipah Educator Enhancement Workshop a hmanpui,"1229/2024-2025 Dated Serchhip, the 19 th July, 2024: Vawiin chawhnu khan Education Minister Dr Vanlalthlana chuan Serchhip Teachers’ Association buatsaih Educator Enhancement Workshop a hmanpui a. He program hi HD Rosanga Multipurpose Hall, Govt Serchhip College ah neih a ni. Dr Vanlalthlana chuan Mizorama zirna siamtha turin sawrkarin theihtawp a chhuah mek a, kum 3 chhunga hma an lak dan tur ruahmanna siam a ni tawh, a ti. Zirtirtuten quarters an neih loh avanga harsatna an tawh dan te sawrkarin a hriatpui a, quarters 120 sakna tur an dil thu leh Chief Minister pawhin a phur pui thu a sawi a. School 50 sak that dan tur pawh ngaihtuah a nih thu leh Serchhip District chhunga school te pawh engemawzat an tel thu a sawi. Education Minister chuan zirna siamtha turin sawrkar chuan an theih ang tawkin hma a la dawn a, amaherawhchu zirtirtuten mawhphurhna lian tak an nei dawn, tih a sawi a. Zirtirtuten an tih tur an tih loh chuan sawrkar hmalakna a thlawn dawn tih hria a, theihtawpa tang turin Dr.Vanlalthlana chuan zirtirtute a fuih a ni. Minister hian Training and Posting Rules, 2024 duan mek a nih thu te, zirtirtu pakhat chauh awmna school tih reh an tum dan te, casual teachers ah politics a induhsakna tel lova zirtirtu lak an nih thu te leh sawrkar hmalakna dang te a sawi a. Zirtute pawhin theihtawp chhuaha sawrkar hmalakna te thlawp turin a sawm a ni. Zirtirtu tha ni turin inzir thar peih mi nih a pawimawh, Education Minister chuan a ti a. Naupangte enkawlna kawngah zirtirtute mawhphurhna a sang em em tih hi inhrilh nawn fo a tul a ni, a ti. Zirtirna kawngah chauh lo pawh zirtirtu chu a inchhiar zau tur a ni a, khawkhat pa rawn an nih thin avangin sawrkar scheme hrang hrang pudarhtu a tang turin Dr Vanlalthlana chuan kalkhawm te a fuih a. Mipui mimir tana sawrkar laipuiin scheme a siamte zirchiang a, zirtir chhawngtu ni turin a chah a ni. Vawiin programme ah hian STA Award sem a ni a. Mizoram University Examination, 2024 a Government Serchhip College atangin Department of Chemistry a palina (4th rank) hauh tu K.Lalrindiki, pakuana (9th rank) Lalrampari te bakah HSLC exam a pasarihna dinhmun luahtu Goodwill English Academy zirlai Zomuansanga te hnenah award hi hlan a ni. Serchhip Teachers’ Association ah hian Serchhip khawpui chhunga Elementary atanga College thleng, private leh sawrkara zirtirtu zawng zawng an tel a. September 5, 1973 khan ding tanin kumin hi an kum 50-na champha a ni. He pawl hian zirtirtute hamthatna mai bakah zirlaite hamthatna a ngaihtuah a, Serchhip khawpui chhunga zirnain hma a sawn theihna turin din a ni. Vawiin programme-ah hian Higher&Technical Education Dept. Joint Director Dr Lalthansangi Fanai leh Education Minister Dr.Vanlalthlana te chu Resource Person an ni a. Serchhip DEO Pu Lawmawma pawhin zirtirtute fuihna thu a sawi a ni. Programme hi an pawl President Pu VL.Chanchinthahrilmawia’n a kaihruai a. Secretary Pu John Lalvenzela’n an pawl hmalakna tlangpui a sawi a ni. Attachment Loading attachment...",Dated: 19 th Jul 24 4:21 PM,https://dipr.mizoram.gov.in/post/education-minister-dr-vanlalthlanan-serchhipah-educator-enhancement-workshop-a-hmanpui |
"Education Minister Dr Vanlalthlana’n DIET, Serchhipah Mission Lab Wave 2024 a hawng","1228/2024-2025 Dated Serchhip, the 19th July, 2024: Vawiin chawhma khan Education Minister Dr Vanlalthlana chuan DIET, Serchhipah Mission Lab Wave 2024 a hawng. Dr Vanlalthlana chuan Serchhip DIET hmalakna fakawm a tih thu sawiin kal dan phung pangngai zawh satliah chauh duh tawk lovin ngaihtuahna thar leh tihdan phung danglam leh tha zawk lalut a, zirtirtu te training an pe thin chu lawmawm a tih thu a sawi a. Zirtir kawngah a tiha tih (practical approach) a pawimawh a, mihringte hian a chhiara chhiar leh ngaihthlak ngawt aiin a taka kan tih hian kan hre bel zawk tiin practical uar turin zirtirtute a fuih. Awmze nei zawka naupang te kan zirtir theih nan ngaihthlak tam a tul a, naupang ten harsatna an neih te leh sawi duh an neih te ngaihthlak kan uar lehzual a ngai, Education Minister chuan a ti a. Zirtirtute chu an nun vawng uluk tur te, lawmna nun neih a pawimawhzia zirtir uar tur te; a hun leh hmun a zira danglam ngam, a tul a nih phawt chuan danglam lo ngam ni tura an zirlaite buatsaih turin a fuih a ni. He huna thusawitu dang Education Consultant Rev. Dr. K.Thanzauva chuan zirtirtu ni tura inchher mek an nih angin DIET-a training mek te chu zirtir hna an thawh tak tak hunah ram hmangaihna thinlung pua zirtir hna thawk turin a chah a. “Kan ram siamthatna tura pawimawh ber chu zirna tha a ni a, kan ram dinchhuahna tur a ni tih rilru pu chungin zirtir rawh u” tiin kalkhawmte a fuih a ni. DIET Serchhip hi kum 2006, April ni 22 khan din a ni a. April 15, 2013 khan DIET puitlingah hlankai a ni. Pre Service Teacher Education Course hawn phalna hi National Council for Teachers Education chuan March 3, 2016 khan a pe bawk. Mission Lab Wave 2024 hi Tata Trust CSR Fund hmang tangkaia din a ni a. Serchhip District chhungah Middle School level-ah te Science Lab a awm loh avangin naupangin science zirna tha zawk an neih theih nan Lab din niin hmanrua a changtlung thei ang bera lakhawm a ni. A bul tanna atan tunah hian Serchhip District chhunga school hrang hrang 36 thlan chhuah an ni a. Heng school a teacher te hi a tahtawla training pek an ni ang a. Lab hmanrua te pawh naupang te hman turin thawn chhuah leh hawh chhuah tir an ni dawn a. A tul dan a zirin DIET a thawktute hian Lab bungrua te nen heng school te hi an pan thin dawn a ni. Mission Lab Wave 2024 hawnna inkhawm hi DIET Serchhip Hall-ah neih a ni a. DIET Lecturer Pu John Zorammawia’n program hi kaihhruaiin Pu Lalawmpuia, lecturer chuan DIET Serchhip chanchin tlangpui leh Mission Lab Wave 2024 chungchang a sawifiah a. An Principal Pi Lalmuanpuii chuan lawmthu sawiin hunhnung a khar a ni. Attachment Loading attachment...",Dated: 19 th Jul 24 4:18 PM,https://dipr.mizoram.gov.in/post/education-minister-dr-vanlalthlanan-diet-serchhipah-mission-lab-wave-2024-a-hawng |
Deputy Speaker in Sairang atanga Kolasib inkar kawng thawmthat mek a tlawh,"1227/2024-2025 Dated Kolasib the 19th July, 2024: Vawiin khan Pu Lalfamkima, Deputy Speaker chuan NH-54/6 Sairang to Kolasib kawng thawmthat mek a tlawh a, NHIDCL hotute leh Contractor te chu chak zawka hna thawk turin a chah. Deputy Speaker hian Sairang a Forest IB atanga kawng thalo lai te hi enfiah nghalin NHIDCL-a an executive engineer leh contractor te chu an hmanraw hman leh an harsatna tawh te a zawt fiah a. Highway leh contractor lam hian ruahtui leh kawng min thin chu an harsatna ber ni a sawiin, duh anga lung quality tha hmuh mai tur a awmlo chuan an hnathawh tamtak a daih rei theih loh phah niin an sawi. Deputy Speaker chuan an harsatna tawhte chu thil awm thei tak pawh ni mahse Mizoram chak lak na ber kawng pawimawh tak a nih avangin mipui mamawhna hriaa theihtawpa tan la leh zual sauh turin a hrilh a ni. Sairang leh Kawnpui inkar kawng siam mek hi tun hnai ruah sur leh leiminin kawng a tichhe hle a. Contractor te tarlan danin phai atanga lung tha chi leh hmanraw dangte chahin theih ang angin an buaipui a, hmun thenkhat paver block a siam a ni bawk. Rail kawng siam mekah approach road an laih atanga tuihawk lo luang thin chuan harsatna a siam thu pawh sawiin, ruahmanna tha zawk a awm theih dan tur sawiho a ni bawk. Kawng chhe zual lai hi Dry Lean Concrete (DLC) leh Pavement Quality Concrete (PQR) te a thawk in kawng siam tute zinga pakhat, Goyal Infrastructure chuan material tha zawk state pawn atangte leh rail kawng siamtute hnen atangin an chawk luh thin thu an sawi bawk. Vawiin a Deputy Speaker Pu Lalfamkima'n kawng a enfiahnaah hian Pu Robert C Lalhmangaiha, Kolasib DC, NHIDCL Engineer te, PWD Sr EE te, Kolasib Police SP ,DIPRO Kolasib leh Contractors te an tel a ni. Attachment Loading attachment...",Dated: 19 th Jul 24 4:14 PM,https://dipr.mizoram.gov.in/post/deputy-speaker-in-sairang-atanga-kolasib-inkar-kawng-thawmthat-mek-a-tlawh |
Governor Dr Hari Babu Kambhampati hovin Bairabi-Sairang New Line Project hmasawn dan thlirho,"1226/2024-2025 Aizawl, the 19th July, 2024: Governor Dr Hari Babu Kambhampati chuan hun reilotea thawh zawh beisei, Bairabi – Sairang New Line Project (51.38 Km) chungchangah Northeast Frontier Railway (NFR) Engineer-te Raj Bhavan-ah review meeting a neih pui. NFR aiawhin Pu Vinod Kumar, Chief Engineer, NFR (Construction) leh a thachhang dawltu, Pu Harjimal Meena, Dy CE, NFR, Aizawl te chuan Aizawl kawtkaia bungrua leh passenger service thlen tur, rel kawng siam mekah hmasawnna an neih te Powerpoint Presentation hmangin an sawifiah a. He hunah Mipui tana Rail Service a him na turin Relkawng siamna bungrua te labo lo turin ngenna an siam nawn leh a. Rail a rawn luh hunah Relkawng in a tan tlang mipuite chu Rel tlan hun chhunga Relkawng kan lo tur leh hnaih lo tura fimkhur turin an chah bawk. Governor Dr Hari Babu Kambhampati chuan ngun taka presentation a thlir hnuah Mizoram state hmasawnna atana transportation service pawimawh bera ngaih, rel kawng tha tak siam saktu Central Sorkar leh Indian Railways te chungah lawmthu a sawi a. Governor chuan Rel hian Mizoram leh a ṭhenawm state Assam inkara zin hun a tihtlem bakah, passenger leh bungraw phurh senso nasa taka a tihtlem tur thu a sawi a. Darkar 3 atanga darkar 4 vel laiin Mizoram leh Assam inkara zin hun a pawt tawi dawn niin a sawi. Rel hmanga bungraw phurh man nasa taka a hniam dawn avangin Mizoram tan kawng tam takah hmasawnna dang a thlen tur thu a sawi. Governor chuan Mizorama Entrepreneur-te chu Rel in a ken tel sumdawnna liantham tak tak a awm dawn avanga lo inpuahchah tha turin a chah nghal bawk a ni. Report-a tarlan angin, project senso hi ennawn a nih hnuiin Rs 8213.72 Crores a ni a, tun dinhmunah hian physical works 93% chu zawhfel a ni tawh. He Rel kawngah hian Station pali a awm a, chungte chu Hortoki, Kawnpui, Mualkhang, leh Sairang te an ni. Bairabi leh Sairang inkar line thar 51.38 Km chu section paliah then a ni a, chungte chu - Bairabi – Hortoki, Hortoki – Kawnpui, Kawnpui – Mualkhang, leh Mualkhang – Sairang te an ni. NFR-in Bairabi – Hortoki section-a trial run hlawhtling tak a lo neih tawh avangin, Hortoki Station hi tun thla chhunga hawn tum niin Mizoramah Hortoki thleng rel a rawn luh tawh dawn a. Kuminah tho hian Hortoki – Kawnpui section leh Kawnpui – Mualkhang section te pawh relin a zawh thei dawn a. Kum 2025 July thla chhungin NFR chuan Sairang Terminal Station hawn a tum a bawk a ni. Attachment Loading attachment...",Dated: 19 th Jul 24 4:12 PM,https://dipr.mizoram.gov.in/post/governor-dr-hari-babu-kambhampati-hovin-bairabi-sairang-new-line-project-hmasawn-dan-thlirho |
Committee on Government Assurances thukhawm,"1225/2024-2025 Aizawl, 19th July, 2024 : Mizoram Legislative Assembly-a Committee on Government Assurances chu vawiin khan Assembly House Annexe Building committee room-ah an țhukhawm. Meeting hi chairman Pu V. Malsawmtluanga, Lunglei High-Powered Committee Vice-Chairman ni bawkin a kaihruai a, Committee on Government Assurances mawhphurhna; Assembly session-a Minister-te’n assurance an neihte bawhzui a nih dan zir chiangin rawtna siam ngai ni a an hriatte an siam bawk. Committee on Government Assurances-ah hian Chairman Pu V. Malsawmtluanga bakah member dang panga an awm a ni. Attachment Loading attachment...",Dated: 19 th Jul 24 4:11 PM,https://dipr.mizoram.gov.in/post/committee-on-government-assurances-thukhawm1721385692 |
HEALTH MINISTER-IN GOVT. HRANGBANA COLLEGE ‘FRESHERS’ SOCIAL & FELICITATION PROGRAM’ A HMAN PUI,"1224/2024-2025 Aizawl dated 19th July 2024: Vawiin khan Golden Hall, Govt. Hrangbana College-ah zirlai lut tharte lawm luhna hun, ‘Freshers’ Social & Felicitation Program’ chu Pi Lalrinpuii, Minister, Health & Family Welfare Department chuan khuallian niin a hman pui. Health Minister Pi Lalrinpuii chuan zirlaite fuihna thu sawiin zirlai nih chhung chuan hun leh ngaihtuahna la peng thei, pawl hrang hrang a inhman tam loh a tul thu leh Social media leh internet hman kawngah rilru hruai sual thei thil khawih lo turin a chah a. College zirlaite chu kum leh pumruaah pawh puitling anga ngaih an nih tawh angin hlawhtlinna chang tur chuan mahni inthunun theihna an neih a pawimawh thu a sawi. Health Minister chuan kan ram leh hnam hmakhaw thui tak chu zirlaite kuta innghat a nih thu sawiin College zirlaite chu thiamna rintlak leh tangkai, khawtlang leh ram tana chhawr tlak zir chhuah tum theuh turin a chah a. Hlawhtlinna tluan tling chang tur chuan teirei peihna, tumruhna leh taimakna neih a tul thu a sawi bawk a ni. Khuallian Pi Lalrinpuii chuan mizo mipate chu ruihhlo lak a fihlim turin leh chhungkaw pa ber mawhphurhna la tlak nih tum tlat turin a fuih a, ruihhlo hman sualna chu hnam hmelma lian ber, hmasawnna tithuanawp thintu, chhungkaw tichhe theitu leh mihring beidawng a siam theitu a nih angin ruihhlo bawiha tang mekte chhanchhuah leh la ti ve lote venhim chu sawrkarin a ngaih pawimawh thu a sawi bawk a ni. Pu Lalthlengliana Hrahsel, Principal, Govt. Hrangbana College chuan zirlai lut tharte lawmna thu sawiin College chu an tuina hrang hrang haichhuahna hmun atan te, an thiamna tih pun nan leh tih hriamna hmun atan a hmang turin a chah. Govt. Hrangbana College ‘Freshers’ Social & Felicitation Program’ ah hian College Magazine ‘Herhse’ tlangzarh a ni a, Student Union atangin report ngaihthlak niin Hrangbana Awards, R.Zatlaia Award, Dr. Suprakash Maiti Award leh Department Awards-te sem a ni. Govt. Hrangbana College-ah hian Department 10 awmin zirlai hi 1683 an awm mek a. Teaching staff 59 leh non-teaching staff 18 an awm a ni. Kum 2024 University Exam-ah khan heng department hrang hrang atang hian zirlai 25-te chu top 10 ah an lang a, M.Com ah mi panga top 10 ah an lang bawk a ni. Attachment Loading attachment...",Dated: 19 th Jul 24 4:10 PM,https://dipr.mizoram.gov.in/post/health-minister-in-govt-hrangbana-college-freshers-social-felicitation-program-a-hman-pui |
MSCU BOARD MEETING NEI,"1223/2024-2025 Aizawl the 19th July, 2024: Vawiin khan Mizoram State Cooperative Union (MSCU) chuan Dawrpui-a MSCU Meeting Room-ah an ṭhukhawm a. Board meeting hi Pu K. Lalchamreia, President, MSCU chuan kaihruaiin Cooperative Society hrang hrang aṭangin Member-te an kal ṭha hle. Vawiin MSCU meeting-ah chuan June ni 20, 2024 khan Dawrpui Multipurpose Hall-ah Annual General Assembly neih tawh chu thlirlet a ni a, tluang taka inkhawmpui an neih theih avangin lawmawm an tih thu an sawi. Annual Subscription Fee hi Primary leh Federation Cooperative Society zawng zawngin kumtin tun aia ṭha zawka pek ṭhin nise tih an rel bawk. MSCU hnuaia Staff Selection Committee-in promotion-a post ruak hnawhkhah tura an rawtte chu ṭha tiha pawm nghal a ni a; MSCU Office-a LDC sanctioned post 3 ruaka awm mek chu hnawhkhah dil ṭha an ti bawk. MSCU tha tichak tura District hrang hrangah MSCU Branch din chu ṭha tiin pawm a ni. Attachment Loading attachment...",Dated: 19 th Jul 24 4:09 PM,https://dipr.mizoram.gov.in/post/mscu-board-meeting-nei |
LESDE changtu Minister Pu Lalnghinglova Hmar leh Sawrkar Laipui Minister of Skill Development & Entrepreneurship Pu Jayant Chaudhary te New Delhi-ah an inkawm,"1222/2024-2025 Aizawl, the 19th July 2024 : Labour, Employment, Skill Development & Entrepreneurship changtu Minister Pu Lalnghinglova Hmar chuan vawiin khan New Delhi-ah Sawrkar laipui Minister of Skill Development & Entrepreneurship Pu Jayant Chaudhary chu a pisa-ah kawmin Mizorama skill development hmasawnna tur kawng hrang hrangte a sawipui. Pu Lalnghinglova Hmar chuan Ministry of Skill Development & Entrepreneurship-in Pradhan Mantri Kaushal Vikas Yojana (PMKVY) 4.0 hnuaia Mizoram puala Special Project an pek leh kumin March thlaa hemi atana sum an ruahman fel avangin lawmthu a hrilh a. Ministry hnuaia skill hnathawh theih hrang hrang chu Mizoram nena inmil lo a tam thu Central Minister hi hrilhin Mizorama hnathawh leh skill chhawr theih mila skill hmasawnna tur duansak turin a ngen a. Mizoram mai nilo hmarchhak pum huapa skill chungchang inrawnkhawmna neih nise tiin Pu Lalnghinglova Hmar chuan a rawt a, hemi chungchang hi Minister pahnihte chuan sawidunin, kumin October thla velah ruahman nise tiin thu an dah a, Mizoram zin tura Central Minister a sawmna chu Pu Jayant Chaudhury chuan tihhlawhtlin a tiam a ni. Pu Lalnghinglova Hmar chuan India Skills inelnaa Mizo thalai tithate chungchang pawh sawi zauin report a pe a. Central Minister chuan Mizo thalaite’n theihna an neih chu tun aia sang zawk thlen tir a tum thu leh a duh thu a hrilh a; hemi atan hian Sawrkar laipui chu a inhawn reng thu Pu Lalnghinglova Hmar hi a hrilh a ni. Ministry of Skill Development & Entrepreneurship chuan PMKVY 4.0 hnuaia Mizoram State Special Project atan March ni 1, 2024 khan cheng vaibelchhe 31.06 an rawn ruahman a. He project kaltlang hian thalai 10000 chuangte chu skill training pek tum a ni. Attachment Loading attachment...",Dated: 19 th Jul 24 4:08 PM,https://dipr.mizoram.gov.in/post/lesde-changtu-minister-pu-lalnghinglova-hmar-leh-sawrkar-laipui-minister-of-skill-development-entrepreneurship-pu-jayant-chaudhary-te-new-delhi-ah-an-inkawm |
AGRICULTURE AND FARMERS WELFARE MINSTER PU PC VANLALRUATA'N IFAD-FOCUS MIZORAM BUYER SELLER MEET 2024 A HAWNG,"1221/2024-2025 Aizawl, the 19th July, 2024: International Fund for Agricultural Development (IFAD) bultum Fostering Climate Resilient Upland Farming Systems in the North East (FOCUS), Mizoram kaltlanga buatsaih, thlai thartu leh leitute indawrtawnna 'IFAD-FOCUS Mizoram Buyer Seller Meet 2024', ni hnih (July ni 19-20) chhung awh tur Millennium Centre Exhibition Hall, Rooftop-a buatsaih chu vawiin chawhma dar 10:30 khan Agriculture and Farmers Welfare Minister Pu PC Vanlalruata chuan khuallian niin a hawng. He hun hi loneitute'n an thlai thar chhuah leh sawngbawlte awlsam zawka an hralhchhuah theih nana buatsaih a ni. Khuallian Pu PC Vanlalruata chuan IFAD-FOCUS Mizoram bultuma Mizoram hmun hrang hranga kuthnathawktute thlai thar chhuah leh sawngbawlte zawrchhuahna remchang buatsaih a ni chu lawmawm a tih thu sawiin, hei hian hmasawnna a entir mai bakah chona thar siamin dinhmun tha zawk min thlen ngei ka beisei a ni, a ti a. Ram sum leh pai dinhmun siamthat nana pawimawh ber leh mipui tam zawkte eizawnna Agriculture sector chawikan kawngah kan zavaia tanrual a ngai a, hemi hi kan puitlin theih phawt chuan kan ramah Agriculture-in nasa takin hma a sawn thei dawn a ni, a ti a. Agriculture and Farmers Welfare Minister chuan kuthnathawktute dinhmun leh harsatna an tawhte hriat tlan a pawimawh thu sawiin, anmahni atangin thar chhuah awm ringawt mah se, a hralhna market lamin a umzui si loh chuan hmasawnna tluantling a awm thei dawn lo a ni, a ti a. Market-in hma a hruai loh chuan harsatna tam tak kan tawk thei tih sawiin, kuthnathawktute leh market awmze nei taka kan thlunzawm theih hunah hma kan sawn thei dawn chauh a ni, a ti bawk. Pu PC Vanlalruata chuan sawrkarin agriculture marketing a ngaihpawimawh em avangin Agricultural Market Assurance Fund Management Fund Board (AMAFMB) a din a, tum sarih zet meeting neih kan nei tawh a, theihtawpin hma kan la mek a ni, a ti a. Agriculture marketing tihchangtlun kawnga thawhpui turin farmer-te, entrepreneur leh FPO te sawmin, kuthnathawktute tharchhuah hralhna tura hmalakna hi rawngbawlna pawimawh leh ropui tak a ni, a ti a. Sawrkarin sawhthing, aieng, hmarcha leh hmunphiahte lei turin chak taka hma a lak thu tarlang a. Kuthnathawktute hmakhua ngaia theihtawp chhuah thintu IFAD-FOCUS thawktute hmalakna fakawm a tih thu sawiin, FOCUS project thar kalpui tura hmalak mek a nih thu leh tun aia nasa zawka tanlak tum a nih thu a sawi a. Ram changkang zawkte tih theih angte ti ve zel thei turin ngaihtuahna sen a tul tih sawiin, kalkhawmte chu tun dinhmun aia sang zawka zoram siam tur leh kuthnathawktute dinhmun chawikan kawnga tanlakpuiah a sawm a. IFAD-FOCUS Mizoram Buyer Seller Meet 2024 buatsaih chuan hmasawnna rah tha zawk a thlen ngei a beisei thu a sawi bawk. He hun kaihruaitu Pi Ramdinliani, Secretary, Agriculture and Farmers Welfare Department chuan FOCUS hmalakna kaltlanga hmasawnna hrang hrang hmuh a ni chu lawmawm a tih thu sawiin, thlai thar chhuah leh sawngbawl mai bakah thar chhuah hnua enkawl leh cheibawl zui kawngah mawhphurhna hrang hrang neite kan tanrual a tul hle a ni, a ti a. Mipuite chu ram chhung thar chhuah ngeite ngaihhlut nachang hriaa dawr taima tura sawmin, a zuartute lam pawh an tana hlawkna tur chauh ngaihtuah lova a leitute tana lei ngam tur tinzawna a man bithliah thiam turin a chah a. Teirei peih tur leh mahni kutkawiha ding chhuak thei tura tan la turin a fuih nghal bawk. He hunah hian Pi Lalengzami Haolai, Jt. Director, Agriculture and Farmers Welfare Department and State Project Director, FOCUS in lawmthu sawiin hun hman a khar a. Hemi hnu hian khuallian leh sawm bik te'n Stall hrang hrangte fangkualin loneitu 26, DMU FOCUS, FPO/FPC 4, Innovation Fund Awardees 7 leh Entrepreneur-te thil zawrhte an enfiah a ni. IFAD-FOCUS Buyer Seller Meet 2024 hawnna hunah hian Pu C. Lalremliana, Chairman, MKVIB, Dr. H. Saithantluanga, OSD to Agriculture and Farmers Welfare Minister, Pu C. Lalmalsawma, Jt. Director, Agriculture and Farmers Welfare Department leh official pawimawh dangte an tel a ni. He hunah hian FOCUS Project hnuaia District hrang hrang 6 atanga Farmers Interest Group (FIG) leh Entrepreneur, Society leh Farmers Producer Organisation (FPO), thlanchhuah te'n stall 40 chuangah an thlai tharchhuah leh eitur chi hrang hrang sawngbawl sate phochhuakin an zuar chhuak a. Mizoram chhung leh pawn atanga eitur zuar thin leh sawngbawla zuarchhuak thin mi engemawzat he hunah hian telin District hrang hrang atanga thlai thar chhuaktute leh eitur sawngbawl thinte nen insumdawntawnna tha zawk neih a nih theih nan indawrna an kalpui a, ruahmanna an siam a ni. FOCUS Project huaihawtin Buyer Seller Meet hi July, 2023 khan neih a lo ni tawh a, rahchhuah tha tak hmuh niin Aizawl khawpui chhunga ei leh in siam leh zuarchhuak thinte chuan farmer engemawzatte nen mumal takin sumdawnna ngelnghet tak an kalpui a, tun thlengin an la indawr chho mek a ni. Attachment Loading attachment...",Dated: 19 th Jul 24 4:05 PM,https://dipr.mizoram.gov.in/post/agriculture-and-farmers-welfare-minster-pu-pc-vanlalruatan-ifad-focus-mizoram-buyer-seller-meet-2024-a-hawng |
POWER MINISTER HOIN CHHIMLAM POWER HARSATNA BIALTU MLA TE NEN SAWIHO A NI,"1220/2024-2025 July ni 19, 2024: Vawiin khan Power & Electricity Minister Pu F. Rodingliana hovin chhimlama kawlphetha pek kawnga harsatna hrang hrang leh a chinfel dan tur bialtu MLA-te leh Power & Electricity Department Official-te nen Power Minister Chamber-ah an sawiho. He hun kaihruaitu Minister Pu F. Rodingliana chuan ram hmasawnna turah chuan ramri awm lova a tul dan a zir zela thawhho a tul thu sawiin, Mizoram chhim lama MLA te pawh thawhho pui zel turin a sawm a ni. He meeting-ah hian Dr. Lorrain Lalpekliana Chinzah, Lawngtlai East bialtu MLA leh Adviser to Chief Minister ni bawk te, Lawngtlai West bialtu MLA Pu C. Ngunlianchunga, Tuichawng bialtu MLA Pu Rasik Mohan Chakma, West Tuipui bialtu MLA Pi Prova Chakma leh Palak bialtu MLA Pu K. Hrahmo te an tel a. MLA te hian an bial chhunga harsatna hrang hrang te an sawi a, P&E Official te nen, Minister kaihruaina hnuaiah sawihona chipchiar tak neih a ni. Tunhnaiah chhim lamah power supply a mumal lo hle a; Damdep khua leh a chheh velte phei chuan hun rei tak chhung power an hmuh tawh loh thu sawi lan a ni a. He hunah hian Power supply thatlohna chhan leh ti tha tura hmalakna kal mekte hetiang hian sawi a ni- 1) Chhim lam chawmtu Khawiva leh Chawnhu inkar line-ah harsatna a awm thin vang a nih thu an sawi a. August, 2023 khan Khawiva-ah 25MVA, 132/33kV Transformer dah belh a ni a, a hma lawkin 132kV Sub-Station, 2x25MVA Kawmzawl, Lunglei hawn thar a ni bawk a. Heng avang hian chhim lamin duhtawka hnianghnarin, restriction awm lova power an draw theih tak avangin, power mamawh lo sang zel bawk nen Khawiva leh Chawnhu inkar line hian a zo ta lo a, a chhiat phah ta fo thin a ni. Tunah hian 132kV Sub-Station, 2x25MVA Chawnhu-ah siam mek a ni a, hna hi 70% vel zawh tawh a ni a, hemi chawm thei tur hian Khawiva leh Chawnhu inkar line upgrade leh siamthat hna hi furpui zawh veleh thawh tum a ni a, hei hian Khawiva leh Chawnhu inkar line harsatna a sukiang nghal dawn a ni. 2) May ni 27, 2024 zana Remal Cyclone tleh leh ruahsur avangin Chhim lam power pekna hnar ber Melriat to Khawiva 132kV tower, Aibawk thlanmual hnuaiah leiminin a hnawl a; power distribution network tam tak a chhia a, heng bakah hian tun hnai chhoah NHIDCL kawng laih avangin ban tlu, ban sawn ngai leh lung hal avanga hrui den chah te avangin power supply a khaihlak nasa hle bawk. Siamthat hna thawhna kawngah kum dang zawng aiin fur ruahtui a tam avangin hnathawh a harsa a. P&E Dept.-ah hnathawktu indaih lohna a lian hle a, hun pangngaia kal theih hram hram kha, harsatna lian (Natural Calamity) a lo thlen meuh chuan thawktu indaihlohna hian nghawng a nei nasa lehzual a, hei vang hian siamthat hnathawh pawhin hun a duh rei leh zual a ni. 3) December, 2023 khan Chawnhu Sub-Station Panel a kang a, hei vang hian Siaha District, Bungtlang S area, Chawnhu leh Kawlchaw feeder chawm te’n power an hmuh that theih loh phah a ni. A bik takin Bungtlang S area power pekna 11kV line hi 492km lai a thui a ni a; hemi area chhunga chhiatna a awm hlekin an vai thim vek thin a, a hmawr tawnga awm - Damdep, Parva, Vathuampui leh Tuithumhnar thlanglam te’n an tuar nasa lehzual a ni. Heng harsatna ching felna tur hian 33kV Sub-Station Bungtlang S-a sak mek chu hawn thuai tum a ni a, hei hian heng lai area a harsatna tam zawk chu ching fel tura beisei a ni. Chawnhu panel chhia pawh panel hman hlui la khawmin thlak fel a ni tawh a, mahse duhthu a la sam lo hle a, chuvangin, a thar lei turin order siam tawh a ni a, panel thara thlak theih thuai beisei a ni. Heng bakah hian chhim lam power network tih changtlunna tura mamawh hrang hrangte pawh a tahtawla a theih ang anga lei tum a ni. Power Minister Pu F. Rodingliana chuan power-a intodelh tur leh mipuiten power tha taka an hmuh theihna turin Sawrkar-in chak takin hma a lak chhoh mek thu a sawi a. Hemi kawngah hian an hun hlu tak senga bialtu MLA te nen an harsatna leh an ngaih pawimawhte an sawiho theih avangin lawmthu a sawi a; eng hunah pawh inthlahrung lova an mamawh te ama hnenah emaw, bialtu official te hnenah emaw thlen a, fin chhuah zel turin bialtu MLA-te a ngen a ni. He hunah hian Power & Electricity Department Official-te hi Er. H Zonunsanga Engineer-in-Chief in a ho a, Er. Lalnithanga CE (SO), SE (Planning) leh Lunglei Power Circle hnuaia Engineer te an tel a ni. Attachment Loading attachment...",Dated: 19 th Jul 24 4:03 PM,https://dipr.mizoram.gov.in/post/power-minister-hoin-chhimlam-power-harsatna-bialtu-mla-te-nen-sawiho-a-ni |
Scheduled Tribes te hamthatna atana thawk thin Tlawmngai Pawl te tan tanpuina a dil theih,"1219/2024-2025 Champhai, 19th July 2024: India Sorkar laipui Ministry of Tribal Affairs hnuaiah NGO/Voluntary Organization hang hrang, Scheduled Tribes (STs) te hamthatna atana hna lo thawk tawh thin tlawmngai pawl te tan kum 2024-2025 chhunga ""Grants-in-aid to NGOs"" dilna (Proposal) chu a thehluh theih mek a ni. Dil duh chuan Online portal - http://ngograntsmota.gov.in ah online in submit tur a ni. A diltu pawite chu ST-te tana hamthatna atana kum thum tal Firms & Society-a lo in register tawh leh lo thawk tawh an ni tur a ni a, establishment rintlak leh mumal tak neia nathawk lai mek an ni tur a ni. NITI Aayog hnuaia it register ngei an ni bawk tur a ni. Hrechiang duh tan Ministry of Tribal Affairs, Government of India website ah enfiah theih reng a ni e. Attachment Loading attachment...",Dated: 19 th Jul 24 4:01 PM,https://dipr.mizoram.gov.in/post/scheduled-tribes-te-hamthatna-atana-thawk-thin-tlawmngai-pawl-te-tan-tanpuina-a-dil-theih |
PUBLIC ACCOUNT COMMITTEE MEMBERS TE'N MAMIT DISTRICT COURT TLAWH,"1218/2024-2025 Mamit 18th July, 2024 : Vawiin tlai khan Public Account Committee (PAC) members te chuan Mamit District Court an tlawh a, PAC Chairman Pu Lalchhandama Ralte MLA ho hian Pu H. Lalduhsanga, CJM Room-ah meeting neih zui a ni. PAC members-te hian Mamit District Court dinhmun hrang hrang Building, staff dinhmun, materials dawn leh Quarter-te a nih tur anga hman leh sak a ni em tih enfiaha kal an nih thu an sawi a, Court Building duhthusama a len tawk loh thu sawichhuah a ni a, PAC zawhna hrang hrangte te hi Pu H.Lalduhsanga, CJM chuan chhangin sawifiahna a nei nghal a, PAC Members te'n Spot Visit neia an rawn tlawh chu lawmawm a tih thu a sawi bawk. PAC-te hian Mamit District Court Building leh a chhung bungruate a nihna tur anga hman a ni em tihte enfiah zui a ni a, Mamit District Court Office kal dan leh bungruate a nihna tur anga hman leh enkawl a ni chu lawmawm an tih thu an sawi a ni. Vawiin PAC aiawh members-te hi Pu Lalchhandama Ralte, MLA, Chairman PAC, Pu C Ngunlianchunga MLA, Dr.K. Beichhua MLA, Lt. Col. Clement Lalhmingthanga MLA leh Pu VL Zaithanzama MLA te an ni. Attachment Loading attachment...",Dated: 18 th Jul 24 10:53 PM,https://dipr.mizoram.gov.in/post/public-account-committee-members-ten-mamit-district-court-tlawh |
"SHRI BHAGIRATH CHOUDHARY, HON'BLE MINISTER OF STATE, MINISTRY OF AGRICULTURE & FARMERS WELFARE CHUAN AGRICULTURE & FARMER WELFARE DEPARTMENT, GOVT. OF MIZORAM A THAWKTUTE A KAWM","1217/2024-2025 A izawl dated 18th July, 2024: Vawiin chawhnu khan Aijal Club Conference Hall-ah Shri Bhagirath Choudhary, Hon'ble Minister of State, Ministry of Agriculture & Farmers Welfare leh Mizoram Sawrkar hnuaia Agriculture & Farmers Welfare Department-a thawktute chuan inkawm hona hun an nei a. Pi Ramdinliani, IAS, Secretary, Agriculture & Farmers Welfare chuan hun kaihruaiin Mizoram a buh leh thlai thar kawng a hmalakna leh dinhmun hrang hrang, PowerPoint Presentation hmang a entirna hun, Dr. Samuel Lalliansanga, Deputy Director chuan a nei a ni. Shri Bhagirath Choudhary, Hon'ble Minister of State Ministry of Agriculture & Farmers Welfare chuan ram tihmasawn tur chuan loneitute tih hmasawn hmasak a tul thu sawiin, hemi kawng a hmalakna ah hian Central leh State Sawrkar a thawktute tanrual a pawimawh thu a sawi a. Central leh State Sawrkar hnuai a Agriculture & Farmers Welfare department-a thawktuten ruahmanna siamin an thutkhawm fo a tul thu a sawi. Shri Bhagirath Choudhary chuan loneituten an thil thar chhuahte awlsam zawk leh man man zawk a an hralh theih nan ruahmanna tha siam a ngaih thu te, inkalpawhna leh loneituten an thil tharchhuah rei tak an dah that theihna tur ruahman a tul thu a sawi a, hemi kawng a mamawh hrang hrangte phuhru tur hian Sawrkar laipui chuan tanpui an inpeih reng thu a tarlang bawk a ni. Kuthnathawktute tihmasawn tura mithiam bik awmna, Krishi Vigyan Kendra chu hmang tangkai tur leh loneituten an thawh rah dik tak an hmuh ngei theih nan a tan la turin a fuih a. Union Minister of State chuan loneitute chu ram innghahna pawimawh tak an nih angin an dinhmun chawikang tur a hmalakna ah tan la zel turin kalkhawmte a chah a, loneitute sum dehchhuah a let li a tih pun a nih theih nan thawhhopui ah a sawm bawk a ni. He thutkhawmna ah hian Mizoram Sawrkar hnuai a Agriculture & Farmers Welfare Department-in Sawrkar laipui scheme hrang hrang a kalpuite tarlan niin July ni 18, 2024 thleng khan PM-Kisan hnuai dilna lut loneitu nuai 2 chuang zingah mi 119259-te chu dawng thei zing a an tel thu te, Mizoram district 3-ah Pradhan Mantri Fasal Bima Yojana kalpui tan tur a hmalak a nih dan te, Farmer Producers Organisation 47 din a nih tawh thu te tarlan a ni a, Pesticides, Fertilizer leh Seed dealer neih dan dinhmun te sawi a ni bawk a. District 7 ah Oilpalm huan siam loneitu 10843 an awm thu leh kumin thleng hian Oilpalm rah 55936 MT hralh chhuah a nih tawh thu he hun ah hian tarlan a ni a, Sawrkar laipui hnuai a scheme chak zawk a kalpui a nih theih nan sum ruahman sa te chak tak a pekchhuah a tul thu sawi lan a ni bawk. Vawiin thutkhawmna ah hian Directorate of Agriculture & Farmers Welfare hnuai a thawktute an tel a, Pu R. Lalnunzira, Additional Director chuan lawmthu sawina hun a hmang a ni. Attachment Loading attachment...",Dated: 18 th Jul 24 6:02 PM,https://dipr.mizoram.gov.in/post/shri-bhagirath-choudhary-honble-minister-of-state-ministry-of-agriculture-farmers-welfare-chuan-agriculture-farmer-welfare-department-govt-of-mizoram-a-thawktute-a-kawm1721305969 |
WORKING COMMITTEE-IN LENGPUI AIRPORT TLAWH,"1216/2024-2025 Vawiin khan Lengpui Airport kal zel dan tur ngaihtuahtu ‘Working Committee’ chuan Lengpui Airport-ah Chairman Pu TBC Lalvenchhunga, Adviser to Chief Minister (Finance & Planning) hovin hmun pawimawh te an fang kual a, hmalak zel dan tur an sawi ho bawk. Working Committee hian July 31, 2024 ral hmain Sorkar ah Lengpui Airport kal zel dan tur rawtna (recommendation) an theh lut ang. Chairman hian a hmunah Lengpui Airport hna kal lai mek te a en dik nghal bawk. Attachment Loading attachment...",Dated: 18 th Jul 24 5:27 PM,https://dipr.mizoram.gov.in/post/working-committee-in-lengpui-airport-tlawh |
Lunglei DEF te pualin NCD screening leh Awareness Campaign buatsaih a ni,"1215/2024-2025 2024 Vawkhniahzawn thla ni 18: Vawiin chawhma khan Healthy Lunglei District buatsaihin Lunglei SP Conference Hall-ah Lunglei District Executive Force (DEF) te pualin natna inkai chhawn theih loh chi chungchang inzirtirna (awareness campaign) buatsaih niin, police personnel-te chu an hriselna dinhmun endiksak an ni. He hun hi Lunglei District Additional Superintendent of Police Pu K. Beihmataosa chuan a kaihruai a. Lunglei SP Pu J. Lalmuankima chuan Healthy Lunglei District-in chuti ang hun an buatsaihsak chu District Police te tan thil lawmawm tak a ni tiin, Lunglei District Deputy Commissioner leh Health & Family Welfare Department te chungah lawm thu a sawi a. Kan ni tin nunphung, kan khawsakphung, kan ei leh in bakah, a ruka kan hriat loh aṭang te'n NCD hi kai theih a ni tiin, police te chu an hnaah an buai hle ṭhin avangin, mahni inenkawl uluk a ṭul lehzual tih a sawi a ni. Pu James Miahlung, Additional Deputy Comissioner & Chairman, Sub-Committee on NCD Awareness Campaign & Screening Drive Lunglei chuan thu sawiin, Healthy Lunglei District Campaign ruahmannaa heti ang hun hi buatsaih a nih thu a sawi a. Mizoramah NCD natna hrang hrang - cancer, zunthlum, thisen sang, stroke vei kan pung chakin, thihpui pawh kan tam hle tih sawiin, ngaihven ngun a ṭul hle a ni, a ti a. Ni tin nunphungah hriselna ngaih pawimawh te, taksa inenkawl uluk leh ei leh in chungchanga fimkhur te chu NCD laka him nan a pawimawh tih a sawi. Vawiin hun hmannaah hian Dr Vanlallawma Khiangte, MD, Lunglei Civil Hospital chuan NCD chungchang zirtirin, natna hrang hrang zingah NCD hi India ramah thihna thlentu lian ber a ni, a ti a. A tam zawk chu ruihhlo leh zuk leh hmuam tih ṭhin vang a nih thu sawiin, he'ngah hian fimkhur a ngaih thu leh ei leh in uluk a, taksa sawizawi ṭhin a pawimawh thu a sawi. Vawiin awareness campaign buatsaihah hian Lunglei DEF mi 88 te hriselna dinhmun chu Lunglei Civil Hospital-a thawktute'n an endiksak nghal a ni. Attachment Loading attachment...",Dated: 18 th Jul 24 4:57 PM,https://dipr.mizoram.gov.in/post/lunglei-def-te-pualin-ncd-screening-leh-awareness-campaign-buatsaih-a-ni |
COOPERATION DEPARTMENT KALTLANGIN DARLAKAH KUHVA SKOPNA SIAM A NI,"1214/2024-2025 Mamit 18th July, 2024 : Cooperation Department kaltlanga Kuhva Skopna Darlak Cooperative Society-te tana siam chu nimin khan Pu Lalthangfala, District Cooperative officer chuan a hmunah a tlawh. Kuhva bag 1 hi Rs 1200/- a lei a ni a, a skop hnu hian kuhva skop bag 1 hi Rs 4200/- a hralh a ni. A bin 3 vel hlep a awm a ni. Tunah hian Darlak Cooperative Society Ltd. hian kuhva bag 2000 vel skop tawhin, a zat ve vel an hralh chhuak tawh a ni. Attachment Loading attachment...",Dated: 18 th Jul 24 4:46 PM,https://dipr.mizoram.gov.in/post/cooperation-department-kaltlangin-darlakah-kuhva-skopna-siam-a-ni |
CHIEF MINISTER HOVIN NITI AAYOG GOVERNING COUNCIL ATANA INBUATSAIHNA MEETING NEI,"1213/2024-2025 Dated Aizawl, the 18th July, 2024: Vawiin khan Chief Minister Pu Lalduhoma hovin CM Conference Hall ah karleh a New Delhi a neih tur NITI Aayog Governing Council atana inbuatsaihna meeting neih a ni. Pu Lalmalsawma Pachuau, Secretary Planning & Programme Implementation chuan NITI Aayog Governing Council hnuhnung berin a rel, Mizoram sawrkarin a bawhzui ngai te a bawhzui dan sawifiahna a nei hmasa a. Chumi hnuah tun Council lo awm tura inpuahchahna an neih dan a sawifiah lehin; line department ten an hmalakna sawifiahna an nei ve bawk. NITI Aayog hi Union Cabinet in kum 2015 a a din a ni a. Prime Minister chu Chairman niin state leh UTs zawng zawng Chief Minister te chu member an ni. NITI Aayog bultum hian Viksit Bharat 2047 kalpui mek a ni a. Kum 2047 hmaa India ram chu ram changkang (developed country) a hlankai tumna a ni. Attachment Loading attachment...",Dated: 18 th Jul 24 4:42 PM,https://dipr.mizoram.gov.in/post/chief-minister-hovin-niti-aayog-governing-council-atana-inbuatsaihna-meeting-nei |
"UNION MINISTER OF STATE FOR AGRICULTURE & FARMERS WELFARE PU BHAGIRATH CHOUDHARY-A'N COLLEGE OF VETERINARY SCIENCES & ANIMAL HUSBANDRY, SELESIH A TLAWH","1212/2024-2025 Aizawl, the 18th July, 2024: Vawiin chawhma khan Pu Bhagirath Choudhary, Union Minister of State for Agriculture and Farmers Welfare chuan College of Veterinary Sciences & Animal Husbandry (CVSc& AH), Central Agricultural University (CAU), Selesih-a Teaching Veterinary Clinical Complex (TVCC) leh Department of Veterinary Microbiology a tlawh a. College-in an sak thar Sales Booth leh Silver Jubliee Monument-te a hawng a, College Community Hall-a exhibition buatsaih a tlawh bakah loneitute leh ran vulhtute nen inkawmhona hun an hmang bawk. Pu Bhagirath Choudhary, Union Minister of State for Agriculture and Farmers Welfare chuan TVCC a tlawhnaah hian Vety. college-in ran dam lo enkawlna a kalpui dan Prof. Fazal Ali Ahmed chuan a sawifiah a. Department of Veterinary Microbiology a tlawhna hunah hian Prof. Tapan Kumar Dutta chuan lo dawngsawngin, ran natna hrang hrang chhuichhuahna atana project hrang hrang an khawih tawh leh an khawih mekte hrilhfiahin a enpui bawk a. Heng bakah hian Department of Livestock Production Technology (LPT) hnuaia sak thar Sales booth chu Union Minister hian a hawng bawk a, hemi atang hian sa leh bawnghnute atanga tharchhuah ei tur thianghlim leh hrisel tak tak College hian a hralh chhuak reng a ni. Union Minister of State Pu Bhagirath Choudhary hian Vety. College-in kum 25 an tlin hriatreng nana lung an phun silver jubilee monument a hawng bawk a. College campus-ah thing a phun hnuah Community Hall-a Exhibition buatsaih chu tlawhin a enfiah a, he hmunah hian Prof. Lalnuntluangi Hmar, Dean, College of Veterinary Sciences & Animal Husbandry kaihhruaiin loneitute leh ran vulhtute nen inkawmhona hun hlawkthlak tak neih chhunzawm a ni. Pu Bhagirath Choudhary, Union Minister of State for Agriculture & Farmers Welfare chuan loneitute leh ran vulhtute chu ngaih pawimawh tur an nih thu leh kum 2029 ah chuan an thla tin lak luh hi a let 4-a pung tura hmalakna kalpui mek a nih thu a sawi a. An thlai leh sa tharchhuahte a hralhna lam kan ngaipawimawh tur a ni a, FPO hi thu mai ni lovin atakin kan kalpui tur a ni, a ti bawk. Union Minister of State for Agriculture & Farmers Welfare Pu Bhagirath Choudhary hian nimin chawhnu khan Mizoram lo thlengin Lengpui Airport-ah Agriculture & Farmers Welfare Minister Pu PC Vanlalruata, Secretary to the Govt of Mizoram, Agriculture & Farmers Welfare Department Pi Ramdinliani leh sawrkar official pawimawh dangte'n an lo dawngsawng a. Ruahman dan chuan program pawimawh hrang hrangte a hman zawh fel hnuah naktuk chawhnu hian New Delhi-ah a kir leh dawn a ni. Attachment Loading attachment...",Dated: 18 th Jul 24 3:48 PM,https://dipr.mizoram.gov.in/post/union-minister-of-state-for-agriculture-farmers-welfare-pu-bhagirath-choudhary-an-college-of-veterinary-sciences-animal-husbandry-selesih-a-tlawh |
Khawzawl District Land Committee meeting nei,"1211/2024-2025 Khawzawl the 18th July, 2024 : Vawiin khan Khawzawl District Land Committee meeting chu an Chairman K Vanlalthiana, DC Khawzawl, kaihhruainain DC Meeting Hall ah neih a ni a, Department Office tur ram dilnate leh Land Committee recommendation dilna te en ho a rel fel a ni. Meeting ah hian Pu K Vanlalthiana, Khawzawl DC chuan thusawiin District Land Committee chu District level a committee pawimawh tak a ni a ti a, Land committee chu land allotment piah lamah District chhunga rambuai chinfel kawngah te, ram kang tur ven kawngah te, sawrkar leh vantlang ram vawnhim kawngahte mawphurhna lian tak a nei a ni, a ti. Pu K Vanlalthiana chuan Khawzawl district chhunga rambuai chu Land Committee-te kuta a awm angin Land Committee chuan a chingfel thei ngei tur a ni, a ti a, committee member kalkhawmte chu tan rualna nen thawk ho turin a sawm a ni. Meeting ah hian Sawkar Department hrang hrang ten Office hmun tura ram dilna Land Committee a an thente rel a nih bakah, mimal ram atanga Land committee recommendation dilna lutte leh Land lease dilna te thir ho a en fel nghal niin a tul ang a hmalak tura rel nghal a ni. Vawiin meeting ah hian Pu Timothy R Lalhmangaiha, Settlement Officer, Vabeimozachhi Chozah SDO (Sadar) leh concern department hrang hrang aiawhte bakah Khawzawl khawchhunga Village Council aiawhte an tel a ni. Attachment Loading attachment...",Dated: 18 th Jul 24 3:33 PM,https://dipr.mizoram.gov.in/post/khawzawl-district-land-committee-meeting-nei |
PUBLIC ACCOUNT COMMITTEE IN KOLASIB DISTRICT COURT TLAWH,"1210/2024-2025 Dated Kolasib the 18th July 2024: Vawiin khan Public Account Committee chu an Chairman Pu Lalchhandama Ralte, MLA hovin Kolasib District Court ah spot visit an nei a, CAG Report 2018-19Law and Judicial Department kaihhnawih thil a kal an ni. Vawiin a PAC aiawh member te hi Pu Lalchhandama Ralte,MLA, Chairman PAC, Pu C Ngunlianchunga MLA, Dr.K. Beichhua MLA, Lt Col. Clement Lalhmingthanga MLA leh Pu VL Zaithanzama MLA te an ni. Zing dar 10 ah Kolasib Circuit House ah Pu Robert C Lalhmangaiha Kolasib DC, Pu David Lalthangliana, Kolasib SP leh Pu R Vanlalena Kolasib District Judge ten lo dawngsawngin tukthuan an ei pui a. Hetah hian inkawmhona tawi neiin Kolasib DC Pu Robert C Lalhmangaiha chuan Assembly a Body pawimawh tak Public Account Committee in an lo tlawh chu a lawm zia sawiin, Program tluang taka an hman theih nan duhsakna a hlan a ni. Zing chaw eikhamah hian Kolasib District Court panin District Court Conference room ah Judge Pu R Vanlalena hovin inkawmhona neiin, PAC zawhna te chhangin leh hriatfiah ngai te inhrilhfiahna hun tha tak an hmang a. Court lam hian an mamawhte pawh thlen nghal in, chung zingah chuan thawktu indaihlohna, a bikin Officer ah leh thawktu nghet ah indaihlohna a san hle thu an thlen bawk. Kolasib District Court a hun an hman zawh hian Fast track court sak lai mek pawh en nghalin, engineer leh contractor te nen an hnathawh dan leh an hna ti muangtu leh chak zawk a hna a kal theih dan tur an sawiho a ni. Public Account Committee member te hian Kolasib a hun an hman zawhin chawhnu lamah Mamit ah Spot visit tho nei turin an tlang nghal a ni. Attachment Loading attachment...",Dated: 18 th Jul 24 2:59 PM,https://dipr.mizoram.gov.in/post/public-account-committee-in-kolasib-district-court-tlawh |
Governor Dr Hari Babu Kambhampati in NHIDCL – Regional Office hotute thil pawimawh sawipui,"1209/2024-2025 Aizawl, the 18 th July 2024: Vawiin chawhma khan Governor Dr Hari Babu Kambhampati chuan NHIDCL- Regional Office Aizawl hotute chu Raj Bhavan-ah meeting a neih pui a. He hunah hian NHIDCL ten Mizoram chhunga National Highway siam hna hmun 8 a an neih chungchangte Power Point Presentation hmanga thlirho a ni a. NHIDCL hotute hian kawngpui pawimawh tak Vairengte – Sairang leh hmun danga hna thawh theih a nih loh chhan te an sawifiah. NHIDCL hotuten kawngsiam hna hmun thenkhatah mimal hmalakna leh dodalna avanga hna a khaihlak thin thu an sawi a. An harsatna lian ber erawh kawng laihna tur ruahman chungchangah sawrkar department pahnih inremsiam theih loh vang a nih thu an sawi. Hemi chungchangah Governor Dr Hari Babu Kambhampati chuan NHIDCL hnathawk te chu beidawng mai lovin, Mizoram tana hmasawnna ruhrel pawimawh hmasa bera chhal theih, NH kawngpui laih zau leh NH Kawngpui siam hna thawh a nih theih nan, an harsatna tawh chu chinfel dan zawng chhunzawm zel turin a chah a. Hmalak chhunzawm dan tur pawh sawipui nghalin, amah pawhin Ministry lamah a theih dana umzui a tum thu a sawi. Governor Dr Hari Babu Kambhampati chuan NH Kawngpui te chu Mizoram tana a pawimawh zia mipui nawlpui chuan kan hre vek tawh a. Hetih lain NH Kawngpui zingah pawh, Mizoram tana Nunna Hnar tia chhal theih Vairengte – Sairang kawngpui 4 lane a siam hna a thawh theih loh tawp chu pawi a tih zia a sawi a. He kawngpui hi a tlang rual rualin Mizoramah nitina kan khawsakna atan sum senso nasa takin a tlem phah dawn a, bungraw lei man nasa takin a tlem phah bakah Mizoramah hmasawnna kawng hrang hrangin a thlen thei dawn a ni a ti. Chuvangin, hetiang khawpa Kawngpui pawimawh hi a rang lama kan thawh theih a pawimawh a, Department pahnih te pawh an inkara chinfel tur awm te, chin fel tumin theihtawp an chhuah a ngai a ni a ti. Tun dinhmunah NHIDCL hian Mizorama project 8 a thawh mek zingah Dulte – Champhai (NH-6) chu zawh fel a ni tawh a. Aizawl – Tuipang ( NH -54) chu 91% thawh zawh niin kumin December thla hian zawh fel hman beisei a ni. Seling – Dulte (NH - 6) chu 95% zawh a ni a, Lunglei – Tlabung ( NH-302) 43% zawh tawh a ni a, Keifang – Tuival (NH -102B) chu 56% zawh niin June 2025 ah zawh felt um a ni a, Zorinpui – Longmasu (NH-502 A) chu February 2023 khan thawh tura peihfel a ni naiin Land acquisition leh Forest Clearance fel lo avangin a la thawh theih loh a, 4 Laning of Vairengte – Sairang ( NH -306 & 6) chu kawnglaihna tur ram a fel thei lo a, Aizawl Bypass (NH-6) Sairang leh Aizawl inkalpawhna tur pawh kawnglaihna tur ram a la fel hlei thei lo a ni. NHIDCL aiawh hian Pu Virender Jokhar, Executive Director (Project), Pu Dhairya Vaibhav, Sr Manager (Projects) leh hotu dang te an tel a ni. Attachment Loading attachment...",Dated: 18 th Jul 24 2:56 PM,https://dipr.mizoram.gov.in/post/governor-dr-hari-babu-kambhampati-in-nhidcl-regional-office-hotute-thil-pawimawh-sawipui |
SYS DIRECTOR THAR LAWMNA LEH INFUIH THARNA HUN HMAN A NI,"1208/2024-2025 Aizawl, 18.07.2024: Vawiin chawhma khan Directorate of Sports & Youth Services chuan Director thar Pu H. Lalhmingthanga lawmna leh department thawktute infuih tharna hun hmangin an inkhawm. He hunah hian department hmalakna hrang hrang leh hmalak chhunzawm zel turte in hrilhna neih a ni a. Sorkar dan leh hraite ngai pawimawh turte, Office hun vawng tha turte leh sorkar hmalakna hrang hrangah neitu rilru pu a theihtawp chhuah turin an infuih a ni. P u C. Lalremsanga, Joint Director-in meeting hi a kaihruai a, Officer hrang hrang ten thusawiin hun an hmang bawk. Attachment Loading attachment...",Dated: 18 th Jul 24 2:17 PM,https://dipr.mizoram.gov.in/post/sys-director-thar-lawmna-leh-infuih-tharna-hun-hman-a-ni |
AH & Vety Department leh NLM tangkawpin Siaha-ah ASF Awareness Campaign an buatsaih,"1207/2024-2025 Siaha the 18th July 2024: Animal Husbandry & Veterinary Department, Siaha District leh National Livestock Mission (NLM) tangkawp chuan vawiin khan Farmers’ Training Hall, MADC, Siaha-ah ‘Awareness Campaign on African Swine Fever (ASF) cum Training of Farmers’ an buatsaih. Vawiin hun kaihruaitu Dr H Lalzarliana, District AH & Vety Officer, Siaha chuan lawmthu sawina neiin vawk vulhtute tana hlauhawm em em, hri chi hrang hrang zinga vawk ten an thihpui hnem ber ASF chungchanga inhrilhhriatna leh a vulhtute tana training buatsaih chu a pawimawh hle a ti a, tun dinhmunah Siaha District chu a la him rih a an hriat thu tarlangin ‘a vulhtute mai bakah vantlang mipui kan fimkhur a ngai takzet’ a ti. Dr H Lalzarliana chuan ASF hri avangin Mizoram hmun hrang hrangah channa nasa tak a thleng nasa hle a ti a, Siaha mipuite chu tang rual a, hri lo lut tur venhim kawngah khawtlang leh mipui theihtawp chhuah theuh turin leh ram danga thawn chhuak thei tur khawpin a humhalh kawngah mitin fimkhur theuh turin a chah bawk. ASF chungchang inzirtirna campaign-ah hian AH & Vety Department lam atanga mithiam ten ASF hri inkaichhawn theih dan te, Natna lanchhuah dan te, inven dan tur te leh hriat tur pawimawh dangte sawifiahna an nei a, Sawrkar mi pawimawhte bakah NGO aiawh te, VC aiawh te, Butchers Association aiawhte leh chanchinbumite an tel a, interaction session-te buatsaih niin zawhna leh chhanna nen hun hlawkthlak tak hman ho a ni. Attachment Loading attachment...",Dated: 18 th Jul 24 1:42 PM,https://dipr.mizoram.gov.in/post/ah-vety-department-leh-nlm-tangkawpin-siaha-ah-asf-awareness-campaign-an-buatsaih |
HON’BLE MINISTER Pu C. LALSAWIVUNGA’N GOV'T. T. ROMANA COLLEGE GRADUATION DAY-CUM- FRESHERS’ DAY HMAN PUI,"1206/2024-2025 AIZAWL; the 18 th July, 2024: Vawiin chawhma dar 10:00 khan Student Union (SU), Gov’t. T. Romana College (GTRC) chuan Vanapa Hall-ah Graduation Day-cum-Freshers’ Day lawmna programme an huaihawt a. Pu C. Lalsawivunga, Hon’ble Minister, LAD, AH &Vety, District Council & Minorty Affairs etc. chuan khuallian niin hun a hman pui a, thusawina hun leh lawmman semna hun a hmang bawk. Vawiin Graduation day-cum-Freshers’ Day lawmmna programme-ah hian fuihna thuchah sawiin, khuallian Pu C. Lalsawivunga chuan College atanga Pass leh Degree neih ringawt hi a tawk tawh lo, thiamna tak tak (skill) kan neih a hun tawh a ni. Keimahni tan, kan chhungkaw tan leh kan ram tana ti a, taimakna leh tumruhna nena kan beih a ngai a ni. Mizoram in Direct recruit IAS, IPS leh Central Service dang kan neih theih tawh loh te hi a vei awm tak zet a ni. Chuvangin kan College zirlai te hian hlawhtlin kan duh tak tak chuan Pathian tihna nen, taimakna, tumruhna leh tawhrimna nen mahni tan leh Mizoram tan kan beih a ngai tawh a ni. Zu, ruihhlo leh mipat hmeichhiatna hman khawlohna kawng zawh loh turin Pathian tihna nen nun hmang u la, in nunchang te chuan in Nu leh Pa te bakah Mizoram hi chawimawi zawk rawh se, a ti. Dr. Jenifer Lalbiakdiki, Principal GTRC chuan Pu C. Lalsawivunga, Minister leh bialtu MLA ni bawk chuan vawi tam GTRC leh zirlai harsa zual tan vawi tam a luanchhuah tawh thu leh Civil Service Aspirants’ Corner leh Shed te pawh a lo siam sak tawh thu tarlangin, Auditorium changtlung tak an neih theihna tur pawhin hma a lak mek thu a sawi bawk. Vawiin programme-ah hian khuallian hian GTRC Magazine RALTIANG a tlangzarh a, Zirlai titha (Meritorious students) 17 hnenah Incentives Cash Award a sem nghal bawk a ni. He cash Award hi zirtirtu leh mi inphal ten an donate a ni. Khuallian hian GTRC Library tan MLA Fund atangin ₹5 lakhs a pek tur thu a tarlang bawk. Vawiin Graduation Day-cum-Freshers’ Day lawmna programme hi chawhma leh chawhnu Session-a thenin, chawhma session-ah hian Meritorious students leh Graduate thar te chawimawina hun etc. hman a ni a. Chawhnu session-ah Motivational Speech, Special item hrang hrang bakah Alumni, MZP, MSU leh outgoing students te atangin short Speech ngaihthlak a ni. Attachment Loading attachment...",Dated: 18 th Jul 24 1:39 PM,https://dipr.mizoram.gov.in/post/honble-minister-pu-c-lalsawivungan-govt-t-romana-college-graduation-day-cum-freshers-day-hman-pui |
Subsets and Splits